ކޭސްތަކުގެ އަދަދު މައްޗަށްދާތީއާއި، ރެންޑަމް ސާމްޕަލް ވެސް ޕޮޒިޓިވްވަމުން ދާތީ ކޭއާރުއެޗްގެ ހާއްސަ އިލްތިމާސްއެއް\nކުޅުދުއްފުށި ސިޓީގައި ކޯވިޑް-19 ގެ ކޭސްތައް އިތުރުވަމުން އައުމާއި އަދި އެ ސިޓީން ރެންޑަމްކޮށް ނެގުނު ސާމްޕަލްތަކުގެ ތެރެއިން ވެސް ޕޮޒިޓިވް ކޭސްތައް ފެނިފައިވާތީ އިތުރަށް ސަމާލުވެ ރައްކާތެރި ފިޔަވަޅުތަކާއިއެކު އުޅުމަށް ކުޅުދުއްފުށީ ރީޖަނަލް ހޮސްޕިޓަލް (ކޭއާރުއެޗް) އިން އިލްތިމާސް ކޮށްފިއެވެ.\nއެ ހޮސްޕިޓަލުން ވިދާޅުވެފައި ވަނީ ފާއިތުވި ދެ ދުވަހު ނެގުނު ސާމްޕަލްތަކުގެ ތެރެއިން މިހާތަނަށް ނަތީޖާ ނުލިބޭ 94 ސާމްޕަލެއް ހިމެނޭ ކަމަށެވެ. ނަމަވެސް މިއަދު އެ ސާމްޕަލްތަކުގެ ނަތީޖާ ލިބޭނެ ކަމަށެވެ.\nކުޅުދުއްފުށިން އިއްޔެ ވެސް ވަނީ 8 މީހުން ކޯވިޑަށް ޕޮޒިޓިވް ވެފައެވެ. މީގެ ތެރޭގައި ރެންޑަމްކޮށް ނެގުނު2ސާމްޕަލެއް ވެސް ހިމެނެއެވެ. މިހާރު އެ ސިޓީގެ އެކްޓިވް ކޭސްތަކުގެ އަދަދު ވަނީ 42 އަށް އަރާފައެވެ.\nކޭސްތައް މައްޗަށް ދިޔުމާއި ގުޅިގެން އެ ހޮސްޕިޓަލުން ވަނީ ރައްކާތެރިކަމުގެ ފިޔަވަޅުތަކާއިއެކު އުޅުމަށް ރައްޔިތުންގެ ފަރާތުން އެދިލައްވާފައެވެ. މިގޮތުން މާސްކު އެޅައިގެން އުޅުމަށާއި ބައްދަލުވާ މީހުން މަދު ކުރުމަށާއި، ސައިބޯނި ލައިގެން ގިނަ ގިނައިން އަތް ދޮވުމަށާއި، ސާފުތާހިރުކަމުގެ ފިޔަވަޅުތަކާއެކު އުޅުމަށް ރައްޔިތުންގެ ފަރާތުން އެ ހޮސްޕިޓަލުން ވަނީ އެދިލައްވާފައެވެ.\nމީގެ އިތުރުން ކަރަންޓީނުގައި ތިއްބަވާ ބޭފުޅުން ވެސް ކަރަންޓީނުގެ އުސޫލުތަކަށް ފުރިހަމައަށް ތަބާވުމަށާއި އަދި އެއްވެސް ކަހަލަ އަލާމާތެއް ފާހަގަ ވެއްޖެނަމަ ލަސް ނުކުރައްވާ ކޯވިޑަށް ޓެސްޓް ހެދުމަށް އެ ހޮސްޕިޓަލުން ވަނީ އެދިލައްވާފައެވެ.\nކޯވިޑްގެ ސަބަބުން ކުޅުދުއްފުށީ ސިޓީ އޮތީ ބަންދު ވެސް ކޮށްފައެވެ.\nRakkatherikama mivaguthu elheyne enmmme rangalhu fiyavalhaki ra lockdown kurun nooni fahun maabodu dhathikama kurimathilaan jehi vaa gelun maabodu vaane dhe thin viyafaari veriyegge nufoozun mulhi rashige rayyithun halaaka husha naaluvva …


Badminton Fiesta Addugai maadhamaa fashanee\nބެޑުމިންޓަން ފިއެސްޓާ އައްޑޫގައި މާދަމާ ފަށަނީ\nއިކުއެޓޯރިއަލް ބެޑުމިންޓަން ފިއެސްޓާ މާދަމާ ހެނދުނު އައްޑޫސިޓީ ހިތަދޫ ޔޫތު ސެންޓަރުގައި ފަށާނެއެވެ.\nޑިސެމްބަރު 15 އިން 24 އަށް ކުރިއަށް ގެންދާ މި ފިއެސްޓާގައި ހިމެނެނީ ޖުމްލަ4އިވެންޓެވެ. އެއީ ޕެރަ-ބެޑްމިންޓަން، ވިމެން އިން ބެޑްމިންޓަން، ޝަޓަލް ޓައިމް، ލެވެލް އެކެއް ކޯޗިން އެވެ.\nހިތަދޫ ޔޫތު ސެންޓަރުގައި މާދަމާ އޮންނާނީ ޕެރަ-ބެޑްމިންޓަންއެވެ. ޕެރަ-ބެޑުމިންޓަންއަކީ ދިވެހިރާއްޖެއަށްވެސް އަދި އޭޝިއާއަށްވެސް ވަރަށް އައު ކުޅިވަރެކެވެ. "ދިވެހިރާއްޖެއަށް މުޅިން އަލަށް ޕެރަ-ބެޑުމިންޓަން ކޯޗިންއާއި، އިންޓްރޮޑަކްޝަންއާއި، ކުލެސިފިކޭޝަނާއެއްކޮށް މިތައާރަފްކުރަނީ އައްޑުއަތޮޅުގައި" މި ފެސްޓިވަލް އިންތިޒާމް ކުރުމުގައި އިސްވެ އުޅުއްވާ ބޭފުޅަކު ވިދާޅުވިއެވެ. ޕެރަ-ބެޑުމިންޓަންއަކީ ފިޒިކަލީ ނުކުޅެދުންތެރިކަން ހުންނަ މީހުންނަށް ޚާއްސަ ބައެކެވެ.\nމިމަހު 16 ވަނަ ދުވަހު އޮންނާނީ ވިމެންއިން ބެޑުމިންޓަން އިވެންޓެވެ. އެ އިވެންޓް ކުރިއަށްދާނީ ތިން ސްޓޭޝަނެއްގައެވެ. އެއީ ހެނދުނު 8:00 އިން 10:00 އަށް ފުރަތަމަ ސެޝަން ކުރިއަށްދާނީ ހޮރައިޒަން އެކެޑަމީގައެވެ. މެންދުރުފަހު 3:30 އިން 6:00 އަށް ކުރިއަށްދާނީ ހިތަދޫ ޔޫތު ސެންޓަރުގައެވެ. ރޭގަނޑު 8:00 އިން 10:00 އަށް ކުރިއަށްދާނީ މަރަދޫފޭދޫ ޔޫތު ސެންޓަރުގައެވެ. މި އިވެންޓުގައި އަންހުންނަށްހުރި ފުރުސަތުތަކާއި ކުޅިވަރުގައި ނުވަތަ ބެޑުމިންޓަންގައި އަންހެނުން ބާރުވެރި ކުރުމަށް ކުރެވިދާނެ ކަންކަން ބުނެދެވޭނެއެވެ.\nމިމަހު ސާތާރަވަނަ ދުވަހު ކުރިއަށްދާނީ ޝަޓަލް ޓައިމް އިވެންޓެވެ. އެއީ ބެޑްމިންޓަން ފަށައިގަންނަ މީހުންނާއި ކުދިންނަށް ޚާއްސަ އިވެންޓެވެ. އެ އިވެންޓު ކުރިއަށްދާނީ އެދުވަހު ހެނދުނު ހިތަދޫ ޔޫތުސެންޓަރުގައެވެ.\nއަށާރަވަނަ ދުވަހުން ފެށިގެން 24 ވަނަ ދުވަހަށް ކުރިއަށްދާނީ ލެވެލް އެކެއްގެ ކޯޗިން ޕްރޮގްރާމެވެ. މި އިވެންޓުގައި ބައިވެރިވެވޭނީ ކޮންމެވެސް ވަރަކަށް ކޯޗިންގެ ދާއިރާގައި އުޅެ ބެޑުމިންޓަން ބެކްރައުންޑެއް ހުރިމީހުންނަށެވެ. "އެއީ ފުދޭވަރެއްގެ ޓަފް ކޯހެއް. އޭގައިދާނެ ގްރޫޕްވޯކާއި، އަމިއްލައަށް ޕްރޮޖެކްޓު ހުށަހެޅުން ހިމެނޭނެ. އޭގައި ތިއަރީއާއި ޕްރެކްޓިކަލްވެސް ހިމެނޭނެ. އެއީ އޯލްއިން ވަން ސެޝަނެއް،" އިންތިޒާމް ކުރާ ފަރާތުން ބުންޏެވެ.\nމި ކޯސް ފުރިހަމަކުރާ މީހުންނަށް ބެޑުމެންޓަން ވޯލްޑް ފެޑެރޭޝަނުން ލެވެލް އެއްކެއްގެ ކޯޗިން ލައިސަންސެއް ލިބޭނެއެވެ. މި ކޯހުގައި ބައިވެރިވުމުގެ ކުރިން ޝަޓަލް ޓައިމްގައި ބައިވެރިވުމަށް ބާރު އަޅުއްވާ ކަމަށް އިންތިޒާމްކުރާ ފަރާތުން ބުންޏެވެ.\nމި ފިއެސްޓާ ނުވަތަ މި ފެސްޓިވަލަކީ އައްޑޫ ސިޓީ ކައުންސިލާއި ހިތަދޫ ޔޫތު ސެންޓަރާއި، މަރަދޫ ޔޫތު ސެންޓަރާއި، އައްޑޫ ބެޑްމިންޓަން ކުލަބާއި، ހޮރައިޒަން އެކަޑަމީގެ ޚާއްސަ އެހީއާއެކު ބާއްވާ ފެސްޓިވަލެކެވެ. އޭގެ އިތުރަށް މެޑުމެންޓަން އޭޝިއާ، ބެޑުމިންޓަލް ވޯލްޑް ފެޑެރޭޝަން، އިންޓަރނޭޝަނަލް އޮލިމްޕިކް ކޮމިޓީ، އައިއޯސީ އަދި މޯލްޑިވްސް އޮލިމްޕިކް ކޮމިޓީގެ އެހީތެރިކަންވެސް މި ފިއެސްޓާއަށް ލިބިފައިވާ ކަމަށް އިންތިޒާމްކުރާ ފަރާތުން ބުންޏެވެ.\nމި ފިއެސްޓާ އައްޑޫގައި ބޭއްވުމުގެ މަގުސަދަކީ އައްޑޫގައިތިބި ބެޑުމިންޓަންއަށް ޝައުގުވެރިވާ ފަރާތްތަކަށް އެފުރުސަތު ހޯދައިދިނުމެވެ. އައްޑުއަކީ މިހާރުވެސް ބެޑުމިންޓަންގެ ފޯރިވަރަށް އޮންނަ ސިޓީއެކެވެ.


Lanka hamalaathakaa Raajje aa gulhumeh nei: sarukaaru\nއިއްޔެ ސްރީލަންކާގައި ދިން ބޮމުގެ ހަމަލާތަކުގައި ބައިވެރި މީހުން ރާއްޖެއާ ގުޅުން އޮތް ކަމަށް ދެކެވޭ ވާހަކަތައް ދިވެހި ސަރުކާރުން ދޮގުކޮށްފި އެވެ.\nސީރިއާ އަދި އިރާގުގައި ހަރަކާތްތެރިވަމުންދިޔަ އިސްލާމިކް ސްޓޭޓް (އައިއެސް) ގެ ހަރުކަށި ފިކުރަށް ތާއީދުކުރާ ބަޔަކު އެ ހަމަލާތަކުގައި ބައިވެރިވިކަމަށް ވަނީ ތުހުމަތުކޮށްފަ އެވެ. އެގޮތުން، އެ ހަމަލާތަކުގައި ބައިވެރިވި ޒަފްރާން ހާޝިމް ނަމަކަށް ކިޔާ ލަންކާ މީހާ، ރާއްޖޭގައި އުޅުނު ކަމަށާއި، ދިވެހިންނާ ގުޅިގެން ޖިހާދަށް މީހުން ފޮނުވުމުގައި ހަރަކާތްތެރިވެފައިވާކަމަށް ލަންކާގެ ޓީވީ ޗެނަލަކުން ވެސް ވަނީ ތުހުމަތުކޮށްފަ އެވެ.\nނަމަވެސް، ނެޝަނަލް ކައުންޓާ ޓެރަރިޒަމް ސެންޓަރުން ވަނީ އެ ތުހުމަތުތައް ދޮގުކޮށްފަ އެވެ. އަދި ލަންކާގައި ދިން ހަމަލަތަކާ ރާއްޖެއާ ގުޅުމެއް އޮތްކަމަށް އެއްވެސް ފަރާތަކުން މައުލޫމާތު ދީފައިނުވާކަމަށް ވެސް އެ ސެންޓަރުން އިތުރަށް ބުނެފައިވެ އެވެ.\nއެ ހަމަލާތަކާއި ގުޅިގެން ދިވެހިން ދިރިއުޅޭ ގެތައް ލަންކާގެ ސަލާމަތީ ބާރުތަކުން ފާސްކުރުމަކީ އިއްތިފާގެއް ކަމަށާއި، ވަކި ދިވެހިންނަށް އަމާޒުކޮށްގެން ހިންގާ އޮޕަރޭޝަނެއް ނޫން ކަމަށް ލަންކާގައި ހުންނަ ދިވެހި އެމްބަސީން ވަނީ ބުނެފަ އެވެ.\nލަންކާއަށް ދިން ބޮމުގެ ހަމަލާތަކާ ގުޅިގެން، ރާއްޖޭގެ ގައުމީ ސަލާމަތަށް ނުރައްކާވާފަދަ ހަގީގަތާ ހިލާފު މައުލޫމާތު ނުފެތުރުމަށް ހޯމް މިނިސްޓަރު އިމްރާން އަބްދުﷲ ވެސް ވަނީ ގޮވާލައްވައިފަ އެވެ.\nއެ ހަމަލާގައި ދިވެއްސަކު ބައިވެރިވެފައިވާ ކަމުގެ އެއްވެސް މައުލޫމާތެއް މިހާތަނަށް ލިބިފައިނުވާ ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވަނީ އިއްޔެ ވިދާޅުވެފަ އެވެ.\nމޯލްޑިވްސް ޕޮލިސް ސާވިސް ސްރީލަންކާ އެމްއެންޑީއެފް + ޓެރަރިޒަމް ސްރީލަންކާގެ ބޮމުގެ ހަމަލާ\nބަންޑުން ޖަހާލާފައި އޮތް ބޯޓެއް ފެނިއްޖެ


އިންޓެލް މައުލޫމާތު ބަދަލުކުރުމުގެ ފަހު މަރުހަލާއާ ހަމައަށް\nއިންޓެލިޖެންސް މައުލޫމާތު ބަދަލުކުރުމުގެ އެންމެ ފަހުގެ މަސައްކަތްތަކާ ހަމައަށް އާދެވިއްޖެ: އިމްރާން\n21 ޖުލައި 2021 - 16:22 2\nޓެރަރިޒަމް އޮޕަރޭޝަނެއްގައި ފުލުހުން ހަރަކާތްތެރިވަނީ: އިންޓެލިޖެންސް އޮނިގަނޑުގެ މަސައްކަތް ނިމުމަކާ ގާތްވެފައިވާ ކަަމަށް މިނިސްޓަރު ވިދާޅުވި. -- ފޮޓޯ: ހުސެއިން ޝަޔާހް/ އަދަދު\nޓެރަރިޒަމްއާ ގުޅުން ހުރި އިންޓެލިޖެންސް އިދާރާތަކުގެ މެދުގައި މައުލޫމާތު ބަދަލުކުރުމުގެ ބަދަލުކުރުމުގެ އެންމެ ފަހުގެ މަސައްކަތްތަކާ ހަމައަށް އާދެވިފައިވާ ކަމަށް ހޯމް މިނިސްޓަރު އިމްރާން އަބްދުالله ވިދާޅުވެއްޖެ އެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ބޮމެއް ގޮއްވާލައި ދިން ޓެރަރިސްޓު ހަމަލާއާ ގުޅިގެން ހިންގި އިންކުއަރީން ފެންނަން އޮތީ އިންޓެލިޖެންސީ އިދާރާތަކުގައި ބޮޑު "ބާގަނޑެއް" އުފެދިފައިވާ ކަމެވެ. ޓެރަރިޒަމް މަނާކުރުމުގެ ގާނޫނުގައި އިންޓެލިޖެންސް އިދާރާތަކުގެ ގޮތުގައި ކަނޑައަޅާފައިވާ ފުލުހުންނާއި އެމްއެންޑީއެފާއި ކަސްޓަމްސް އާއި އިމިގްރޭޝަންގެ އިތުރުން އެމްއެމްއޭ އިން މައުލޫމާތު ހިއްސާކުރާނެ އޮނިގަނޑެއް އެކުލަވާލަން ޖެހެ އެވެ.\nއެ އޮނިގަނޑު އެކުލަވާނުލައި އޮތުމަކީ 241 ކޮމިޓީން ފާހަގަކޮށްފައި އޮތް ގޮތުގައި ހޯމް މިނިސްޓަރު އިމްރާންގެ އިހުމާލެކެވެ. އެއީ އޮނިގަނޑު އެކުލަވާލައި, މައުލޫމާތު ބަދަލުކުރޭތޯ މޮނިޓަކުރުން ވެސް ހޯމް މިނިސްޓަރުގެ ޒިންމާގެ ތެރޭގައި ހިމަނާފައިވާތީ އެވެ.\nއިންކުއަރީއާ ހަމައަށް ވެސް އޮނިގަނޑު ނުނިމި އޮތީ, މިނިސްޓަރު ވިދާޅުވި ގޮތުގައި, ސަލާމަތީ ހިދުމަތްތަކުގެ މެދުގައި އޮތް ދެބަސްވުންތަކާ ހެދި އެވެ. އެއީ ޒަމާނުއްސުރެން އޮތް ކަމެއް ކަން ފާހަގަކުރައްވައި ވިދާޅުވީ ގާނޫނަށް ބަދަލު ގެނައީ, އެކަން އެހެން އޮތުން އެއީ އެންމެ ރަނގަޅު ގޮތަކަށް ނުވާތީ އެ ގޮންޖެހުންތަކުން އަރައިގަނެ ރައްޔިތުންގެ ސަލާމަތްތެރިކަން ކުރިއަށް ނެރެ, ރައްކާތެރިކަން ކަށަވަރުކުރުމަށްޓަކައި ސަލާމަތީ ހިދުމަތްތަކުގެ މެދުގައި އޮންނަން ޖެހޭ ގުޅުމާއި އެއްބާރުލުމާއި އިންޓެލިޖެންސް މައުލޫމާތު ބަދަލުކުރުމަކީ ކޮންމެހެން އޮންނަން ޖެހޭނެ ކަމެއް ކަމަށް ގަބޫލުކުރެވޭތީ ކަމަށެވެ.\n"ގާނޫނުގެ ތެރެއިން އެ މަސައްކަތް ކުރަން ފެށީ މި ސަރުކާރުން. އަޅުގަނޑުމެން އެ މަސައްކަތް ކުރަން ފެށުމާ އެކު އިންޓެލިޖެންސް އޮނިގަނޑު އެކުލަވާލަން ހުދު އަޅުގަނޑަށް އޮތީ ކޮން ހައިސިއްޔަތެއްތޯ ވެސް ސުވާލުކުރެވިގެން ދިޔަ," އިމްރާން ވިދާޅުވި އެވެ.\nއެ ސުވާލުތަކާ އެކު ވެސް އިމްރާން ވިދާޅުވި ގޮތުގައި އެކަން ދޫކޮށެއް ނުލައްވަ އެވެ. ގޮންޖެހުންތަކާ އެކު ވެސް މަޝްވަރާކުރިއަށް ނެރެ ހިކުމަތްތެރިކަމާއި މަޑުމައިތިރިކަމާ އެކު ގާނޫނުގެ ދަށުން ހަދަން ޖެހޭ ގަވާއިދު އެޕްރީލް 28 ގައި ގެޒެޓްކުރިކަން މިނިސްޓަރު ފާހަގަކުރެއްވި އެވެ.\nއެއީ ނަޝީދަށް ހަމަލާ އަމާޒުކުރުމުގެ ހަފުތާއެއްހާ ދުވަސް ކުރިންނެވެ.\nމިނިސްޓަރު އިމްރާން "އަދަދު"އަށް ވާހަކަ ދައްކަވަނީ. -- ފޮޓޯ: ހުސެއިން ޝަޔާހް/ އަދަދު\nމިނިސްޓަރު ވިދާޅުވީ މައުލުމާތު ބަދަލުކުރުމުގެ އޮނިގަނޑު ވެސް އެކުލަވާލުމުގެ މަސައްކަތް ހުއްޓާނުލައި ގެންގޮސް އިންޓެލިޖެންސް މައުލޫމާތު ބަދަލުކުރުމުގެ އެންމެ ފަހުގެ މަސައްކަތްތަކާ ހަމައަށް އާދެވިއްޖެ އެވެ.\n"އުނދަގޫ މަރުހަލާ ކަޑައްތު ކުރެވިއްޖެ. ހިޔާލުތަފާތުވުންތައް ނައްތާލެވޭ, އެންމެންގެ ވިސްނުން އެބަ އެއްގޮތަށް ކުރެވޭ," މިނިސްޓަރު ވިދާޅުވި އެވެ.\nދެން މުހިއްމު ކަމަކަށް އޮތީ އިންޓެލިޖެންސް މައުލޫމާތު ބަދަލުކުރާ ފަސް މުއައްސަސާ އެކުގައި ހިންގާ ތަމްރީނުތައް ކަމަށް ވިދާޅުވި އެވެ.\nއިމްރާން ވިދާޅުވީ ރާއްޖޭގައި 2007 ވަނަ އަހަރުން ފެށިގެން އުފެދި ބޮޑުވަމުން އައި ހާލަތްތަކަށް ހުއްޓުވުމަށްޓަކައި މި ސަރުކާރުން މުހިއްމު ފިޔަވަޅުތަކެއް އަޅައިފި އެވެ. އޭގެތެރޭގައި ޓެރަރިޒަމްގެ ގާނޫނަށް 2019 ގައި ގެނެވުނު ބަދަލުތަކާއި އޭގެ ދަށުން ގަވާއިދުތަކާއި އޭގެ މައްޗަށް ބިނާކޮށް ހެދި ނެޝަނަލް ރީއިންޓެގްރޭޝަން ސެންޓަރު ހިމެނޭ ކަން ފާހަގަކުރެއްވި އެވެ.\n"މިއީ އެ ހާލަތުން އަރައިގަތުމަށްޓަކައި ކުރާ މަސައްކަތްތައް. މީގެ ހަގީގީ ނަތީޖާ ފެންނާނީ މުއައްސަސާތައް ގުޅިގެން މަސައްކަތް ކުރެވި އިންޓެލިޖެންސާއި އިންވެސްޓިގޭޝަނާއި ރީހެބިލިޓޭޝަން އެކުގައި ފަށައިގަތުމުން," އިމްރާން ވިދާޅުވި އެވެ.


ލ.ފޮނަދޫ މެޖިސްޓްރޭޓް ކޯޓުގައި ތިއްބެވި ދެ މެޖިސްޓްރޭޓުންގެ ތެރެއިން އެއްބޭފުޅަކު އެ ކޯޓުގެ މެޖިސްޓްރޭޓް ކަމަށް ހަމަޖެއްސުމަށާއި އަނެއްބޭފުޅާ ލ. ޖުޑީޝަލް ދާއިރާގެ މެޖިސްޓްރޭޓަކަށް ހަމަޖައްސަވައިފި | Judicial Service Commission\nލ.ފޮނަދޫ މެޖިސްޓްރޭޓް ކޯޓުގައި ތިއްބެވި ދެ މެޖިސްޓްރޭޓުންގެ ތެރެއިން އެއްބޭފުޅަކު އެ ކޯޓުގެ މެޖިސްޓްރޭޓް ކަމަށް ހަމަޖެއްސުމަށާއި އަނެއްބޭފުޅާ ލ. ޖުޑީޝަލް ދާއިރާގެ މެޖިސްޓްރޭޓަކަށް ހަމަޖައްސަވައިފި\nލ.ފޮނަދޫ މެޖިސްޓްރޭޓް ކޯޓުގައި ތިއްބެވި ދެ މެޖިސްޓްރޭޓުންގެ ތެރެއިން ލ.ފޮނަދޫ ފިނިހިޔާގެ ޢަބްދުއްލަތީފް ޢަލީ ލ.ފޮނަދޫ މެޖިސްޓްރޭޓް ކޯޓުގެ މެޖިސްޓްރޭޓުގެ މަޤާމަށް ހަމަޖެއްސުމަށާއި ލ.ގާދޫ ހިތިގަސްދޮށުގެ އަޙްމަދު ފަހީމް ލ. ޖުޑީޝަލް ދާއިރާގެ މެޖިސްޓްރޭޓްކަމަށް 14 މާޗް 2013 އިން ފެށިގެން ހަމަޖެއްސުމަށް ކޮމިޝަނުން ނިންމައިފިއެވެ.\nކޮމިޝަނުން މިގޮތަށް ހަމަޖެއްސެވީ، ދިވެހިރާއްޖޭގެ ކޯޓު ތަކުގެ ޤާނޫނުގެ ދަށުން، މެޖިސްޓްރޭޓް ކޯޓުތަކަށް މެޖިސްޓްރޭޓުންގެ އަދަދު ކަނޑައެޅުމުގެ އުސޫލުގައި “އޮނިގަނޑު އެކުލަވާލުމުގައި އިސްތިސްނާ ޙާލަތެއްގެ ގޮތުގައި ބަލާނެ ޙާލަތްތަކުގެ ތެރޭގައި އާބާދީގައި 500 ހަމަވާ ރަށްރަށުގެ މެޖިސްޓްރޭޓް ކޯޓުތަކުގައި، ކޯޓުތަކުގެ ޤާނޫނު އައިއިރު ތިއްބެވި މެޖިސްޓްރޭޓުންގެ އަދަދު މި އުސޫލުގެ ދަށުން އުފެދޭ މެޖިސްޓްރޭޓުންގެ މަޤާމުގެ އަދަދަށްވުރެ ގިނަނަމަ، އެކޯޓެއްގެ ދާއިމީ މެޖިސްޓްރޭޓަކު ކަނޑައަޅާނީ ގުރުއަތުލައިގެން ކަމަށް ބުނެފައިވުމުންނެވެ.


Dho?! Ehab ge art in hayaathuge eki vaahakathah\nއީހާބްގެ އާޓުން ހަޔާތުގެ އެކި ވާހަކަތައް\nއާޓަކީ ވަރަށް ފުޅާ ދާއިރާއެކެވެ. އެކި މީހުން އާޓުގެ ތެރޭގައި ގެންގުޅޭނީ ތަފާތު ސްޓައިލްތަކާއި ޓެކްނީކްތަކެވެ. އީހާބް އަބްދުﷲ އެ ޓެކްނީކްތަކުގެ ތެރެއިން މި ދައްކާލި "އެބްސްޓްރެކްޓް" އާޓް ވަރަށް ތަފާތެވެ. އީހާބްގެ ތަފާތު އާޓުން ކިޔައިދެނީ އޭނާގެ ހަޔާތުގެ އެކި ވާހަކަތަކެވެ.\n"އިން ކޮންޓްރަޑިކްޝަން"ގެ ނަމުގައި އީހާބް މިހާރު އާޓް ގެލެރީގައި ކުރިއަށް ގެންދާ އެގްޒިބިޝަނަކީ އޭނާގެ ސޯލޯ އެގްޒިބިޝަނެކެވެ.\nމިތަން ބަލައިލުމުން ފުރަތަމަ ފެންނާނީ ވަރުގަދަ ކުލަތަކެއް ޖައްސާފައި ހުރި އެބްސްޓްރެކްޓް ސްޓައިލުގެ ބޮޑެތި ކުރެހުންތަކެކެވެ. ކެންވަސްގައި އޮއިލް އަދި އެކްރެލިކް ކުލަ ބޭނުންކޮށްފައި ހުރި ކުރެހުންތައް ފުރަތަމަ ނަޒަރުން ވަރަށް ސިމްޕަލްހެން ހީވިޔަސް އޭގެ ފުންމިން އެނގޭނީ ކައިރިން ބަލައި ވިސްނާލުމުންނެވެ؛\nއެކި ކުލަތައް އެކި ލޭޔަރަށް ޖައްސާފައި ހުރިތަން ފެންނާނެ އެވެ. ކުލަ ޖެއްސުމުގެ ސްޓައިލުންނާއި ބްރަޝް ސްޓްރޯކްސް ތަކުން ވެސް ގިނަ މާނަތަކެއް ދޭހަވެ އެވެ. އީހަބް ބުނި ގޮތުގައި 60ގެ އަދި 70ގެ އަހަރުތަކުގައި އެމެރިކާގެ ޕެއިންޓަރުން ގެންގުޅުނު އާޓް ސްޓައިލު ވަރަށް ކަމުދެ އެވެ. އެ މީހުންގެ މަސައްކަތުން ހިޔާލު ލިބުނެވެ.\nއެ ކުރެހުންތަކުގައި އެ ހުރީ އީހާބް، ސްރީ ލަންކާ އާއި ތުލުސްދޫ އަދި މާލޭގައި ކުރި ތަޖުރިބާތަކެވެ. އީހަބް ބުނި ގޮތުގައި އޭނާގެ ކުރެހުންތަކުގެ މައިގަނޑު ފޯކަސް އަކީ "ލައިފް އިން މާލެ" އެވެ. މާލޭގައި އުޅޭއިރު ދިމާވާ ދަތިތަކާއި އުފާވެރި ކަންތައްތައް އެބްސްޓްރެކްޓް ސްޓައިލަކަށް އޭނާ ދައްކާލަން ބޭނުންވި އެވެ.\n"އާޓު މެދުވެރިކޮށް ކޮންމެވެސް ކަހަލަ ވާހަކައެއް ކިޔައިދޭން ބޭނުންވީ. ކޮންމެ އާޓްވޯކެއްގައި ވެސް ކޮންމެވެސް ކަހަލަ މެސެޖެއް ހުންނާނެ،" އީހާބް ކިޔައިދިނެވެ. އޭނާ ބުނީ އާޓްވޯކްތަކުގެ ތެރޭގައި ގިނައިން ހުންނާނީ މެންޓަލް ހެލްތާ ގުޅޭ ވާހަކަތައް ކަމަށެވެ.\nކޮވިޑް-19ގެ ލޮކްޑައުންގައި ނިންމި ކުރެހުންތަކުގައި މޫނުގެ ސިފަތައް ފޮރުވިފައި ހުރި ޕޯޓްރެއިޓްތަކެއް ވެސް އެބަ ހުއްޓެވެ. ދޭހަކޮށްދެނީ އާއިލާ މެމްބަރުން ގިނަ ދުވަސްތަކެއް ވަންދެން ނުފެނި، މާސްކްގެ ސަބަބުން މީހުންގެ ފުރިހަމަ ސިފަ ގެއްލިގެން ދިއުން ކަމަށް އީހަބް ބުންޏެވެ.\nއާޓް ގެލެރީގައި ކުރިއަށްގެންދާ އާޓް އެގްޒިބިޝަންގައި އޭނާގެ 15 އާޓްވޯކެއް އެބަހުއްޓެވެ. މި ކުރެހުންތައް ވިއްކަން ހަމަޖެހިފައި ވާއިރު މިހާރު ވެސް ހަތަރު ކުރެހުމެއް ވިކިއްޖެ އެވެ.\nA post shared by Ehab Abdulla (@ehab.kalhey)\nއޭނާގެ އާޓްވޯކްތައް އާންމުންނަށް ކިޔައިދިނުމުގައި އެކި ކަންކަމަށް ވަނީ ބަލައިފަ އެވެ. ކުލަތައް ބޭނުން ކުރުމުގައި މާ ގިނަ ކުލަތައް ބޭނުން ނުކޮށް ވީހާ ވެސް އަލިގަދަ ކުލަތައް ބޭނުންކޮށްފައިވެ އެވެ. އެއީ އެ މަންޒަރުތައް ފަސޭހައިން ފަހުމުކޮށްދޭށެވެ.\nއާޓްވޯކެއް ހެދުމަށް ނުވަތަ އޭގައި ކުލަ ޖައްސާލުމަށް އީހާބް ވެސް ދެ ގަޑިއެއްހާއިރު އާންމުގޮތެއްގައި ހޭދަކުރެ އެވެ. ނަމަވެސް އޭގެ ކޮންސެޕްޓް ތައްޔާރުކޮށް ކުރެހުމަށް މާ ގިނަ ވަގުތު ހޭދަވެ އެވެ.\n"އެއްބައި އެއްޗެހީގެ ކުރެހުންތަކުގެ މަސައްކަތް ނިންމަން ހުންނާނެ ދެ ހަފްތާއެއްހާ ދުވަސް ވެސް ވެފައި،" އޭނާ ބުންޏެވެ.\nއީހާބް ބުނި ގޮތުގައި އޭނަ އަކީ އަދިވެސް "އެމެޗުއާ" އާޓިސްޓެކެވެ. އެކަމަކު މި އެގްޒިބިޝަންގެ ސަބަބުން ކުރަހަން އިތުރު ހިތްވަރެއް ލިބިއްޖެ ކަމަށް އޭނާ ބުންޏެވެ.\nމިފަހަރުގެ އެގްޒިބިޝަން އަންނަ މަހުގެ ނިޔަލަށް ކުރިއަށްދާއިރު އީހާބްގެ މިހާރު ވެސް އާ ހިޔާލުތަކެއް އެބަހުއްޓެވެ. ތަފާތު އާ އާޓްވޯކް ހެދުމަށް އޭނާ ހުރީ ތައްޔާރު ވެގެންނެވެ. އަދި އެގްޒިބިޝަން ނިންމާލުމަށް ފަހު އާ އާޓްވޯކްތައް ހަދައި އިތުރު އެގްޒިބިޝަނަކަށް އޭނާ އުންމީދުކުރެ އެވެ.\n"ވަރަށް ބޮޑު ކޮންފިޑަންސެއް ލިބިއްޖެ ޕެއިންޓު ކުރަން. ސޯލޯ އެގްޒިބިޝަނެއް ބޭއްވީމަ ދެން އަނބުރާ ކޮލޮމްބޯއަށް ގޮސް ބޭނުން ޕެއިންޓު ކުރަން،" އީހަބް ބުންޏެވެ.\nއެގްޒިބިޝަން މިމަހު 16 އިން ފެށިގެން ޖެނުއަރީ 13ގެ ނިޔަލަށް ކުރިއަށްދާނެ އެވެ. އެގްޒިބިޝަން އާންމުންނަށް ހުޅުވިފައި ހުންނާނީ މެންދުރު ފަހު 3-6 އަށް އަދި ރޭގަނޑު7-10 އަށެވެ. ހޮނިހިރު ދުވަސް ގެލެރީ ހުޅުވާފައި ހުންނާނީ ހެނދުނު9އިން މެންދުރު ފަހު2އަށް އަދި 3-6 އަދި ރޭގަނޑު 7-10 އަށެވެ. އެގްޒިބިޝަނާ ބެހޭ އިތުރު މައުލޫމާތު އާޓް ގެލެރީގެ އިންސްޓަގްރާމް ޕޭޖުން ލިބޭނެ އެވެ.


Masverikamuge gavaidhu ekulavaalumah vure muhinmu vee EU ge recommendation ga vaa kankan ninmun: Minister Zaha – Iru\nމި ފަޅާ އަރުވާލަނީ ޕްރިޔަންކާ ގެ ބޮޑު ސިއްރެއް!\nފޯކައިދޫ ސްކޫލްގައި 12 ކްލާސްރޫމްއާއި މަލްޓި ޕަރޕަސް ހޯލް އެޅުމަށް ހަވާލުކޮށްފި\nމާލޭގެ ގެއެއްގެ މަތިން ދިވެހި ފިރިހެނަކު ވެއްޓިއްޖެ\nފެލިވަރުގެ މަސައްކަތަށް ކޮންޓެއިނަރ އުފުލާ ވެހިކަލެއް\nއެންމެފަހުން ޖިޖީ އާއި ޒޭންގެ ދަރިފުޅުގެ ނަން ހާމަކޮށްފި!\nވަރުން އާއި ނަތާޝާ ހަނީމޫނަށް ދާނެ މަންޒިލަކީ މިއީ!\nމަސްވެރިކަމުގެ ގަވައިދު އެކުލަވައިލުމަށްވުރެ މުހިއްމުވީ އީޔޫގެ ރެކޮމެންޑޭޝަންގައިވާ ކަންކަން ނިންމުމަށް: މިނިސްޓަރ ޒަހާ\nސަމާ· 26 މޭ 2020\nދިވެހިރާއްޖޭގެ މަސްވެރިކަމުގެ ޤާނޫނުގެ ދަށުން ހެދުމަށް ލާޒިމު ކޮށްފައިވާ ގިނަ ޤަވާއިދުތައް ހެދުމަށްވުރެ އިސްކަމެއްދިނީ މަސްވެރިކަމާއި ގުޅިގެން ޔޫރަޕިއަން ޔޫނިއަން (އީޔޫ) އިން ދީފައިވާ ރެކޮމެންޑޭޝަންގެ މަސައްކަތްތައް ނިންމުމަށް ކަމަށް މިނިސްޓަރ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ޒަހާ ވަހީދު ވިދާޅުވެއްޖެ އެވެ.\nރާއްޖެޓީވީގެ ކޮވިޑް-19 ކަވަރޭޖަށް ދެއްވި ޚާއްސަ އިންޓަރވިއުއެއްގައި މިނިސްޓަރ ވިދާޅުވީ ރާއްޖޭގައި ގަވާއިދާ ޚިލާފަށް ކުރެވޭ މަސްވެރިކަމާއި ގުޅިގެން އީޔޫއިން ރެކޮމެންޑޭޝަންތަކެއް ދީފައިވާ ކަމަށެވެ. އަދި ގާނޫނުގެ ދަށުން ހަދަން ޖެހޭ ގަވާއިދުތައް އެކުލަވާލުމަށްވުރެ އެ މަސައްކަތް ނިންމުމަކީ މާ މުހިއްމު ކަމެއް ކަމަށް ދެކިވަޑައިގަންނަވާ ކަމަށް ވިދާޅުވި އެވެ.\nމިނިސްޓަރ މިހެން ވިދާޅުވެފައިވާއިރު މަސްވެރިކަމުގެ ޤާނޫނުގެ ދަށުން ހެދުމަށް ލާޒިމު ކޮށްފައިވާ ގިނަ ޤަވާއިދު ޤަވާއިދުތައް 90 ދުވަހުގެ ތެރޭގައި ނިންމުމަށް ޤާނޫނުގައި ބުނެފައި ވެއެވެ.\nޒަހާ ވިދާޅުވީ އީޔޫގެ ރެކޮމެންޑޭޝަންގެ މަސައްކަތްތައް ނުނިންމައިފި ނަމަ ރާއްޖެއިން އެއްވެސް ވަރަކަށް މަހެއް އެކްސްޕޯޓު ނުކުރެވޭނެ ކަމަށެވެ. އަދި ‘އެތެރޭގެ’ ގަވާއިދުތަކެއް އެކުލަވާމުމަށްވުރެ މިވަގުތަށް މުހިއްމުވީ މަސްވެރިކަމުގެ ސިނާއަތަށް ކުރާނެ އަސަރުތަކުން ގައުމު ‘ސަލާމަތް ކުރުމަށް’ ކަމަށެވެ. ގަވާއިދު އެކުލެވޭނެ ތާރީހަކާއި ގުޅިގެން މިނިސްޓަރ ވިދާޅުވީ މިމަސް ނިމެންވާއިރަށް ގަވާއިދުތައް ހެދިގެންދާނެކަމަށް ގަބޫލު ކުރައްވާކަމަށެވެ.\nޙައްޤުތައް ރައްކާތެރިކުރުމަށް ކުރާ މަސައްކަތްތައް އިތުރަށް ހަރުދަނާކުރުމަށް ޚާއްޞަ މަސައްކަތްތަކެއް\nމަސްވެރިކަމުގެ ޤާނޫނުގެ ދަށުން ހެދުމަށް ލާޒިމު ކޮށްފައިވާ ގިނަ ޤަވާއިދު ތަކެއް ޤާނޫނުގައި ބަޔާންކޮށްފައިވާ މުއްދަތުގައި ނިންމިފައިނުވާތީ ރައްޔިތުންގެ މަޖިލީހުގެ ޤަވާއިދު ކޮމެޓީން މިނިސްޓަރ ޒަހާ ވަހީދު މަޤާމުގެ މަސްއޫލިއްޔަތު އަދާ ނުކުރައްވާ ކަމަށް ނިންމާފަ އެވެ.


Vaahaka: Inthizaaru އިންތިޒާރު – Huvadhoo News Vaahaka: Inthizaaru Huvadhoo News\nއަހަރެންގެ އުމުރުން އޭރު 15 އަހަރެވެ. ސްކޫލް ދައުރުގައި އުޅުނު އިރު އަހަރެންނަށް ކަމުދިޔަ ކުއްޖަކާއި ލޯބީގެ ގޮތުން ގުޅުނީމެވެ. އެއީ އަހަރެންގެ ދިރިއުޅުމުގެ ތެރެއަށް ލޯބި ވަދެގަތް ހިސާބެވެ. އަހަރެންގެ ލޯބިވެރިޔާ ކިޔަވަނީ އެހެން ސްކޫލެއްގައި ކަމުން ބައްދަލު ކުރެވެނީ ވަރަށްވެސް އުނދަގުލުންނެވެ. ދެފަރާތުގެ އާއިލާ އަށްވެސް ނާންގާ ދެމީހުންގެ ލޯބީގެ ގުޅުން އޮތީ ހަމަ އެކަނި ފޯނުގައި ވެސް ބުނެވިދާނެއެވެ.\nގްރޭޑް ދިހައެއް ނިންމާލުމަށް ފަހު އާދައިގެ ވަޒީފާއަކަށް ނިކުމެ ލިބުނު ކުޑަ މުސާރައިން ބޭނުންވާ ތަކެތި ގަނެގެން ދިރިއުޅުނީމެވެ. ލިބޭ ހުސް ވަގުތު އަހަރެން ގެ ލޯބިވެރިޔާއަށް ފޯނުން ގުޅައިގެން ވާހަކަދައްކަމެވެ.\nއެއްދުވަހެއްގެ ފޯނުކޯލަކުން އަހަރެންގެ ލޯބިވެރިޔާ އަހަރެން ވަރަށް ދެރަވި ޚަބަރެއް ދިނެވެ. އިތުރަށް ކިޔެވުމަށް އޭނާގެ މަންމަ އާއި ބައްޕަ ގެ އެދުމަށް މެލޭޝިއާއަށް ބަދަލުވާން ޖެހުނު ވާހަކައެވެ. މިވާހަކަ އަޑު އަހާފައި އަހަރެންނަށް ވަރަށް އުނދަގޫވިއެވެ. އިތުރަށް ހަދާނެ ގޮތެއްވެސް ނުވިސްނުނެވެ. އަހަރެންގެ އާއިލާ އަކީ އެހާ ތަނަވަސް އާއިލާއެއް ނޫނެވެ. އެހެން ނޫންނަމަ އަހަރެންވެސް މެލޭޝިއާ އަށް ބަދަލުވާނަމެވެ.\nމާގިނަ ދުވަހެއް ނުވެ އަހަރެންގެ ލޯބިވެރިޔާ މެލޭޝިއާ އަށް ފުރައިފިއެވެ. ބޮޑު މާލެތެރެއަށް އަހަރެން ދޫކޮށްލީ އޭނާ އަށް އިންތިޒާރު ކުރާށޭ ބުނުމަށްފަހުގައެވެ. އޭނާ މެލޭޝިއާށް އަށް ބަދަލުވުމަށްފަހު ފޯނުންވެސް ވާހަކަ ދައްކާލެވެނީ މަދު ފަހަރެއްގައެވެ. އަހަންނަށް ލިބޭ ހުސްވަގުތުގައި ކުރާނެ އިތުރު ކަމެއް ނެތެވެ. އިންތިޒާރު ކުރުން އެއީ އަހަންނަށް ކުރެވޭނެކަމަކާއި މެދު ހިތުގައި ޝައްކު އުފެދިއްޖެއެވެ. އެހެން ނަމަވެސް އަހަރެންގެ ލޯބިވެރިޔާއަށްޓަކައި، އެކަނިވެރިކަން އިހުސާސް ވިޔަ ނުދޭން އަހަރެން މަސައްކަތް ކުރީ އަހަރެންނަށް ލިބޭ ހުސްވަގުތުގައި އާމްދަނީ އިތުރުކުރުމަށް އެހެން މަސައްކަތެއްވެސް ފެށީމެވެ.\nދުވަސްތަށް ގުނަމުން ގޮސް،3އަހަރު ފާއިތުވެ ދިޔައިރު، އަހަރެން އުޅުނު އަދާއިގެ ވަޒީފަ ރަނގަޅު ވަޒީފައަކަށް ބަދަލުވެ އޭގެ ފަހުން ހުސްވަގުތުގައި ކުރަމުން އައި އެސްޓިމޭޓް މަސައްކަތްތައް މިއަދު އަމިއްލަ މުވައްޒަފުން ލައިގެން ހިންގާ ވިޔަފާރިއަކަށް ވެއްޖެއެވެ. ދިރިއުޅުމަށް ބޮޑެތި ބަދަލު ތަކެއް އައި އިރުވެސް، އަހަރެންގެ ލޯބިވެރިޔާ ބަދަލެއް ނުވެއެވެ. ދެމީހުން ގެ ހުސްވަގުތުގައި ވެސް ފޯނުން ގުޅައި ވާހަކަ ދައްކާ ހަދަމެވެ. ދަތި އުނދަގޫ ދުވަސް ތަށް ތަހައްމަލު ކުރަމުން އައިސް މިއަދު ބޮޑޮ ފައިދާއެއް ވާ ވިޔަފާރީއެއްގެ ވެރިމިހާކަމުގައި ވީއިރު، މި ހުރިހާ ކަމެއްގެ ފަހަތުގައި ވީ، އަހަރެންގެ ލޯބިވެރިޔާ އަހަންނަށް ދިން ހިތްވަރުކަމުގައި ހަނދާނުގައި ބެހެއްޓީމެވެ.\nއަހަރެންގެ ކާމިޔާބީގައި އަހަރެންގެ ލޯބިވެރިޔާގެ ހިއްސާވަރަށް ވެސް ބޮޑެވެ. އެކަމަށް އަހަރެން ޝުކުރު އަދާކުރަމެވެ. އަހަރެންގެ ރަހުމަތްތެރިންގެ ބޮޑު ސުވާލަކަށް ވެފައި އޮންނަނީ ދުރުގައި ހުރި ލޯބިވެރިޔާއަށްޓަކައި ޒުވާންފިރިހެނަކު ވަފާތެރިވާންވީ ސަބަބަކީ ކޮބައިހެއްޔެވެ؟ ރަނގަޅެވެ. ދެއިރު ދެ ދަޅައަށް ލޯބިވެރިން ބަދަލު ކުރާ މިޒަމާނުގައި އަހަރެން އެންމެ އަންހެނަކަށްޓަކައި ހުސްވެގެން ހުންނަންވީ ކީއްވެހެއްޔެވެ؟ އެވެސް އަދި މާ ދުރުގައި ހުރި މީހެކެވެ. ހަމަ ގައިމުވެސް އަހަރެންނަށް އެބުނާ ކަހަލަ ”ބިޓުން“ ނުވަނީވެސް ނޫނެވެ.\nއަހަރެންގެ ލޯބި ބަދަލުވާކަށް އަހަރެން އެއްވެސް އިރެއްގައި ބޭނުމެއް ނުވެއެވެ. އަހަރެންގެ އިހުތިރާމާއި ގަދަރު އެ ކަނބުލޮއަށް ދެވިފައިވެއެވެ. އަހަރެން އެޅި ކޮންމެ ފިޔަވަޅެއްގެ ފަހަތުގައި ވަނީ އޭނާކަމަށް ގަބޫލުކޮށް ޝުކުރުވެސް ކުރަމެވެ. މިއަދު އަހަރެންގެ އަތުގައި އަހަރެންގެ ލޯބިވެރިޔާއާއި ބައްދަލު ކުރުމަށް މެލޭޝިއާ ދެވޭނެހާ ތަނަވަސްކަމެއް އެބަ ހުއްޓެވެ. އެކަމަކު މިއަދު އަހަރެންގެ އަތުގައި ނެތީ އެ ވަގުތެވެ. އަހަރެންގެ ދިރިއުޅުމަކީ މަސައްކަތް ބުރަ ދިރިއުޅުމެކެވެ. ބައްދަލު ނުވެވޭތީ ދެރަވިޔަސް އަހަރެންގެ ލޯބިވެރިޔާވެސް އަހަރެންގެ ދިރިއުޅުމުގެ ކަންތައް ހުންނަގޮތުން އެކަން ގަބޫލު ކުރެއެވެ. އޭނާގެ ކިޔެވުން ނިމެންވެސް ދެން އޮތީ6ވަރަކަށް މަހެވެ. އަހަރުމެން ދެމީހުންގެ އުންމީދަކީވެސް އޭނާ ރާއްޖެއައުމުން ވީހާވެސް އަވަހަކަށް ކައިވެނި ކުރާށެވެ.\nއެއްރެއްގައި އަހަރެންނަށް ވަރަށް ގާތް އަންހެން ރަހުމަތްތެރިއަކު ކޮފީ އަކަށް ދައުވަތު ދިނެވެ. އެއީ އަހަރެންނާއި އެއްވަރަށް އަހަރެންގެ ލޯބިވެރިޔާއާއި ވެސް ވަރަށް ގާތް، ދުވަސްވީ ގުޅުމެއް އޮތް ރަހުމަތްތެރި ކުއްޖެކެވެ. ހުޅުމާލޭ ޓާރމިނަލް ކައިރީގައި ހުރި ކޮފީ ބޯ ތަނަކަށް ގޮސް ގުޅާލުމުން އޭނާ ހުރީ އެތަނުގެ އެންމެ މަތީ ފަންގިފިލާގައި ކަމަށް ބުންޏެވެ. ސިޑިން މައްޗަށް އެރުނު ތަނާހެން އަހަރެންގެ ރަހުމަތްތެރިޔާ އަހަންނަށް ހަނާ އެޅިއެވެ. ”މާޝާﷲ“ އަހަންނަށް ބުނެވުނީ ބޭ އިހުތިޔާރުގައިއެވެ. ރަހުމަތްތެރިޔާ ކައިރީގައި އިން އަންހެން ކުއްޖެއްގެ ރީތި ކަމާއި މެދު އަހަރެންގެ ހިތުގައި ސުވާލު ވެސް އުފެދުނެވެ.\nމަޑު މަޑުން އަހަރެން ހިނގާފައި ގޮސް އެ އަންހެން ކުއްޖާގެ ކުރިމަށްޗަށް ވާގޮތަށް އަހަރެން އިނީމެވެ. ކަޅި ޖަހާ ނުލެވި އިނދެވުނީ ދައްކާނެ ވާހަކައެއް ނޭނގިފައިއެވެ. ދުނިޔެ މަތީގައި ހޫރުޕަރީން ތިބޭ ކަންވެސް ޤަބޫލު ކުރެވިގެން ދިޔައެވެ. ކަޅިރަވައިގެ ޖާދޫގައި ޖެހި ޣަރަޤު ވެފައިވާ އަހަންނަށް އެ މޭޒު ދޮށުގައި ދެކެވުނު ވާހަކަތަކެއް އަދިވެސް ހަނދާނަކަށް ނާދެއެވެ. ހަނދާނުގައި ހުންނަނީ އޭނާގެ ނަމެވެ. އެނާ އަށް ކިޔަނީ މިޝްކާއެވެ. އުފާވެރި ވަގުތުކޮޅެއެއް ހޭދަކޮށްލުމަށް ފަހު އަހަރެން އެތަނުން ނިކުމެގެން އައީ ރަހުމަތްތެރިޔާގެ ގާތުގައި ޖެއްސުން ރާގުގަޑަކަށް ”އަހަންނަށް މިޝްކާ ލީބޭނެ ނަމައޭ“ ކިޔާފައިއެވެ.\nމަސް ދުވަސް ވެގެން ދިޔައީ މިޝްކާގެ ތަސްވީރުތަށް އަހަރެންގެ ހިތުގައި ކުރަހަމުންނެވެ. ދިމާވާނެ ކަމުގެ އުއްމީދެއްވެސް ނުކުރަމެވެ. ފެނިލަން ބޭނުންވެސް ނުވީއެވެ. އަހަރެންގެ ހަޔާތުގައި ލޯބިވެރިޔަކު ހުރުމުން އެހެން މީހަކާއި ގާތް ވާން ބޭނުން ނުވީ ކަމުގައި ވެސް ވެދާނެވެ.\nމާލޭގައި ބޭއްވި ހަފްލާއަކަށް ދިޔުމުގެ ދައުވަތު އަހަރެންނަށް ލިބުނެވެ. އަހަރެންނަކީ އެހެން އަންނަ ދައުވަތުތަށް ގަބޫލު ކޮށް ރަސްމިއްޔާތު ތަކަށް ދާ މީހެއްވެސް ނޫނެވެ. ނަމަވެސް އެ ހަފްލާއަށް ދާން އަހަންނަށް މަޖުބޫރުވީ އަހަރެންގެ ވިޔަފާރީގެ ބޮޑު ހިއްސާއެއް އެ ރަސްމިއްޔާތުގައި ވާތީއެވެ.\nރަސްމީ ހެދުމެއްގައި އަހަރެން އެ ހަފުލާއަށް ގޮސް އިންދާ އަންނަނީ ނުދަންނަ ނަމްބަރަކުން މެސެޖެކެވެ. ”ކޮންތާކު؟“ އަހަރެން ހުރިތަނެއް ބަލަން ކޮންމެވެސް މީހަކު ބޭނުނެވީ އެވެ. މެސެޖް އަށް ޖަވާބު ނުދެވިގެން އުޅެނިކޮށް ހަމަ އެ ނަމްބަރުން ގުޅައިފިއެވެ. ވާހަކަ ދެއްކޭ ހާލަތެއް ނޫންކަމުން އަހަރެން އެ ފޯނު ބީޒީ ކޮށްލީއެވެ. އަނެއްކާވެސް އައީ މެސްޖެކެވެ. ”ފޯނު ބިޒީ ކުރީ މި ސެރުމަނީގައި އިނީމަ ދޯ؟“ މެސެޖް ކިޔާލުމަށް ފަހު ވަށައިގެން ހޯދަން ފަށައިފީމެވެ. ފުރަތަމަ ނަޒަރުން ވެސް އަހަރެންގެ ލޯ ހުއްޓުނީ އެތަނުގައި އިން ދޮން ރީތި މޫނަށެވެ. އޭނާގެ ރަކި ހިނިތުންވުން އަހަންނަށް އަމާޒު ކޮށްލިއެވެ. އެއީ މިޝްކާއެވެ. ނަމްބަރު ހޯދިގޮތްވެސް ނޭނގުނެވެ.\nރަސްމިއްޔާތު ނިމުމުން އަހަރެން ފުރުސަތުގެ ބޭނުން ހިފީ މިޝްކާ އާއި ވާހަކަ ދައްކާލުމަށެވެ. ވާހަކަ ދެކެވުމުން އައިސް އަހަރެން އޭނާ ގެއަށް ދިއުމަށް ލިފްޓެއްވެސް ހުށަހެޅީމެވެ. ސައިކަލުގައި ގެއާ ދިމާލަށް މިސްރާބު ޖެހި މީހުން ތިބީ މަގުމަތި އަޅާފައިއޭވެސް ބުނެވިދާނެވެ. މާލެ ވަށާ2ވަރަކަށް ބުރުވެސް ޖެހިއްޖެއެވެ. ވަރަށް ވާހަކަވެސް ދެކެވިއްޖެއެވެ. ދަންވެފަ ހުއްޓާ އަހަރެން އޭނާ ގެއައް ލީމެވެ.\nއޭގެ ފަހުން ކޮންމެ ރޭގަނޑެއްގައި އަހަރެން އޭނަ ގޮވައިގެން ދުއްވަން ދަމެވެ. އެކަން އަހަރެންގެ އާދައަކަށްވެ އަހަރެންގެ ލޯބިވެރިޔާގެ މަތިން ހަނދާނުން ކައްސާލާ ފަހަރުވެސް ދެއެވެ. އަހަންނަށް ލިބޭ ހުސްވަގުތު އަހަރެން ހޭދަ ކުރަނީ ރީތީ ކަމުގެ މިސާލެއްފަދަ އަންހެން ކުއްޖާއާއި އެކުގައިއެވެ.\nދެ ވަރަކަށް މަސް ދުވަސް މިގޮތަށް ހޭދަ ކުރުމަށް ފަހު އެއްރޭ ދުއްވާލަން ނިކުމެ ދެ މީހުން ވެސް އެކަކު އަނެކަކު ދެކެ ގަޔާވާ ވާހަކަޔާއި، އެކުގައި ދިރިއުޅުމެއް ފަށަން ބޭނުންވާ ވާހަކަވެސް ބުނެވިއްޖެއެވެ. އަހަރެން ހުރީ އުފަލުން ފޮޅިފައެވެ. ގެއަށް އައިސް އަހަރެންގެ ފޯނު ނަގައި މިޝްކާއަށް މެސެޖެއް ކުރަން އުޅުނުތަނާހެން އަހަންނަށް ފެނުނީ އަހަރެންގެ ލޯބިވެރިޔާ އަހަންނަށް ކޮށްފައި އޮތް މެސެޖެކެވެ. “ އިނގެ ވަރަށް ބިޒީ ކޮށްކަން ތިއުޅެނީ. އެހެންވެ އުނދަގޫވެދާނެ ތީ ނުގުޅަނީ. ކިތައްމެ ބިޒީވިޔަސް ކައިގެން އުޅޭނީ. ވަރަށް ހަނދާންވޭ“ ހަތަރު ޖުމްލައިގެ މެސްޖުން އަހަރެން ލޮލުން ކަރުނަ އޮހުވާލިއެވެ.\nޖެހިގެން އައިރޭ އާދައިގެ މަތިން ދުއްވާލަން ގޮސް މާލޭގެ އުސްފަސް ގަޑު ސަރަހައްދަށް މަޑުކޮށް ވާހަކަ އެއް ދައްކަން ބޭނުންވާ ވާހަކަ އަހަރެން މިޝްކާ ކައިރީގައި ބުނީމެވެ. ވާހަކަ ފަށާނެ ގޮތް ނޭނގިފަ ހުރި އަހަރެން އެތައް އިރެއްވަންދެން ގަނބު ވެފައި ހުރުމަށް ފަހު އަހަރެންގެ ލޯބިވެރިޔަކު ހުންނަ ވާހަކަ އެނާ ކައިރީގައި ބުނީމެވެ. އަދި އަހަރުމެން ގެ ގުޅުމުމުގެ ހުރިހާ ވާހަކައާއި، އަހަންނަށް ކޮށްދިން ކަންތަކުގެ ސަބަބުން އަހަރެން އޭނަ ދުކޮށްލަން ބޭނުން ނުވާ ވާހަކަ މިޝްކާ ކައިރީ ބުނީމެެވެ.\nލޯ ކުރިމަތިން ފެންނަން ހުރި މިޝްކާގެ ލޮލުން ކަރުނަ ފައިބަން ފެށުމުން އަހަންނަށް ބައްދާވެސް ލެވުނެވެ. ހަޤީޤަތަކީ އަހަރެން މިހާރު ލޯބި ވަނީ މިޝްކާ ދެކެއެވެ، ނަމަވެސް އަހަރެންގެ ދިރިއުޅުމަށް އެންމެ ފުރަތަމަ އައިސް ހުރި އަންހެން ކުއްޖާއަށް އެހާ ބޮޑު އަނިޔާއެއް ދޭކަށް ނުކެރުނީއެވެ. އެންމެ ފުރަތަމަ ދުވަހުންފެށިގެންވެސް މިއަދާ ހަމަޔަށް އޭނާ އެހުރީ އަރެންގެ އިންތިޒާރުގައެވެ. އެރޭ ވަރަށް ރަނގަޅަށް މިޝްކާ އަށް އަހަރެންގެ ހާލަތު އޮޅުފިލުވުމަށް ފަހު އަހަރެން ގެއަށް އައީ ދުވަހަކުވެސް އޭނާ ފެންނަން ބޭނުންނުވާ ހާލުގައިއެވެ.\nމިއަދު އަހަރެން މި ގުނަމުން ދަނީ އަހަރެން ލޯބީގެ ގޮތުން ގުޅިގެން އުޅުނު އަންހެން ކުއްޖާއާއި އެކު އެގާރަ ވަނަ އަހަރެވެ. ކުރިން އެއީ އަހަރެންގެ ލޯބިވެރިޔާ އެކަންޏެވެ. މިއަދު އެއީ އަހަރެންގެ އަންހެނުންނެވެ. އަހަރެންގެ އަހަރެއް ނުވާ ތުއްތު ދަރިފުޅުގެ މަންމައެވެ. މިއަދު އަހަރެންގެ ދުނިޔޭގައި ވަނީ އަހަރެންގެ އަންހެނުންނާއި އަހަރެންގެ ދަރިފުޅު އެކަންޏެވެ. އެ ހުރިހާ އިންތިޒާރެއް އަހަރެން ކުރީ މިއަދު މިއުޅޭ އުފާވެރި ދިރިއުން ހޯދުމަށެވެ.


Memberunge Musaara 20 Percent Kuda Kurumah Commitee In Faaskoffi\nމެންބަރުންގެ މުސާރަ 20 ޕަސެންޓު ކުޑަ ކުރަން ކޮމެޓީން ފާސްކޮށްފި\nރައްޔިތުންގެ މަޖިލިސް އިދާރާ/ ފޮޓޯ- ރައްޔިތުންގެ މަޖިލިސް\nރާއްޖެެއިން ކޮވިޑް19 ފެނިފައިވުމުން އިގްތިސޯދަށް އެކަމުގެ ސަބަބުން ލޮޅުންތައް އަރަމުން ދާތީ އެމްޑީޕީގެ ޕީޖީ ގްރޫޕުން މަޖިލިސް މެންބަރުންގެ މުސާރަ 20 ޕަސެންޓު ކުޑަ ކުރުމަށް ހުށަހެޅި ހުށަހެޅުން މާލިއްޔަތު ކޮމިޓީން މިއަދު ފާސްކޮށްފިއެވެ.\nއެ ހުށަހެޅުން ކޮމިޓީން ފާސްކޮށްފައިވަނީ ބައްދަލުވުމުގައި ބައިވެރިވެވަޑައިގެންނެވި ހަތް މެންބަރުންގެ އަޣުލަބިއްޔަތުންނެވެ. ކޮމިޓީގެ މި ނިންމުން މަޖިލީހުން ފާސްކުރުމާ މެދު ގޮތެއް ނިންމުމަށް މިއަދު މެންދުރު 14:00 ގައި ޖަލްސާއެއް ބޭއްވުމަށް ވަނީ ހަމަޖެހިފައެވެ.\nރައްޔިތުން މަޖިލީހުގެ މެންބަރުންގެ މުސާރައިން 20 އިންސައްތަ އުނިކުރަން އެމްޑީޕީގެ ޕާލިމެންޓްރީ ގްރޫޕްގެ ފަރާތުން މިއަދު ހުށަހަޅާފައިވާއިރު، ރައްޔިތުންގެ މަޖިލީހުގެ ހަރަދުތަކުން 19.3 މިލިއަން ރުފިޔާ ކުޑަކޮށް ދިނުމަށް ފިނޭންސް މިނިސްޓަރު އިބްރާހީމް އަމީރްވަނީ އެދިވަޑައިގެންފައެވެ. އެއާއެކު މަޖިލިސް މެންބަރުންގެ ކޮއްތުވެސް ކަނޑާލުމަށް މިހާރު އަންނަނީ މަސައްކަތް ކުރަމުންނެވެ.\nކޮވިޑް19 ރާއްޖޭގައި ފެތުރުމާއި ގުޅިގެން ރާއްޖޭގެ އިގްތިސާދަށް ދަށްވާނެ ކަމަށް ރައީސް އިބްރާހީމް މުހައްމަދު ސޯލިހްވަނީ ވިދާޅުވެފައެވެ. ރައީސް ވިދާޅުވީ ކޮވިޑް19ގެ ސަބަބުން ރާއްޖޭގެ އިގްތިސާދަށް ބަލާއިރު، މިއަހަރުގެ ތެރޭގައި ޖީ.ޑީ.ޕީ ކުރިއަރާ މިންވަރު ހުންނާނެ ކަމަށް މިހާރު ބެލެވެނީ 0.5 އިންސައްތައާއި މައިނަސް 5.6 އިންސައްތައާ ދެމެދުގެ މިންވަރެއްގައި ކަމަށެވެ.\nރާއްޖެއިން ކޮވިޑް19 އަށް 13 މީހަކު ޕޮޒިޓިވް ވެފައިވާއިރު މިހާރުވެސް އިތުރު ބައެއްގެ ސާމްޕަލްތައް ވަނީ ނަގާފައެވެ. އެގޮތުން ރޭ ބޭއްވި ނޫސްވެރިންގެ ބައްދަލުވުމެއްގައި ކޮވިޑް19 ގެ ތަރުޖަމާން މަބްރޫކް އަޒީޒް ވިދާޅުވީ އިންޑިއާއިން ރާއްޖެ އައިސްފައިވާ ފަސް ދިވެހިންގެ ސާމްޕަލް ނަގާފައިވާ ކަމަށެވެ. އޭގެއިތުރުން ސަފާރީއެއްގައި ތިބި ތިން މީހެއްގެ ސާމްޕަލް ނެގުމުގެ މަސައްކަތް ކުރަމުންދާ ކަމަށް ރޭ އެޗްޕީއޭ އިން ވެސް ވަނީ ބުނެފައެވެ.


BREAKING | Hayyaru Kuri3Meehunge Mahchah Dhauvaa Kureveyne Dhuvaheh Adhi Neyge - Vaguthu\nހައްޔަރު ކުރި ތިން މީހުންގެ މައްޗަށް ދައުވާ ކުރެވޭނެ ދުވަހެއް އަދި ނޭނގޭ\nބޮން ގޮއްވާލި މައްސަލާގައި ހައްޔަރު ކުރި ތިން މީހުން،\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް މިމަހުގެ ހަ ވަނަ ދުވަހު ހަމަލާ ދިން މައްސަލައިގައި މިހާތަނަށް ހައްޔަރު ކޮށްފައިވާ ތިން މީހުންގެ މައްޗަށް ދައުވާ ކުރެވޭނެ ދުވަހެއް އަދި ނޭނގޭ ކަމަށް ފުލުހުން ވިދާޅުވެއްޖެއެވެ.\nރައީސް ނަޝީދަށް ދިން ހަމަލާގެ ތަހުޤީޤުގެ ފަހުގެ މައުލޫމާތު ހިއްސާ ކުރުމަށް މިއަދު ބޭއްވި ނޫސްވެރިންގެ ބައްދަލުވުމުގައި 'ވަގުތު' އިން ކުރި ސުވާލަކަށް ޖަވާބު ދެއްވަމުން އެސިސްޓެންޓް ކޮމިޝަނަރ އޮފް ޕޮލިސް މުހައްމަދު ރިޔާޒް ވިދާޅުވީ، މި މައްސަލައަކީ ވަރަށް ބޮޑު މައްސަލައެއް ކަމަށާއި މިކަމުގައި ވަރަށް ގިނަ ކަންކަން ބަލަން ޖެހޭ ކަމަށެވެ.\n"ދައުވާ ކުރާނެ މުއްދަތެއް ކަނޑައަޅާ ދަންނަވަން ސީދާ ދަތި. މިވެނި ދުވަހެއްގެ ތެރޭގައި، މިމަސް ނިމޭއިރު، އެގޮތަށް މަހެއް ކަނޑައަޅަން." ރިޔާޒު ވިދާޅުވިއެވެ.\nރިޔާޒު ވިދާޅުވީ، އެގޮތަށް ދަންނަވަން ދަތިވިނަމަވެސް، ޖިނާއީ މައްސަލައެއްގައި މީހަކު ހައްޔަރުގައި ހުރެއްގެ ކަމުގައިވާނަމަ، އެމީހެއްގެ މައްޗަށް ދައުވާ އުފުލަން ޖެހޭ ވަކި މުއްދަތުތަކެއް ކަނޑައަޅާފައިވާ ކަމަށެވެ.\n"ހާއްސަކޮށް ޓެރެރިޒަމް ޤާނޫނުގެ ދަށުން ހައްޔަރު ކުރެވޭ މީހުންގެ މައްސަލަތަކުގަ އެޤާނޫނުގައި އެބަހުރި ވަކި މުއްދަތުތަކެއް ކަނޑައެޅިފަ. އަދި މުއްދަތު އިތުރު ކުރެވޭ ކަމަށްވާނަމަ އެކަންކަން ކުރަންޖެހޭ ގޮތްތަށް ވެސް ބަޔާން ކޮށްފައި އެބަހުރި" ރިޔާޒު ވިދާޅުވިއެވެ.\nމިކަންކަމަށް ބަލާއިރު، ހައްޔަރުގައި ހުންނަ މީހަކަށް ދައުވާ ކުރުމާއި މެދު ގޮތް ނިންމުމުގައި މިކަންކަމަށް ރިއާޔަތް ކުރެވޭނެ ކަމަށް ރިޔާޒު ވަނީ ވިދާޅުވެފައެވެ.\nރައީސް ނަޝީދަށް ހަމަލާދިން މައްސަލައިގައި މިހާތަނަށް3މީހަކު ފުލުހުން ހައްޔަރު ކޮށްފައިވާއިރު، އޭގެ ތެރޭގައި ހިމެނެނީ ވ. ތިނަދޫ، ހިޔާ، އަހްމަދު އަދްހަމް އާއި، މއ. ފޭރުގެ މުޖާޒު އަހުމަދު، އާއި ގއ. ކޮނޑޭ، ފޮޅޭމާ ތަހުމީން އަހުމަދުއެވެ. މީގެ ތެރެއިން ހަމަލާ ދިނުމުގައި އިސްކޮށް އުޅުނީ އަހްމަދު އަދްހަމްއެވެ.\nމެއި 11, 2021 18:41\nދެން އަހަރެއްވަން ދެން މުއްދަތު ޖަހާފަ އެންމެފަހުން ދޫކޮށްލީމަ ޤާޒީ ކުއްވެރި ކުރޭ\nމެއި 12, 2021 01:31\nފާޅުވެގެންވާ ޢަލާމާތްތަކުގައި ފިސާރި ވަރުގަދައަށް ހިފުމަށާއި ވަންހަނާވެެންވާ ގޮތްތައް އަވަހަށް ދޫކޮށްލުމަށާއި، ލާއިންސާނީ އަނިޔާ ނުދިނުމަށާއި އިންސާނާއަށް މާތްކޮށް ހިތައި ކަމޭހިތުމަށް ބާރުއަޅައި ވާހަކަދެއްކޭނެއެވެ. މިއީ ވަޢުޟާއި ނަސޭޙަތެވެ.\nމެއި 12, 2021 16:31


ރައީސުލްޖުމްހޫރިއްޔާގެ އަނބިކަނބަލުން ކޮވިޑް-19 އަށް ފައްސިވެ ވަޑައިގެންފި | Sandhaanu\nރައީސުލްޖުމްހޫރިއްޔާގެ އަނބިކަނބަލުން ކޮވިޑް-19 އަށް ފައްސިވެ ވަޑައިގެންފި\nރައީސް އިބްރާހީމް މުޙައްމަދު ޞާލިޙުގެ އަނބިކަނބަލުން މަހާރެހެންދި ފަޒުނާ އަޙްމަދު، ކޮވިޑް-19 އަށް ޕޮޒިޓިވް (ފައްސި)ވެ ވަޑައިގެންފިކަން ރައީސް އޮފީހުން ހާމަކޮށްފިއެވެ.\nރައީސް އޮފީހުން ޚަބަރު ދިން ގޮތުގައި މަހާރެހެންދި ފަޒުނާ މިހާރު ހުންނެވީ އާއިލާއާއި އެކަހެރިވެވަޑައިގެންނެވެ. އަދި، އެކަމަނާ ކޮވިޑަށް ފައްސިވެވަޑައިގެންނެވިކަމަށްވިޔަސް ޙާލުކޮޅު ރަނގަޅެވެ.\nރައީސް އިބްރާހީމް މުޙައްމަދު ޞާލިޙާއި، ފަޒުނާއަށް ލިބިވަޑައިގެންފައިވާ، ދެބޭފުޅުން ކޮވިޑް-19 އަށް ހެއްދެވި ޓެސްޓުގެ ނަތީޖާ ވަނީ ނައްސިވެފައެވެ.\nމަހާރެހެންދި ފަޒުނާގެ އެއްބަނޑު އެއްބަފާފުޅު ކޮއްކޮއާ ކައިވެނިބައްލަވައިގެން އުޅުއްވާ ޅިއަނު، ޕޮލިސް ކޮމިޝަނަރ މުޙައްމަދު ޙަމީދު ވެސް ވަނީ ކޮވިޑް-19 އަށް ފައްސިވެ ވަޑައިގެންފައެވެ. އެ ޚަބަރު ފެތުރުނީ މަހާރެހެންދި ފަޒުނާ ކޮވިޑު-19 އަށް ފައްސިވި ހިތާމަވެރި ޚަބަރު ލިބުމުގެ ކުރިންނެވެ.\nޚަބަރު ލިބިފައިވާ ގޮތުގައި ޙަމީދު ކޮވިޑް-19 އަށް ފައްސިވެވަޑައިގަތީ ރާއްޖޭގައި ޖަހަމުންދާ ކޮވިޝީލްޑް ވެކްސިންގެ ދެވަނަ ޑޯޒް ފުރިހަމަކުރައްވައިގެން ހުންނަވަނިކޮށްނެވެ.\nރައީސް އިބްރާހީމް މުޙައްމަދު ޞާލިޙުވެސް ހުންނެވީ ކޮވިޑް-19 އިން ރައްކާތެރިވެވަޑައިގަތުމަށް ވެކްސިންގެ ފުރަތަމަ ޑޯޒާއި ދެވަނަ ޑޯޒު ވެސް ޖައްސަވައިގެންނެވެ.\nޙަސަން އޭޕްރިލް 15, 2021 At 11:42 ޕމ\n“ވެވަޑައިގަތީ” އަމިއްލަ އަކަށްތަ؟\nދިވެހި ބަހުގަ ވެވަޑައިގަތުން ބޭނުން ކުރަނީ އަމިއްލަ އިޙްތިޔާރު ގައި ކުރާ ކަންކަމަށް ނޫންބާ؟


އިންސާފުގެ ދަތުރު | އުތުރު\nއުތުރު / އިންސާފުގެ ދަތުރު\tމި ލިޔުންތައް ދެނެގަތުމަށް ޖެހިފައިވާ ފާހަގަ އިންސާފުގެ ދަތުރު\nބަޣާވާތަށް ޚަރަދުކުރި ވިޔަފާރިތަކާ ދެކޮޅަށް އެމްޑީޕީން ސުލްހަވެރި ހިނގާލުމެއް ބާއްވައިފި\nޝާއިޢު ކުރީ އެޑިޓޯރިއަލް | ހޯމަ, މާޗް 26th, 2012 06:19 pm GMT +5 | (0) ޚިޔާލު\nTweet7ފެބްރުއަރީ 2012 ވަނަ ދުވަހު ދިވެހި ފުލުހުންނާއި ސިފައިންގެ ތެރެއިން ބައެއްގެ މަދަދާއި އެކު ރާއްޖެއަށް ގެނައި ބަޣާވާތަށް ޚަރަދުކުރި ކަމަށް ބެލެވޭ ވިޔަފާރިތަކާ ދެކޮޅަށް ކަމަށް ބުނެ މިއަދު ހަވީރު އެމްޑީޕީން ހިނގާލުމެއް ބާއްވައިފިއެވެ. ރާޅުގަނޑު ސަރަހައްދުން ފެށި މި ހިނގާލުމުގައި ވަރަށް ގިނަ އަދަދެއްގެ ބަޔަކު ބައިވެރިވިއިރު، މި ސުލްހަވެރި ހިނގާލުމުގެ ބައިވެރިންވަނީ ބަޣާވާތަށް ޚަރަދުކުރި ކަމަށް ބެލެވޭ ވިޔަފާރިގެތައް ހުންނަ ސަރަހައްދު ތަކުން ހިނގައި، އެ ވިޔަފާރިތަކާ ދެކޮޅަށް އަޑުއުފުލާފައި [...]\nވިޔަފާރިވެރިންގެ މުއްސަނދިކަމަކީ ރައްޔިތުންގެ ސަރުކާރެއް ގަނެލުމަށް ކޮށާލެވޭ މަގަކަށް ވެގެން ނުވާނެކަމަށް ރައީސް ނަޝީދު ވިދާޅުވެއްޖެ\nޝާއިޢު ކުރީ އެޑިޓޯރިއަލް | ހޯމަ, މާޗް 26th, 2012 03:22 pm GMT +5 | (0) ޚިޔާލު\nTweet ވިޔަފާރި ވެރިންގެ މުއްސަނދިކަމަކީ ރައްޔިތުންގެ ސަރުކާރެއް ގަނެލުމަށް ކޮށާލެވޭ މަގަކަށް ވެގެން ނުވާނެކަމަށާއި އެކަން ހުއްޓުވަން ޖެހޭކަމަށް ރާއްޖޭގެ އިންތިޚާބީ ރައީސުލް ޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. އަވަސް އިންތިޚާބަކަށް ކެމްޕެއިން ކުރުމަށް ބާއްވާ ޑޯރޓުޑޯ ކެމްޕެއިން ފެށުމުގެ ގޮތުން މާފަންނު ހުޅަނގު ދާއިރާގެ އެމްޑީޕީ އޮފީސް ކަމަށްވާ، މ. ކުޑަވެޔޮމަތީގޭގައި ބޭއްވި ހަފްލާއެއްގައި ރޭ ވާހަކަފުޅުދައްކަވަމުން، ބަޣާވާތަށް ހަރަދުކުރި ފަރާތްތަކާއި ދެކޮޅަށް ތެދުވުމަށް ގޮވާލައްވައި ރައީސް ނަޝީދު ވިދާޅުވީ ބަޣާވާތަށް ޚަރަދުކުރި ވިޔަފާރި ވެރިންނާއިމެދު [...]\nއެމްޑީޕީން އުސްފަސްގަނޑުގައި ރޭ ޖަލްސާއެއް ބާއްވައިފި\nޝާއިޢު ކުރީ އެޑިޓޯރިއަލް | ހުކުރު, މާޗް 23rd, 2012 03:12 pm GMT +5 | (0) ޚިޔާލު\nTweet އެމްޑީޕީގެ އިންސާފުގެ ދަތުރުގެ ޖަލްސާއެއް ފުރަތަމަ ފަހަރަށް އުސްފަސްގަނޑުގައި ބާއްވައިފިއެވެ. ދަރުބާރުގޭ ފުރަގަހުން އޮތް އުސްފަސްގަނޑުގައި ބޭއްވި މި ޖަލްސާގައި އެމްޑީޕީގެ ޕާލަމެންޓްރީ ގްރޫޕްގެ ބައެއް މެންބަރުން ވާހަކަދެއްކެވިއެވެ. އޭގެ ތެރޭގައި އިހަވަންދޫ ދާއިރާގެ މެންބަރު އަޙުމަދު ޢަބްދުﷲ އާއި، ހޯރަފުށީ ދާއިރާގެ މެންބަރު އަޙުމަދު ރަޝީދު އާއި، ދިއްދޫ ދާއިރާގެ މެންބަރު އަޙުމަދު ސަމީރު ޢާއި، އެމްޑީޕީގެ ސްޕޯކްސްޕާސަން އަދި މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ހިމެނިވަޑައިގަންނަވައެވެ. މީގެ އިތުރުން [...]\nރިޔާސީ ބަޔާން އިއްވުމަށް އިންކާރު ކުރި އެމްޑީޕީގެ މަޖިލިސް މެންބަރުންނަށް އަނިޔާކޮށް މަޖިލީހުން ނެރުން\nޝާއިޢު ކުރީ އެޑިޓޯރިއަލް | ހޯމަ, މާޗް 19th, 2012 09:30 am GMT +5 | (0) ޚިޔާލު\nTweet 2:00 ވަޙީދު ރިޔާސީ ބަޔާން އިއްވާފައިވަނީ އެމްޑީޕީގެ މަޖިލިސް މެންބަރުން އިޙްތިޖާޖުކުރަމުން ދަނިކޮށް، އެ ހަޅޭކުގެ ތެރޭގައި 1:55 ސޯސަން މަގުގައި ކުރަމުންދާ އިހްތިޖާޖު ވަރަށް ފޯރިގަދަ ވެއްޖެ. މުޒާހަރާ ކުރާ މީހުން މިހަރު ތިބީ އެމްޑީޕީ އޮފީހަށް ވުރެ ވެސް ފަހަތަށް ހޮޓެލް ސްކޫލާ ހަމައަށް ޖައްސާފަ 1:49 ފުލުހުން ސޯސަންމަގުގައި ތިބި އިޙްތިޖާޖީންނާ ދެކޮޅަށް މިއަދު ވަނީ ރަބަރު ވަޒަން ވެސް ބޭނުން ކޮށްފަ 1:42 ތަފާތު އެކި ސަރަހައްދުތަކުގައި އެމްޑީޕީން ދަނީ [...]\nދިވެހި ރައްޔިތުން އެމްޑީޕީއަށް ސަޕޯޓް ކުރަނީ އެ ޕާޓީގެ ސިޔާސަތުތައް ކަމުދާތީ – ރީކޯ މޫސަ\nޝާއިޢު ކުރީ އެޑިޓޯރިއަލް | ހޮނިހިރު, މާޗް 17th, 2012 02:10 pm GMT +5 | (0) ޚިޔާލު\nTweet ދިވެހި ރައްޔިތުން އެމްޑީޕީއަށް ސަޕޯޓްކޮށް އެ ޕާޓީއަށް ވޯޓުދެނީ އެ ޕާޓީގެ ސިޔާސަތުތަކަށާއި، އެމްޑީޕީ ސަރުކާރުގެ ތަރައްޤީގެ މަޝްރޫޢުތަކަށް އެ ރައްޔިތުންގެ ފުރިހަމަ ތާޢީދު އޮންނާތީ ކަމަށް އެމްޑީޕީގެ ޗެއަރޕާސަން (ރީކޯ) މޫސާ މަނިކު ވިދާޅުވެއްޖެ އެވެ. މިއަދު ބޭއްވި މާފަރުގެ ބައި އިލެކްޝަން އެމްޑީޕީން ކާމިޔާބު ކުރުމާ ގުޅިގެން ރާއްޖެއިން ބޭރުގައި ހުންނަވައި ފޯނުން އެމްޑީޕީ ވެބްސައިޓަށް ދެއްވި ބަސްދީ ގަތުމެއްގައި މޫސަ ވިދާޅުވީ އެމްޑީޕީއަކީ މޮޅަށް، ދުރާލާ ރާވައިގެން ރައްޔިތުންގެ އަޑުއަހައިގެން ކެމްޕެއިން [...]\nޝާއިޢު ކުރީ އެޑިޓޯރިއަލް | ހޮނިހިރު, މާޗް 17th, 2012 11:00 am GMT +5 | (0) ޚިޔާލު\nTweet ބައެއް ސިޔާސީ ޕާޓީތަކުގެ ލީޑަރުންނާއި، ބޮޑެތި ބައެއް ވިޔަފާރިވެރިންގެ އެހީތެރިކަމާއި އެކު ސަލާމަތީ ބާރުތަކުން ހިންގި ބަޣާވާތާއި ގުޅިގެން އުފެދިފައިވާ ސަރުކާރުގެ ގާނޫނީ ހައިސިއްޔަތާއި މެދު ސުވާލު އުފެދިފައިވާއިރު، އެމްޑީޕީގެ އިންސާފުގެ މައިދާނުގައި ވާހަކަފުޅުދައްކަވަމުން ރައީސް ނަޝީދު ވިދާޅުވީ ބޮޑު ހައިޖާނުގަނޑަކަށް ނުވެ މަޖިލީހުގެ ޖަލްސާތައް ބޭއްވުމަކީ ނުވެ ނުދާނޭ ކަމެއް ކަމަށެވެ. އަދި ރައްޔިތުންގެ މަޖިލިސް ރައްޔިތުންގެ އަތްމަތިން ގެއްލިދާނެކަމަށާއި އެހެން އެކަން ވިޔަ ނުދިނުމަށް ސުލްހަވެރިކަމާއެކު އެޅެންހުރި ހުރިހާ ފިޔަވަޅެއް އެމަނިކުފާނު އަޅުއްވާނެ [...]\nއެމްޑީޕީގެ ވައިކަރަދޫ އަންހެނުންގެ ރޫޙުގެ ފަރާތުން އިންސާފުގެ މައިދާނަށް ބަނބުކެޔޮ ބޮނޑިބަތް ޖާފަތެއް ތައްޔާރުވަނީ\nޝާއިޢު ކުރީ އެޑިޓޯރިއަލް | ހުކުރު, މާޗް 16th, 2012 09:45 pm GMT +5 | (0) ޚިޔާލު\nTweet ދިވެހިރައްޔިތުންގެ ޑިމޮކްރެޓިކް ޕާޓީ ގެ ވައިކަރަދޫ އަންހެނުންގެ ރޫޙުގެ ފަރާތުން އިންސާފުގެ މައިދާނަށް ވެދުން ކުރުމަށް ތައްޔާރުވަމުންދާ ބަނބުކެޔޮ ބޮނޑިބަތް ޖާފަތެއް ކަމަށާއި ބޮނޑިބަތް ކެއްކުމުގެ ހަރަކާތް ވަރަށް ފޯރިއާއި އެކު ކުރިއަށް ދާކަމަށް އުތުރު.ކޮމް އަށް ޚަބަރުލިބިއްޖެއެވެ. ދިވެހިރައްޔިތުންގެ ޑިމޮކްރެޓިކް ޕާޓީ ހިންގަމުންދާ ސިޔާސީ ހަރަކާތް ތަކުގައި ވައިކަރަދޫ އަންހެން ކަނބަލުންގެ ހިއްސާ އިތުރުކުރުމަށާއި ދިވެހި ޤައުމަށް ދިމާވެފައިމިވާ ސިޔާސީ ބަޣާވާތުގެ މައްސަލަތައް ހައްލުކުރުމުގައި މާލޭ ސިޓީ ހެންވޭރު އިންސާފުގެ މައިދާނުގައި ހަރަކާތްތެރިވާ އެންމެހާ [...]\nގަދަ ބާރުން ހުޅުވާލި އަނިޔާވެރިކަމުގެ ދޮރު\nޝާއިޢު ކުރީ ހުސައިން ޒަބީރު | ބުރާސްފަތި, މާޗް 15th, 2012 04:18 pm GMT +5 | (0) ޚިޔާލު\nTweet އަނިޔާވެރި މައުމޫނު އަބްދުލް ޤައްޔޫމުގެ ތިރީސް އަހަރުވީ ދިގު ވެރިކަން ވައްޓާލުމަކީ މިރާއްޖޭގެ ރައްޔިތުންނަށް ވެރިކަމުގެ ފަރާތުން ދެމުންގެދިންޔަ ވޭނީ އަނިޔާތަކަށް ނިމުމުގެ ސިއްކަ ޖެހިގެން ދިޔަ ދުވަސްކަމުގައި ގިނަ ޤަބޫލުކުރިއެވެ. އެދުވަސް އަލުން އަނބުރާ، އަންނާނެ ކަމަށް މިރާއްޖޭގެ އެއްވެސް ރައްޔިތަކު ޤަބޫލެއް ނުކުރެއެވެ. ނަމަވެސް ވެރިކަމުގެ މަސްތުގައި ޖެހިފައިތިބި މަޝްހޫރު ލެއްގި ބަބުރުގެ ޢާއިލާ އާއި، ވެރިކަމަށް ފެންބޮވައިގެންފައި ތިބި މަދު ވިޔަފާރި ވެރިންނާއި، ދީނުގެ ތާކިހާ ބޮލުއަޅާގެން ލެއްވިހާ ނުބައިކަމެއް ކުރަމުން، [...]\nހިމެނިފައި ވަނީ ސިޔާސީ މި ބައިގައި\nވައިކަރަދޫގައި އެމް.ޑީ.ޕީގެ ޒުވާނުން ވެހިކަލްބުރެއް ބާއްވައިފި\nޝާއިޢު ކުރީ އެޑިޓޯރިއަލް | ހޯމަ, މާޗް 12th, 2012 04:42 pm GMT +5 | (1) ޚިޔާލު\nTweet ދިވެހިރާއްޖޭގެ އެކި ކަންކޮޅުތަކުގައި ބަޣާވާތާއި ދެކޮޅަށް އެމްޑީޕީން ކުރަމުންދާ ސިލްސިލާ މުޒާހަރާތަކުގައި ބައިވެރިވުމުގެ ގޮތުން ވައިކަރަދޫގައި އެމް.ޑީ.ޕީގެ ޒުވާނުން ވެހިކަލްބުރެއް ބާއްވައިފިއެވެ. މިއަދު ހަވީރު 4:45 ގައި ވައިކަރަދޫ ރަސްމީ ސްޓޭޑިއަމް ސަރަޙައްދުން ފެށި ސުލްޙަވެރި ވެހިކަލްބުރު ނިންމާލާފައިވަނީ އިރުއޮއްސި 6:00 ގައި ކަމަށާއި ވެހިކަލް ބުރު ކުރިއަށް ދިޔައީ ވަރަށް ފޯރިއާއި ހިއްވަރާ ޖޯޝުގައިކަމަށް އުތުރު.ކޮމް އަށް މަޢުލޫމާތު ލިބިފައިވެއެވެ. ބާޣީ ވަހީދު ފައިބާ، ބާޣީ ވަހީދު ހައްޔަރުކުރޭ، ބާޣީ ޝޭހުން ހިފާ ހައްޔަރުކުރުމަށް [...]\n7 ފެބުރުއަރީ 2012 ވަނަ ދުވަހުގެ ހާދިސާ އާއި ގުޅޭ އެހެން ވީޑިއޯ ކްލިޕެއް ލީކްވެއްޖެ\nޝާއިޢު ކުރީ އެޑިޓޯރިއަލް | އާދީއްތަ, މާޗް 11th, 2012 04:31 pm GMT +5 | (1) ޚިޔާލު


Sweden aai Finland qualify vejje - vNews.mv\nރޫމޭނިއާ އާއި ސްވިޑްން ބައްދަލުކުރި މެޗުގެ ތެރެއިން ---\nސްވިޑްން އާއި ފިންލެންޑް ކޮލިފައިވެއްޖެ\nއިސްމާޢީލް ޝާހު (ކުޑަ ޝާހު) Bucharest | 16 November 2019, 15:56\nޔޫރޯ ކޮލިފައިންގެ ގްރޫޕް އެފް އިން ދެވަނަ ޓީމުގެ ގޮތުގައި ސްވިޑްން އަދި ގްރޫޕް ޖޭ އިން ދެވަނަ ޓީމުގެ ގޮތުގައި ފިންލެންޑް ކޮލިފައިވެއްޖެ އެވެ.\nސްވިޑްން ޔޫރޯއަށް ކޮލިފައިވަނީ ރޭ ރޫމޭނިއާ އަތުން 2-0 އިން މޮޅުވެގެންނެވެ. ރޭގެ މޮޅާއެކު ސްވިޑްން ވަނީ 18 ޕޮއިންޓާއެކު ގްރޫޕް އެފް ގެ ދެވަނަ ކަށަވަރުކޮށްފައެވެ. މި ގްރޫޕްގެ އެއްވަނައިގައި އޮތީ ރޭ މޯލްޓާ އަތުން 7-0 އިން ފަސޭހަކަމާ އެކު މޮޅުވި ސްޕެއިން އެވެ. ސްޕެއިން ގްރޫޕުގެ އެއްވަނަ ކަށަވަރުކުރީ 23 ޕޮއިންޓާއެކު އެވެ.\nރޫމޭނިއާގެ ދަނޑުގައި ރޭ ކުޅުނު މެޗުގައި ސްވިޑްން އިން ދެ ގޯލުވެސް ޖަހާފައިވަނީ ފުރަތަމަ ހާފުގައެވެ. އެޓީމުގެ ފުރަތަމަ ގޯލް 18 ވަނަ މިނެޓުގައި ޖެހީ މާކަސް ބާގް އެވެ. އަދި 34 ވަނަ މިނެޓުގައި ސްވިޑްން އަށް ލީޑު ފުޅާކޮށްފިނީ ރޮބިން ކުއައިސަން އެވެ.\nމީގެ އިތުރުން ގްރޫޕްގައި ހިމެނޭ ސްޕެއިނުން ރޭ ކުޅުނު މެޗުގައި މޯލްޓާ ކޮޅަށް7ގޯލް ޖެހީ މޮރާޓާ، ސަންޓި ކާޒޯލާ، ޕައޫ ޓޮރޭޒް، ޕަބްލޯ ސަރަބިއާ، ޑެނިއަލް އޮލްމޯ، ޖެރާޑް މޮރޭނޯ އަދި ނާވަސް އެވެ. މީގެ ތެރެއިން ކަޒޯލާ ޖެހި ގޯލަކީ ސީރިއަސް އަނިޔާއަކަށް ފަހު އެނބުރި އައިސް، ހަތަރު އަހަރަށް ފަހު އޭނާ ގައުމީ ޓީމަށް ޖެހި ފުރަތަމަ ގޯލެވެ.\nފިންލެންޑާއި ލިޝްޓެންސްޓައިން ބައްދަލުކުރި މެޗުގެ ތެރެއިން ---\nޔޫރޯ ކޮލިފައިންގައި ގްރޫޕް ޖޭ އިން ދެވަނަ ޓީމުގެ ގޮތުގައި ފިންލެންޑް ކޮލިފައިވިއިރު، އެގައުމުން ރޭ ވަނީ ލިޝްޓެންސްޓައިން އަތުން 3-0 އިން މޮޅުވެފައެވެ. ރޭގެ މޮޅާއެކު ގްރޫޕް ޖޭ ގެ ދެވަނަ އަށް ފިންލެންޑް ދިޔައީ 18 ޕޮއިންޓު ހޯދައިގެންނެވެ. މިއީ ފިންލެންޑް ބޮޑު މުބާރާތަކަށް ކޮލިފައިވި ފުރަތަމަ ފަހަރެވެ. މި ގްރޫޕްގެ އެއްވަނައިގައި 27 ޕޮއިންޓާއެކު އޮތް އިޓަލީ ރޭ ވަނީ ބޮސްނިއާ-ހެޒަގޮވީނާ އަތުން 3-0 އިން މޮޅުވެފައެވެ.\nފިންލެންޑުގެ ދަނޑުގައި ރޭ ކުޅުނު މެޗުގެ 21 ވަނަ މިނެޓުގައި ޖެސޭ ޓޫމިނެން ވަނީ އެޓީމަށް ލީޑު ނަގާދީފައެވެ. އަދި 64 ވަނަ މިނެޓުގައި ލިބުނު ޕެނަލްޓީއަކުން ނޯވިޗް ސިޓީއަށް ކުޅެމުން އަންނަ ޓީމޫ ޕޫކީ ވަނީ ފިންލެންޑަށް ލީޑު ފުޅާކޮށްދީފައެވެ. އަދި އޭގެ 11 މިނެޓު ފަހުން ޕޫކީ ވަނީ ފިންލެންޑުގެ ތިންވަނަ ގޯލް ޖަހާފައެވެ.


Prince Harry aai Meghan Markle ge kaivenee ge hedhun dhakkailanee | Mihaaru\nޕްރިންސް ހެރީ އާއި މޭގަން ކައިވެނީގެ ހެދުމުގައި އާންމުންނާ ސަލާން ކުރަނީ.\nޕްރިންސް ހެރީ އާއި މޭގަން މާކަލްގެ ކައިވެނީގެ ހެދުންކޮޅު އާންމުކޮށް ދައްކައިލަނީ\n31 އޯގަސްޓް 2018 - 07:28\nދެކަނބަލުންގެ ޝާހީ ކައިވެނީގެ ހެދުން ދައްކައިލަން ހަމަޖެހިފައި ވަނީ "އަ ރޯޔަލް ވެޑިން: ދަ ޑޫކް އެންޑް ޑަޗެސް އޮފް ސަސެކްސް" ގެ ނަމުގައި އޮކްޓޯބަރު 26 އިން ފެށިގެންނެވެ.\nއެގޮތުން ކައިވެނީގެ ހަފުލާ ބޭއްވި ވިންޑްސާ ކާސަލްގައި އޮކްޓޯބަރު 26 އިން އަންނަ އަހަރުގެ ޖެނުއަރީ6އަށް ކައިވެނީގެ ހެދުން ދައްކައިލާނެ އެވެ. އަދި ޖޫން، 14، 2019 އިން އޮކްޓޯބަރު، 6، 2019 އަށް އެޑިންބަރާގެ ހޮލީރުޑްހައުސްގައި އާންމުންނަށް ކައިވެނީގެ ހެދުން ދައްކައިލަން ބާއްވާނެ އެވެ.\nމި މުއްދަތުގެ ތެރޭގައި ކައިވެނީގެ ހެދުމާއި އެއާކޮށް ބޭނުން ކުރި ތަކެތި ހަމަ ލޮލުން ބަަލައިލަން ބޭނުންވާ މީހުންނަށް ޓިކެޓް ގަނެގެން ބަލައިލުމުގެ ފުރުސަތު ހުޅުވިފައި އޮންނާނެ އެވެ.\nކެންސިންޓަން ޕެލަސްގެ ޓްވީޓެއް.\nޕްރިންސް ހެރީ އާއި މޭގަންގެ ކައިވެނީގެ ހެދުމަށް ބަލާ އިރު، މޭގަންގެ ހެދުން ފަރުމާކޮށްފައި ވަނީ މަޝްހޫރު ފެޝަން ކުންފުނި ގިވެންޗީގެ ޑިޒައިނަރު ކްލެއާ ވެއިޓް ކެލާ އެވެ. މެއި މަހުގެ 19 ވަނަ ދުވަހު ބޭއްވި ކައިވެނީގެ ހަފުލާގައި ޕްރިންސް ހެރީ ތުރުކުރައްވައިގެން ހުންނެވީ ޝާހީ އަސްކަރީ ޔުނިފޯމެކެވެ.\nއެކްޒިބިޝަނުގައި ހެރީގެ އަސްލު ޔުނިފޯމްގެ ބަދަލުގައި ދައްކައިލަން ހަމަޖެހިފައި ވަނީ އެއާ އެއްގޮތަށް ތައްޔާރުކޮށްފައިވާ ނަކަލެކެވެ.\nބޮޑު އަގަކަށް ތައްޔާރު ކުރި މޭގަންގެ ކައިވެނީގެ ހެދުމަކީ އެހެން ޑިޒައިނަރެއްގެ ނަކަލެއް ކަމަށް ބުނެ ބައެއް މީހުން އެއަށް ފާޑު ވެސް ކިޔާފައިވެ އެވެ.\nއެގޮތުން އިނގިރޭސިވިލާތުގައި ދިރިއުޅޭ ނިއުޒިލެންޑްގެ ފެޝަން ޑިނައިނަރު އެމީލިއާ ވިކްސްޓެޑް ތުހުމަތުކޮށްފައިވާ ގޮތުގައި މޭގަންގެ ކައިވެނީގެ ހެދުން އޮތީ އޭނާގެ ފަރުމާއަކުން ނަކަލުކޮށްފަ އެވެ.\nMeghan Markle ge kaiveny ge hedhumaky nakaleh?\nމޭގަންގެ ކައިވެނީގެ ހެދުމަކީ ނަކަލެއް ކަމަށް ތުހުމަތުކޮށްފައިވޭ.\nޝާހީ އާއިލާ އިން ބާއްވާ އެގްޒިބިޝަނަކީ 1993 ގައި ރާނީ އެލިޒަބަރު އުފެއްދެވި ރޯޔަލް ޓްރަސްޓް ކަލެކްޝަނުން ބާއްވާ އެއްޗެކެވެ. އެއީ ރޯޔަލް ފައުންޑޭޝަނަށް ފައިސާ ހޯދުމުގެ ގޮތުން ބާއްވާ އެގްޒިބިޝަނެކެވެ.\nމި ފަހަރުގެ އެގްޒިބިޝަނުގެ އަގުތަކަށް ބަލާ އިރު ބޮޑު މީހަކަށް ޓިކެޓެއް ވިއްކަނީ 21.20 ޕައުންޑަށެވެ. ދަރިވަރުންނަށް 19.30 ޕައުންޑަށް ޓިކެޓް ވިއްކާ އިިރު، އުމުރުން 17 އަހަރުން ދަށުގެ ކުދިންނާއި ނުކުޅެދުންތެރިކަން ހުންނަ މީހުންނަށް ޓިކެޓް ވިއްކާނީ 12.30 ޕައުންޑަށެވެ.\nއަދި ބޮޑު ދެ މީހުންނާއި ތިން ކުދިން ހިމެނޭ އާއިލާތަކަށް ޓިކެޓެއް ވިއްކާނީ 54.70 ޕައުންޑަށެވެ. މީގެ އިތުރުން ތިން އަހަރުގެ ދަށުގެ ކުދިންނަށް ހިލޭ ވަދެވޭނެ އެވެ.\nޓިކެޓް އޮންލައިންކޮށް ބުކް ކުރުމުގެ ފުރުސަތު ވެސް މިހާރު ވަނީ ހުޅުވާލައިފަ އެވެ.\nއިތުރު ލިޔުންތައް ޝާހީ ކައިވެނި އިނގިރޭސިވިލާތް ޕްރިންސް ހެރީ\nޕްރިންސް ހެރީގެ ދަރިކަލުންގެ އާ ފޮޓޯއެއް


Deepika, Shradda, Sara adhi Rakul NCB ah haazirukuranee\nއެކްޓަރު ސުޝާންތު ސިންގް ރާޖްޕޫތުގެ މަރާ ގުޅިފައިވާ ޑްރަގް މައްސަލައިގެ ތަހުގީގުގައި ސުވާލު ކުރަން ބޭނުންވާތީ އިންޑިޔާގެ ނާކޮޓިސް ކޮންޓްރޯލް ބިއުރޯ (އެންސީބީ) އަށް ހާޒިރުވުމަށް ބޮލީވުޑް ބަތަލާއިންގެ ތެރެއިން ދީޕިކާ ޕަދުކޯން އާއި ޝްރައްދާ ކަޕޫރު އަދި ސާރާ އަލީ ޚާން އާއި ރަކުލް ޕްރީތު ސިންގް އަށް އަންގައިފި އެވެ. އަދި ޑިޒައިނާ ސިމޯން ކަމްބައްޓާ އަށް ވެސް އެ އެޖެންސީއަށް ހާޒިރުވާން އަންގާފައި ވެއެވެ\nދީޕިކާ ހާޒިރުކުރާނީ މިއަދު އެވެ. ޝްރައްދާ އާއި ސާރާ އަށް އެ އެޖެންސީއަށް ހާޒިރުވާން ޖެހެނީ ސެޕްޓެމްބަރު 26 ވަނަ ދުވަހު އެވެ.\nސުޝާންތުގެ މަރުގެ މައްސަލަ ބަލަމުން ދިޔަ ސީބީއައި ޓީމަށް މި މައްސަލަ އާއި ޑްރަގް ބޭނުންކުރުމާ ވަރަށް ބޮޑަށް ގުޅިފައިވާކަން ޔަގީން ކުރެވިގެން މައްސަލައިގެ ތެރެއަށް އެންސީބީ ޝާމިލު ކުރީ އެވެ. އަދި ސުޝާންތު މަރުވިއިރު ރައްޓެހިވެގެން އުޅުނު ރިއާ ޗަކްރަބަތީ ހައްޔަރުކުރީ ސުޝާންތު އާއެކު އޭނާ ވެސް މަސްތުވާ ތަކެތި ބޭނުންކޮށްފައިވާ ކަމުގެ ހެކިތައް ލިބިގެންނެވެ.\nމި މީހުންނަށް ޑްރަގް ފޯރުކޮށްދިން މީހުންގެ ތެރެއިން 12 ވަރަކަށް މީހުން މިހާރު ވަނީ ހައްޔަރުކޮށްފަ އެވެ. އޭގެ ތެރޭގައި ޑްރަގް ވިޔަފާރިކުރާ މަޝްހޫޜު މީހުން ހިމެނެ އެވެ. މި ކަމުގައި ރިއާގެ ބައިވެރިވުން ބޮޑުކަން ކަށަވަރުވެގެން ރިއާ ހައްޔަރުކުރީ ސެޕްޓެމްބަރު9ވަނަ ދުވަހު އެވެ. އޭނާގެ ބަންދަށް ފުރަތަމަ ޖަހައިދިން 14 ދުވަސް ހަމަވެ މިހާޜު ވަނީ އަލުން 14 ދުވަސް ޖަހާފަ އެވެ.\nމިހާޜު ބައިކުލާ ޖަލުގައި ހުރި ރިއާ ތަހުގީގަށް ދީފައިވާ ބަޔާންތަކުގައި ވަރަށް ގިނަ ބަތަލާއިންގެ ނަންތައް ހާމަކޮށްފައިވާ ކަމަށް އިންޑިޔާގެ ނޫސްތަކުން ބުނެ އެވެ. ނަމަވެސް ރިއާގެ ވަކީލު ސަތީޝް މަނޭޝިންޑޭ ބުނެފައިވަނީ ރިއާ އެންސީބީއަށް ދީފައިވާ ބަޔާނުގައި އެއްވެސް ބަތަލާއެއްގެ ނަން ބުނެފައި ނުވާ ކަމަށެވެ.\nރިއާ ހައްޔަރުކުރިތަނާ އިންޑިޔާ މީޑީއާ އިން ބުނީ ބޮލީވުޑްގައި މިހާޜު މަސައްކަތްކުރާ އޭ-ލިސްޓް ނުވަތަ އެންމެ މަތީ ފަންތީގެ އެކްޓަރުންގެ ތެރެއިން 25 އެކްޓަރެއްގެ ނަން ޑްރަގާ ގުޅުވައި ރިއާ ހާމަކޮށްފައިވާ ކަމަށެވެ. ނަމަވެސް ރިއާގެ ވަކީލު މި ވާހަކަ އަދިވެސް ދަނީ ދޮގު ކުރަމުންނެވެ.\nދީޕިކާ އާއި އިތުރު ފިލްމީ ތަރިން އެންސީބީ އަށް ހާޒިރުކުރަނީ ރިއާ އާއި ސުޝާންތުގެ މެނޭޖަރު ޖާޔާ ސާހާގެ ފޯނުގައި ހުރި ވަޓްސްއަޕް މެސެޖުތަކެއްގައި ދައްކާފައި ހުރި ވާހަކަ ތަކަކަށް ބިނާކޮށް ކަމަށް ޚަބަރުތައް ބުނެ އެވެ.\nދިޕިކާ ޕަދުކޯން ޝްރައްދާ ކަޕޫރު ސައިފް އަލީ ޚާން + ސުޝާންތު ސިންގް


SunOnline: Health minister Naseem ah ruhun dhinumuge mahsala committee ah\nހެލްތް މިނިސްޓަރު ނަސީމަށް ރުހުން ދިނުމުގެ މައްސަލަ ކޮމިޓީއަށް\nހެލްތް މިނިސްޓަރުގެ މަގާމަށް އަހުމަދު ނަސީމް އައްޔަނު ކުރައްވައި މިނިސްޓަރު ކަމުގެ ފަތްކޮޅު އަޅުވަނީ -- ފޮޓޯ/ ރައީސް އޮފީސް\nހެލްތް މިނިސްޓަރު ނަސީމަށް ރުހުން ދިނުމުގެ މައްސަލަ ކޮމިޓީއަށް އަހުމަދު ނަސީމް (ކެރަފާ ނަސީމް) އަށް ރުހުން ދިނުމުގެ މައްސަލަ ދިރާސާ ކުރުމަށް ސަރުކާރު މަސްއޫލިއްޔަތު އަދާކުރާ މިންވަރު ބަލާ ކޮމިޓީއަށް ފޮނުވައިފި އެވެ.\nނަސީމް ހެލްތް މިނިސްޓަރަކަށް އައްޔަނު ކުރެއްވީ މިމަހުގެ 22 ވަނަ ދުވަހު އެވެ.\nވަޒީރު ކަމަށް ނަސީމަށް ރުހުން ދިނުމުގެ މައްސަލަ ރައީސް އިބްރާހިމް މުހައްމަދު ސޯލިހު މަޖިލީހަށް ފޮނުއްވުމުން އެ މައްސަލަ މިއަދު މަޖިލީހުގެ ޖަލްސާގައި އެޖެންޑާ ކޮށް ކޮމިޓީއަށްވެސް ފޮނުވީ މިއަދު އެވެ.\nނަސީމަށް ހެލްތް މިނިސްޓަރުކަން ރައީސް ދެއްވިއިރު ހުންނެވީ ރައީސް އޮފީހުގެ މިނިސްޓަރުކަމުގެ މަގާމުގަ އެވެ. ނަސީމަކީ ވެރިކަން ކުރާ މައި ޕާޓީ، އެމްޑީޕީގެ އިސް ބޭފުޅެކެވެ.\nރައީސް މުހައްމަދު ނަޝީދުގެ ސަރުކާރުގައި އޭނާވަނީ ފޮރިން މިނިސްޓަރުކަން ކުރައްވައިފަ އެވެ. އޭނާ އަކީ ހާރިޖީ ދާއިރާގައި ވަރަށް ތަޖުރިބާކާރު އަދި ޑިޕްލޮމެޓެއްގެ ގޮތުގައި ގިނަ ދުވަހު މަސައްކަތް ކުރައްވާފައިވާ ބޭފުޅެކެވެ.\nރާއްޖެއަށް ފަތުރުވެރިކަން ތައާރަފްކުރެއްވުމުގައި ވެސް މިނިސްޓަރު ނަސީމް ވަނީ އިސް ދައުރެއް އަދާކުރައްވައިފަ އެވެ.\nހެލްތް މިނިސްޓަރުގެ މަގާމު ހުސްވީ ވެރިކަން ކުރާ ކޯލިޝަންގައި ހިމެނޭ ޖުމްހޫރީ ޕާޓީގެ ސްލޮޓެއްގައި އެމަގާމުގައި ހުންނެވި އަބްދުﷲ އަމީން އިސްތިއުފާ ދެއްވުމާ ގުޅިގެންނެވެ. އަމީން އިސްތިއުފާ ދެއްވީ ކޮވިޑާ ގުޅިގެން ވެންޓިލޭޓަރުތައް ގަތުމުގައި މަކަރާއި ހީލަތް ހަދައި ކޮރަޕްޝަނަށް މަގުފަހިވާ ފަދަ އަމަލުތަކެއް ހިންގާފައިވާ ކަމަށް ތަހުމަތުވާ މައްސަލައިގަ އެވެ.\n7 ދުވަސްތެރޭ ރެޖިސްޓާ ނުކުރާނަމަ ޖޫރިމަނާއެއް\nނުބައްދަލު ބާރު ބޭނުންކުރި ފުލުހުންނަށް އަދި ފިޔަވަޅު ނާޅާ


ޔޫއޭއީ މީހުން ރާއްޖެ އައުމުގައި ސަމާލުވުމަށް އަންގައިފި\nރާއްޖޭގައި ހިނގަމުންދާ ސިޔާސީ ހަމަނުޖެހުންތަކާ ގުޅިގެން، ޔުނައިޓެޑް އަރަބް އެމިރޭޓްސް (ޔޫއޭއީ) މީހުން މި ދުވަސްވަރު ރާއްޖެ އައުމުގައި ސަމާލުވުމަށް އެ ގައުމުގެ ސަރުކާރުން އަންގައިފި އެވެ.\nސައުދީ އާއި ޔޫއޭއީ އިން އުޅުނީ ގަތަރަށް އަރައިގަންނަން\nދޯހާ (ފެބްރުއަރީ 4) - ގަލްފުގެ ބައެއް ގައުމުތަކުން ގަތަރާ ގުޅުން ކަނޑާލި ދުވަސްވަރު ސައުދީ އަރަބިއާ އާއި ޔުނައިޓެޑް އަރަބި އެމިރޭޓްސް (ޔޫއޭއީ) އިން މަސައްކަތް ކުރީ ގަތަރަށް އަރައިގަންނަން ކަމަށް ގަތަރުގެ ޑިފެންސް މިނިސްޓަރު ޚާލިދު ބިން މުހައްމަދު އަލް އަތިއްޔާ ވިދާޅުވެއްޖެ އެވެ.\nޔޫއޭއީގެ ބޯޓަކަށް ގަތަރުން ހުރަސް އެޅި މައްސަލަ ބޮޑުވެއްޖެ\nދުބާއީ (ޖެނުއަރީ 16) - އެމިރޭޓްސްގެ ޕަސިންޖަ ފްލައިޓަކަށް ގަތަރުގެ ޖެޓްތަކުން ހުރަސް އެޅި ކަމަށް ބުނާ މައްސަލަ އިންޓަނޭޝަނަލް ސިވިލް އޭވިއޭޝަން އޮގަނައިޒޭޝަނަށް ހުށަހަޅަން ނިންމައިފި އެވެ.\nގަތަރުގެ ޝާހީ އާއިލާގެ މެމްބަރަކު ޔޫއޭއީ އިން ހިފަހައްޓައިފި\nދޯހާ (ޖެނުއަރީ 15) - ގަތަރުގެ ޝާހީ އާއިލާގެ މެންބަރެއް ކަމަށްވާ ޝެއިޚް އަބްދުﷲ ބިން އަލް ތާނީ ޔުނައިޓެޑް އަރަބް އެމިރޭޓްސް (ޔޫއޭއީ) އިން ހިފަހައްޓާފައިވާ ކަމަށް އޭނާ ވިދާޅުވެއްޖެ އެވެ.\nގުދުސްގެ މައްސަލައިގައި ބައިނަލްއަގުވާމީ މުޖްތަމައުގައި ހިނގަމުންދާ ކަންތައް ބަލައި ދިރާސާ ކުރުމަށް އަރަބީ ޚާރިޖީ ވަޒީރުންގެ ފެންވަރުގައި ޚާއްސަ ވަފްދެއް އެކުލަވާލައިފި އެވެ.\nމިސްރުގެ ރިޔާސީ ކެންޑިޑޭޓް ޔޫއޭއީ އިން ޑިޕޯޓްކޮށްލައިފި\nއަބޫ ދާބީ (ޑިސެމްބަރު 3) - އަންނަ އަހަރު މިސްރުގައި އޮންނަ ރިޔާސީ އިންތިޚާބުގައި ވާދަކުރައްވާނެކަން އިއުލާންކުރެއްވި އެ ގައުމުގެ ކުރީގެ ބޮޑު ވަޒީރު އަހުމަދު ޝާފިގު ޔޫއޭއީ އިން...\nވެރިކަމަށް ވާދަކުރާނެ ކަމަށް ބުނުމުން ޔޫއޭއީގައި ބަންދު\nއަބޫ ދާބީ (ނޮވެމްބަރު 30) - ޔުނައިޓެޑް އަރަބް އެމިރޭޓްސް (ޔޫއޭއީ) އިން ފުރުން މަނާކޮށްފައިވާ ކަމަށް މިސްރުގެ ކުރީގެ ބޮޑު ވަޒީރު އަހުމަދު ޝާފިގު ވިދާޅުވެއްޖެ އެވެ.\nއަލް ޖަޒީރާއަށް ބޮންއަޅަން ޔޫއޭއީގެ ވެރިއަކު ގޮވާލައިފި\nދުބާއީ (ނޮވެމްބަރު 26) - ގަތަރުގެ ޓީވީ ނެޓްވޯކް އަލް ޖަޒީރާ އަށް ބޮން އަޅަން ޔުނައިޓެޑް އަރަބް އެމިރޭޓްސްގެ ސަލާމަތީ އިސްވެރިއެއް ކަމަށްވާ ލެފްޓިނެންޓް ޖެނެރަލް ދާހީ ޚަލްފާން ގޮވާލައްވައިފި އެވެ.\nޔޫއޭއީގެ ދަތުރުފުޅަށްފަހު ރައީސް މާލެ ވަޑައިގެންފި\nރައީސް އަބްދުﷲ ޔާމީނާއި އެމަނިކުފާނުގެ އަނބިކަނބަލުން ފާތިމަތު އިބްރާހިމް، ޔުނައިޓެޑް އަރަބް އެމިރޭޓްސް (ޔޫއޭއީ) އަށް ކުރެއްވި ރަސްމީ ދަތުރުފުޅު ނިންމަވާ ލެއްވުމަށްފަހު މިއަދު...\nޔޫއޭއީގައި އުޅޭ ދިވެހިންނާ ރައީސް ބައްދަލުކުރައްވައިފި\nރައީސް އަބްދުﷲ ޔާމީން ޔުނައިޓެޑް އަރަބް އެމިރޭޓްސް (ޔޫއޭއީ) އަށް މިހާރު ކުރައްވަމުން ގެންދަވާ ދަތުރުފުޅުގައި، އެ ގައުމުގައި ދިރިއުޅޭ ދިވެހިންނާ ރޭ ބައްދަލު ކުރައްވައިފި އެވެ.\nރައީސް، ޔޫއޭއީގެ ނައިބު ރައީސާ ބައްދަލުކުރައްވައިފި\nރައީސް އަބްދުﷲ ޔާމީން ޔުނައިޓެޑް އަރަބް އެމިރޭޓްސް (ޔޫއޭއީ) އަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި އެ ގައުމުގެ ނައިބު ރައީސް، ބޮޑުވަޒީރު އަދި ދުބާއީގެ ވެރިޔާ ޝޭހު މުހައްމަދު ބިން ރާޝިދު އަލް މަކްތޫމާ މިއަދު ބައްދަލުކުރައްވައިފި އެވެ.\nޒަމާނީ ބަނދަރެއް ހަދަން ޑީޕީ ވޯލްޑާއެކު މަޝްވަރާކޮށްފި\nOctober 17, 2017 35\nވެލާނާ އިންޓަނޭޝަނަލް އެއާޕޯޓްގެ އާ ޓާމިނަލް މަޝްރޫއަށް އަބޫދާބީ ފަންޑާ އެކު ލޯނު އެއްބަސްވުމެއްގައި ރާއްޖެ އިން މިއަދު ސޮއިކޮށްފި އެވެ.\nރައީސް އަބްދުﷲ ޔާމީންގެ ދެކަނބަލުން ޔުނައިޓެޑް އަރަބް އެމިރޭޓްސް (ޔޫއޭއީ) އަށް މިހާރު ކުރައްވަމުން ގެންދަވާ ދަތުރުފުޅުގައި، ދުނިޔޭގެ އެންމެ އުސް އިމާރާތް ކަމަށްވާ ބުރުޖް ޚަލީފާ އަށް މިއަދު ޒިޔާރަތް ކުރައްވައިފި އެވެ.\nޑްރައިވަރުން ސަލާމަތްކުރި ޔޫއޭއީގެ އަންހެނާ އަށް ތައުރީފް\nއަބޫ ދާބީ (އޮކްޓޯބަރު 3) - ދެ ޓްރަކް ޖެހި އެކްސިޑެންޓް ވުމުން އަލިފާން ރޯވި އިންޑިއާގެ ދެ ޑްރައިވަރު ސަލާމަތް ކުރި ޔުނައިޓެޑް އަރަބް އެމިރޭޓްސް (ޔޫއޭއީ) ގެ އަންހެން މީހާ އަށް ގިނަ ބައެއްގެ ތައުރީފް ލިބިއްޖެ އެވެ.\nއެންމެ ބަރު މީހާ އަށް ފަރުވާ ދެނިކޮށް މަރުވެއްޖެ\nދުބާއީ (ސެޕްޓެމްބަރު 25) - ދުނިޔޭގެ އެންމެ ބަރު މީހާ ކަމަށް އެއް ދުވަސްވަރެއްގައި ބެލި މިސްރުގެ އީމާން އަހުމަދަށް ޔޫއޭއީގެ ހޮސްޕިޓަލެއްގައި ފަރުވާ ދެމުން ދަނިކޮށް މަރުވެއްޖެ ކަމަށް އޮފިޝަލުން ބުނެފި އެވެ.\nއިންވެސްޓްމަންޓް ފޯރަމް ޔޫއޭއީ އަށް ބަދަލުކޮށްފި\nރާއްޖެ އަށް އިންވެސްޓަރުން ހޯދަން މިއަހަރު ގަތަރުގައި ބާއްވަން ހަމަޖެއްސި އިންވެސްޓްމަންޓް ފޯރަމް އެންމެ ފަހުން ޔޫއޭއީގައި ބާއްވަން ނިންމައިފި އެވެ.\nޔޫއޭއީ އިން ރާއްޖެ އަށް 7.7 މިލިއަން ރުފިޔާ ދީފި\nރާއްޖޭގެ ތަރައްގީގެ މަޝްރޫއުތަކަށް ޔޫއޭއީ އިން ފަސް ލައްކަ ޑޮލަރު (7.7 މިލިއަން ރުފިޔާ) ދީފި އެވެ.


Kulhudhuffushi Airport ge massahkaiy3mas thereygai nimeyne - Regional Airports Kulhudhuffushi Airport ge massahkaiy3mas thereygai nimeyne - Regional Airports\nކުޅުދުއްފުށީ އެއަރޕޯޓްގެ މަސައްކަތް3މަސް ތެރޭގައި ނިމޭނެ - ރީޖަނަލް އެއަރޕޯޓްސް\nކުޅުދުއްފުށީ ރަންވޭގައި ޓެސްޓް ފްލައިޓް ޖެއްސުން / ފައިލް ފޮޓޯ: ޕީއެސްއެމް\nކުރިއަށް އޮތް ތިން މަސްދުވަހުގެ ތެރޭގައި ހދ. ކުޅުދުއްފުށީ އެއަރޕޯޓްގެ މަސައްކަތް ނިމޭނެކަމަށް ރީޖަަނަލް އެއަރޕޯޓްސްއިން ބުނެފިއެވެ. ރީޖަނަލް އެއަރޕޯޓްސްއިން ބުނީ ކުޅުދުއްފުށީ އެއަރޕޯޓްގެ ނުނިމި ހުރި މަސައްކަތްތައް އަންނަ ހަފްތާގައި ފަށާނެކަމަށެވެ.\nކުޅުދުއްފުށީ އެއަރޕޯޓްގެ މަސައްކަތްތައް ކުރިއަށްދާގޮތް ޙިއްޞާ ކުރައްވަމުން ރީޖަނަލް އެއަރޕޯޓްސްގެ ޑެޕިއުޓީ މެނޭޖަރ މުޙައްމަދު ނިޒާރު ވިދާޅުވީ އެއަރޕޯޓްގެ ޕެސެންޖަރ ޓާމިނަލާއި، ފަޔަރ ބިލްޑިންގ އެޅުމަށް ކޮރަލައިން މޯލްޑިވްސް ކިޔާ ކުންފުންޏަކާ ހަވާލުކޮށްފައިވާކަމަށެވެ.\nކޮރަލައިންއާ ހަވާލުކޮށްގެން ކުރިއަށްގެންދަން ނިންމާފައިވާ ޕަސެންޖަރ ޓަރމިނަލާއި، ފަޔަރ ބިލްޑިންގ އެޅުމުގެ މަސައްކަތް އަންނަ ހަފްތާގެތެރޭގައި ފަށާނެކަމަށް ނިޒާރު ވިދާޅުވިއެވެ. ނިޒާރު ވިދާޅުވީ މި ދެ އިމާރާތުގެ މަސައްކަތް ދެމަހެއްހާ ދުވަހުގެ ތެރޭގައި ނިމޭނެކަމަށާއި، ތިންމަސްތެރޭގައި އެއަރޕޯޓް އޮޕަރޭޝަނަށް ގެނެވޭ ވަރަށް މަސައްކަތްތައް ނިންމާނެކަމަށެވެ.\nކުޅުދުއްފުށީ އެއަރޕޯޓްގައި މިހާރު ކުރިއަށްދަނީ އެއަރޕޯޓްގެ އިން ވަކިކުރުމަށް ފެންސް ޖެހުމުގެ މަސައްކަތެވެ. މި މަސައްކަތް ކުރަނީ އެއަރޕޯޓްގެ ބިން ހިއްކުމާއި، ރަންވޭގެ މަސައްކަތްވެސް ކޮށްފައިވާ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ، އެމްޓީސީސީއިންނެވެ.\nނިޒާރު ވިދާޅުވީ އިން ވަކިކުރުމަށް ފެންސް ޖެހުމުގެ މަސައްކަތް ލަސްވަނީ، އެ ސަރަޙައްދުގައި ބައެއް އާންމުންގެ ބިން ހުރުމާއިއެކު، އެކަމާމެދު ޢަމަލުކުރާނެ ވަކި ގޮތެއް ހަމަނުޖެހޭތީކަމަށެވެ. ކުޅުދުއްފުށީ އެއަރޕޯޓް އަޅާ ސަރަޙައްދަކީ އާއްމުންނަށް ދޫކޮށްފައިވާ ބިން ހުރި ސަރަޙައްދެކެވެ.\nރީޖަނަލް އެއަރޕޯޓްސް އިން ބުނީ އެއަރޕޯޓް އޮޕަރޭޝަނަށް ގެނައުމަށް ބޭނުންވާ ފަޔަރ ލޮރީއާއި، ހިންގުމަށް ބޭނުންވާ އެހެނިހެން ވަސީލަތްތަކާއި ސާމާނު ހޯދުމުގެ މަސައްކަތްތައްވެސް މިހާރު ކުރިއަށްދާކަމަށެވެ. ކުޅުދުއްފުށީ އެއަރޕޯޓުގައި ފްލައިޓް ޖެއްސުމުގެ ކަންކަން ބަލަހައްޓާނީ ހަނިމާދޫގައި ހުންނަ ޓަވަރުގެ އެހީގައިކަމަށް ރީޖަނަލް އެއަރޕޯޓްސްއިން މައުލޫމާތުދެއެވެ.\nކުޅުދުއްފުށީ އެއަރޕޯޓްގެ ރަންވޭގެ މަސައްކަތްތައް ނިންމައި މިދިޔައަހަރުވަނީ އެއަރޕޯޓް ރަސްމީކޮށް ހުޅުވާފައެެވެ. ނަމަވެސް އެއަރޕޯޓްގެ އާއްމު ދަތުރުތައް ނުފެށިފައިވަނީ ޓަރމިނަލާއި ފަޔަރ ސްޓޭޝަން ނެތުމުންނެވެ. ކުޅުދުއްފުށީގައި ތަރައްޤީކޮށްފައިވާ ރަންވޭއަކީ 1200 މީޓަރު ދިގު، 30 މީޓަރު ފުޅާ ރަންވޭއެކެވެ. ކުޅުދުއްފުށީގައި އެއަރޕޯޓް އެޅުމަށް އެރަށުން 15 ހެކްޓަރުގެ ބިންވަނީ ހިއްކާފައެވެ.


Boahiyavahikamagulhey3garaareh thiladhunmathin majlis ah!\nބާރަށު ދާއިރާގެ މެމްބަރު އަހުމަދު އަބްދުﷲ\nބޯހިޔާވަހިކަމާ ގުޅޭ ތިން ގަރާގެއް ތިލަދުންމަތީގެ ތިން ދާއިރާއެއްގެ މެމްބަރުން ރައްޔިތުންގެ މަޖިލީހަށް ހުށަހަޅުއްވައިފި އެވެ. ތިން ގަރާރު ހުށަހެޅުއްވީ ހއ އަތޮޅުގެ ތިން ދާއިރާއެއްގެ ތިން މެމްބަރުންނެވެ.\nއެއީ ހޯރަފުށީ ދާއިރާގެ މެމްބަރު އަހުމަދު ސަލީމާއި ބާރަށު ދާއިރާގެ މެމްބަރު އަހުމަދު އަބްދުﷲގެ އިތުރުން ކެލާ ދާއިރާގެ މެމްބަރު އިބްރާހިމް ޝަރީފެވެ.\nއެގޮތުން ހޯރަފުށި ދާއިރާގެ މެމްބަރު އަހުމަދު ސަލީމް ހުށަހެޅުއްވި ގަރާރުގައި އެއް ރަށުން އަނެއް ރަށަށް ދިރިއުޅުން ބަދަލުކުރާ ފަރާތްތަކަށް ފްލެޓު ދޫކުރުމުގެ މަސައްކަތް އަވަސްކުރުމަށާއި ދިވެހި ރައްޔިތުންނަށް ބޯހިޔާވަހިކަން ފޯރުކޮށްދިނުމަށްވަނީ ގޮވާލާފައެވެ.\nބާރަށު ދާއިރާގެ މެމްބަރު އަހުމަދު އަބްދުﷲ ހުށަހެޅުއްވި ގަރާރުގައިވަނީ ގެދޮރު ނެތް މީހުންނަށާއި އަލަށް ކައިވެނި ކުރާ މީހުންނަށް ގޯތި ދެވޭ ވަރުގެ ރަށްރަށުން ގޯތި ދޫނުކޮށް އެމީހުން ބިކަވާ މައްސަލާގައި އެކަން ސަރުކާރުގެ ސަމާލުކަމަށް ގެނެސްފައެވެ.\nކެލާ ދާއިރާގެ މެމްބަރު އިބްރާހިމް ޝަރީފު ހުށަހެޅުއްވި ގަރާރުގައި، ވެށިފަހި މާލެ މާލެ ޕްރޮގްރާމުގެ ދަށުން މާލެއިން ބިންކޮޅު ދޫކޮށްލި ފަރާތްތަކާއި ގުޅީފަޅުން ބިން ގަނެފައިވާ ފަރާތްތަކަށް ބޯހިޔާވަހިކަން ލިބިފައި ނުވާތީ އެމީހުންނަށް ބޯހިޔާވަހިކަން ފޯރުކޮށްދިނުމަށް ވަނީ ގޮވާލާފައެވެ.\nމި ތިން ގަރާރަށްވެސް ބަހުސް ކުރުމަށް މިއަދު (އާދީއްތަ ދުވަހު) އޮންނަ ރައްޔިތުންގެ މަޖިލީހުގެ ޖަލްސާއަށްވަނީ އެޖެންޑާ ކޮށްފައެވެ.\nބޯހިޔާވަހިކަން މަޖިލިސް 2019\nވަހީދު ވިނަރެސް ކެލާ\nކެލާގަ ހުރި ފަޅުގޯތިތަކުގެހައްލުވެސްހޯދަންޖޖެހޭ އެމް


Fainu gondudhoh himaayaiy kurumuge masakkaiy feshumah thayyaaru vejje | Fainu Online\n14 ސެޕްޓެމްބަރު 2021, އަންގާރަ, 20:31\nފައިނު ގޮނޑުދޮށް ހިމާޔަތް ކުރުމުގެ މަޝްރޫޢު ކުރިޔަށް ގެންދިޔުމަށް ބޭނުންވާ މުވައްޒަފުންނާއި މެޝީނަރީ މިއަދު ގެނެސްފިއެވެ.\nމި މަޝްރޫޢުގެ ދަށުން، 8100 ކިއުބިކް މީޓަރުގެ ވެލި ބެކްފިލްކުރުމާއި، 250 މީޓަރުގެ ސަރަޙައްދެއްގައި ޖިއޯބޭގް ރިވެޓްމެންޓް ޖެހުމުގެ މަސައްކަތް ހިމެނެއެވެ. މިނިސްޓްރީ އޮފް ނޭޝަނަލް ޕްލޭނިންގް، ހައުސިންގ އެންޑް އިންފްރާސްޓްރަކްޗަރ އިން އެމްޓީސީސީއާއި ހަވާލުކޮށްފައިވާ މި މަޝްރޫޢަކީ 96.8 މިލިއަން ރުފިޔާގެ މަޝްރޫޢެކެވެ. މި މަޝްރޫޢު ނިންމުމަށް ހަމަޖެހިފައިވަނީ 180 ދުވަހުގެތެރޭގައެވެ.\nމި މަޝްރޫޢުއަކީ މި އަހަރުގެ އޭޕްރިލް މަހުގެ ތެރޭގައި އެމްޓީސީސީއާއި ހަވާލު ކޮށްފައިވާ މަޝްރޫޢުއެކެވެ. މި މަޝްރޫޢުގެ ދަށުން ހިމާޔަތް ކުރުމަށް ހަމަޖެހިފައިވަނީ ފައިނު ބަނދަރުގެ ހުޅަނގުން އޮންނަ ގިރާ ސަރަހައްދެވެ.\nފައިނަކީ ރަށްގިރުމުގެ މައްސަލަ ބޮޑު ރަށެކެވެ. އެގޮތުން، މީގެ2އަހަރު ކުރިންވަނީ ހިމާޔަތް ކުރުމަށް ހަމަޖެހިފައިވާ ސަރަހައްދުގައި ހުރި ދުވަސްވީ ބޮޑެތި ގަސްތައް ވެސް ވެއްޓިގެން ގޮސްފައެވެ.


Story: Dhekilan Edheythee - 09 - One Online\nދެކިލަން އެދޭތީ - 09\n''އާރ ޔޫ އޯލްރައިޓް؟ ކޮން ކަހަލަ މީހެއްތަ! ގައިގަ ޖެހިފަ ދިޔަ އިރު ވެސް މަޢާފަށް ނޭދުނު، ނުލަފާ ވިޔަސް ބޮޑު ވަރު ކަން ނޭނގެ، އަންހެންކުއްޖެއްގެ ގައިގަ އެހެން އައިސް ޖެހިގަނެފަ ދާން ކެރުނު ކަމާ މެދު ވެސް ހައިރާން ވެއްޖެ...'' ރައުހާ ހުއްޓި ހުރީ އީވާއާއި ތަންކޮޅެއް ދުރުގައި ކަމުން އޭނައަށް ފެނުނީ އެޒުވާނާގެ ފުރަގަހެވެ. އީވާ ކައިރިއަށް ޖެހިލަމުން މީހުންގަނޑުގެ ތެރެއަށް ގޮސް ގެއްލުނު ޒުވާނާއާ ދިމާއަށް ރައުހާ ކުދި ކިޔާލިއެވެ.\n''އާނ، ވަރަށް ތަދުވެއްޖެޔޭ، ދެލޯ ކޮންތަނެއްގަ ބަހައްޓައިގެން ކަމެއް ވެސް ނޭނގެ އޭނަ ދުވެފަ އައީ...'' އަތުގެ ހިކަނދިމަސްގަނޑުގައި ފިރުމާލަމުން އީވާ ބުންޏެވެ. އޭނައަށް ތުންފަތް އަރިއަކަށް ދަމާލެވުނީ ހިތުގައި އުފެދުނު ފޫއްސެއްގެ ބޮޑުކަމުންނެވެ.\n''ދެން ހިނގާ އަވަހަށް ދަމާ، މިހާރު ގަޑި ޖެހެން ކައިރިވަނީ...'' އަތްދަބަހުން ނެގި ފޯނަށް ބަލައިލަމުން ރައުހާ ވާހަކަދެއްކިއެވެ. އަދި ކުރިއަށް ހިނގައިގަތެވެ. އީވާ ވެސް ރައުހާގެ ފަހަތުން މިސްރާބު ޖެހިއެވެ.\nއިވާއާއި ރައުހާއަށް ދެވުނު އިރު ލިފްޓް ކައިރި އޮތީ ތޮއްޖެހިފައެވެ. މީހުންގެ އަޑުފަށްގަނޑު މާހައުލުގައި ގުގުމާލާފައި އޮތުމުން ބޮލަށް އުނދަގޫ ވާ ގޮތް ވެސް ވިއެވެ. ލިފްޓަށް މަޑުކުރުމުގެ ޚިޔާލު ދޫކޮށްލަމުން އީވާ ހިނގައިގަތީ ސިޑިއާ ދިމާއަށެވެ. އެވަގުތު އީވާގެ އަތުގައި ރައުހާއަށް ހިފާލެވުނީ ހައިރާންކަމާއެކުގައެވެ.\n''މިތާ މިތިބަ ހުރިހާ މީހުންގެ ތެރޭން ލިފްޓަށް އަރަން އުނދަގޫވާނެ، ސިޑިން އެރިޔަސް އަހަންނަށް ހީވަނީ މާ ފަސޭހަ ވާނެހެން، ތިން ވަނަ ފަންގިފިލާ އަކަށްނު ދާން ޖެހެނީ ވެސް... އެވެސް ކަސްރަތަކަށް ވާނެއެއްނު...'' ރައުހާގެ އަތުގައި ހިފާ ދަމާލަމުން ސިޑިއާ ދިމާއަށް އީވާ މިސްރާބު ޖެހިއެވެ. ވަށައިގެން ހޯދާލި ރައުހާ އެއްޗެއް ބުނަން އުޅެފައި ވެސް އީވާގެ ފަހަތުން ހިނގައިގަތީ ގަޑި ޖެހެން ބޭނުން ނުވާތީއެވެ. މީހާ ކިތަންމެ ކަންނެތް ވިޔަސް ސިޑިން އެރުން ނޫން ގޮތެއް އެވަގުތަކު ނުފެނުނެވެ. ތުން ދިގުކޮށްލެވުނީ އެހެން ވެއެވެ.\nބައެއް ހަރުފަތްތައް މަތިން ފުންމަމުން ތިން ވަނަ ފަންގިފިލާއަށް އެރުނު އިރު ދެމީހުން ވެސް ތިބީ މައިނޭވާލެވޭވަރު ވެފައެވެ. ގުދުވެލަމުން އޭނަގެ ނޭވާތައް ހަމައަކަށް އަޅުވަން ރައުހާ އުޅުނެވެ. އީވާ ވެސް ފުންނޭވާތަކެއް ދޫކޮށްލަމުން ހިނގައިގަތީ ކްލާސްރޫމަށް ދިއުމަށެވެ.\n''މަޑުކޮށްބަލަ...'' ނޭވާ ހަމައަކަށް އަޅުވަން އުޅުނު ރައުހާއަށް ކުރިއަށް ހިނގައިގަތް އީވާ ފެނުމުން، ހަށިގަނޑު ސީދާކޮށްލަމުން ބުނެލިއެވެ.\n''ސާބަސް، މީހާ ހަލާކުވާން ކައިރިވެފައެއްނު ތިހިރީ...'' ހިނިއައިސްފައި ހުރި އީވާ ބުނެލިއެވެ. ގަޑިޖެހެން ވަގުތުކޮޅެއް އޮތުމުން ރައުހާ އޭނައާއި އަރާ ހަމަކުރެވެން ދެން ފިޔަވަޅުތައް މަޑު ޖައްސާލިއެވެ.\n''އީވް ގޮތަށް އަހަންނަކީ އެހާ ގިނައިން ކަސްރަތުކުރާ މީހެއް ނޫނޭ...'' ރައުހާ ބުންޏެވެ. ދެއެކުވެރިން އެކުއެކީ ގޮސް ކްލާސްރޫމް ކައިރިއަށް ހުއްޓުނު އިރު މީހުންތައް އެތެރެއަށް ވަންނަނީއެވެ. އެންމެންގެ ފަހަތުން ކަހަލަ ގޮތަކަށް ކްލާހަށް ވަންނަން އުޅުނު އީވާއަށް ތަންކޮޅެއް ކުރީގައި ހުރި ޒުވާނަކު ލޮލުގައި އަޅައިގަތެވެ. އެއާއެކު ފަރުވާތެރިކަމާއެކު އޭނަ ބަލައިލިއެވެ. އޭނަ ލައިގެން ހުރި ހޫޑީގެ ސަބަބުން އެއީ ކާކުކަން ދެނެގަންނަން އީވާއަށް އުނދަގުލެއް ނުވިއެވެ. އޭނައަށް ވަގުތުން ދެލޯ ބޮޑުކޮށްލެވުނެވެ. ގާތުގައި ހުރި ރައުހާގެ އަތުގައި ކޮއްޓާލަމުން އެޒުވާނާއަށް އިޝާރާތްކޮށްލިއެވެ. ފޯނާއި ނަޒަރު ވަކިކޮށްލުމަށްފަހު އީވާ އިޝާރާތްކުރި ދިމާއަށް ރައުހާ ބަލައިލިއެވެ. އީވާ ބުނަން އުޅުނީ ކީކޭކަން ނޭނގުމުން އޭނަ ބުމަ އަރުވާލިއެވެ.\n''އެއީ އޭނަ، އޭރު އަހަރެންގެ ގައިގައި ޖެހުނު މީހާގަނޑު، އޭނަ މިތާނގަ ކީއްކުރަނީތަ؟'' ހިތުގައި އެފެދުނު ސުވާލުތައް އަމާޒު ކޮށްލަމުން، ރައުހާގެ މޫނަށް އީވާ ބަލައިލިއެވެ. ރައުހާ ވެސް އެޒުވާނާއަށް ފަރުވާތެރިވެ ބަލައިލިއެވެ. ހޫޑީގެ ސަބަބުން ވަކިކުރަން އުނދަގުލެއް ނުވިއެވެ.\n''އޭނަ ވެސް އެއީ ޑޮކްޓަރެއްތަ؟ އެކަމަކު އެހެރަ ދިގު އިސްތަށިގަނޑާއި، ތުނބުޅިއާއި، ލާފައި ހުރި އެއްޗެހީގެ ސަބަބުން ހީވަނީ މަގުމަތިވެފައިވާ މީހެއް ހެން... މިހާރު އެކަހަލަ ތާކުންތާކު ނުޖެހޭ ލަދުކުޑަ މީހުންނަށް ވެސް ޑޮކްޓަރުންނަށް ވާން ފަސޭހައީ ކަން ނޭނގެ...'' އީވާގެ ހިތުގައި ފޫހިކަން އުފެދުނެވެ. ވާހަކަދައްކަމުން ދިޔަ އިރު މޫނަށް ގެންނަމުން ދިޔަ ހަރަކާތްތަކުން ހިތުގައި އުފެދިފައި އޮތް ނުރުހުންތެރިކަން ހާމަވެއެވެ.\n''ތެދެއް ތިބުނީ! ހޫނ، ޖެހޭނެ އޭނައާ ވާހަކަދައްކަން!'' ރައުހާ ވެސް ތުން އަނބުރާލިއެވެ. އެޒުވާނާ ދެކެ އޭނަ ގަޔާ ނުވިއެވެ. ލޮލުގައި އަޅައިގަންނަ ސިފައެއް ނެތް ތަނުގައި މީހާ ހީވަނީ ސަލާންޖަހަން އުޅޭ މީހަކު ހެންނެވެ.\n''އެކީއްކުރަން؟'' އީވާއަށް ދެލޯ ބޮޑުކޮށްލެވުނެވެ. ''އެކަހަލަ މީހަކާ ވާހަކަދައްކަނީ ކީއްކުރަން!''\n''އީވްގެ ގާތުން އޭނަ ޖެހޭނެ ދޯ މަޢާފަށް އެދެން!'' ރައުހާ ބުނެލިއެވެ.\n''ނޫން! ބަހައްޓާ! އޭނައާ ވައިއެޅޭކަށް ވެސް އަހަރެން ބޭނުމެއް ނޫން، ނޭނގޭ ކޮންތަނަކުން އައިސްފަ ހުރި ކާކުކަމެއް ވެސް، އަޅާ ނުލިއްޔާ ރަނގަޅު ވާނީ!...'' ތުންފަތަށް ގޮތެއް ހަދާލަމުން އީވާ ދެފަރާތަށް ބޯހޫރާލިއެވެ.\nކްލާހަށް ވަންނަމުން ވަށައިގެން ހޯދާލެވުނެވެ. ހުސްޖާގައެއް ލިބެން އޮތީ އެންމެ ފަހު ގޮނޑިބަރިތަކުންނެވެ. އީވާއާއި ރައުހާ އަވަސްއަވަހަށް އެދިމާއަށް ހިނގައިގެންފިއެވެ. ނަސީބު ދިމާކުރި ގޮތުން އެކުގައި އިށީނުމުގެ ފުރުސަތު ލިބުނެވެ. ގޮނޑީގައި ހަމަޖެހިލަމުން އީވާ ކުރިއަށް ބަލައިލި ހިނދު، ކުރިމަތީ ހުރި ގޮނޑިބަރީގެ އަރިމަތީ ގޮނޑީގައި އިށީނދެގެން އިން ޒުވާނާ އަނެއްކާ ވެސް ލޮލުގައި އަޅައިގެންފިއެވެ. މިފަހަރު ހޫޑީ ނަގައި އިސްއުފުލާލައިގެން އިނުމުން އެޒުވާނާގެ މޫނު ފެންނަ ވަރު ވިއެވެ. ދަންނަ ވައްތަރު ޖަހާހެން ހީވެގެން އީވާ ބަލަން އިނެވެ. އެހެން އިންދާ ގޮނޑީގެ ފައިބުޑު ކައިރީ ބަހައްޓާފައި ހުރި ދަބަހުން އެއްޗެއް ނަގަން އުޅުނު ވަގުތު އެޒުވާނާއަށް ފަސްއެނބުރި ބަލައިލެވިއްޖެއެވެ. ހިނދުކޮޅަކަށް ވިޔަސް ދެޒުވާނުންގެ ހަތަރުކަޅި ބައްދަލުވެގެން ދިޔަ އެވެ. ފުރަތަމަ ވެސް ނަޒަރު ވަކިކޮށްލީ އީވާ އެވެ. އޭރު އޭނަގެ ޚިޔާލުތަކުގެ ލޯގަނޑަށް ސޫރައެއް އަރައިފިއެވެ. އަދި ހަނދާނެއް އަލާވެގެން ދިޔަ އެވެ.\n''އޯ މައި ގޯޑް!!!...'' އީވާގެ ހަނދާންތަކުގެ މަޑިކިލަނބުގެ ތެރޭން އެސޫރައިގެ ވެރިޔާއާއި ފުރަތަމަ ބައްދަލުވި ދުވަސް އާލާވެގެން ދިޔަ އެވެ. އޭނައަށް އަނގަމަތީގައި އަތް އަޅާލެވުނެވެ. ދެލޯ ހަނިކޮށްލަމުން އިސްއުފުލައިލިއިރު އެޒުވާނާ އިނީ ކުރިއަށް ބަލަހައްޓައިގެންނެވެ.\n''ކީކޭ؟...'' އީވާ އެއްޗެއް ބުނެލިހެން ހީވެގެން ރައުހާއަށް އަހާލެވުނެވެ. އީވާ ބަލަން އިން ދިމާއަށް އޭނަ ވެސް ބަލައިލިއެވެ. ސުވާލު އުފެދިފައެވެ.\n''ކީއްވެތަ މާވަރަކަށް އޭނައަށް ތިބަލަނީ، ރުޅިން ގޮސް ހަޅޭއްލަވައިގަންނަން ބޭނުމީތަ؟ އެކަމަކު ދެންމެ ބުނީމެއްނު އެހާދިސާ މަތިން ހަނދާން ނައްތާލައިފީމޭ...'' އީވާ ބަލަމުން ދިޔަ ޒުވާނާ ފާހަގަ ކުރެވުމުން ހައިރާންކަމާއެކު ރައުހާ ބުނެލިއެވެ. ރައުހާގެ ޖުމްލައާއެކު އީވާއަށް ބަލައިލެވުނީ ރައުހާގެ މޫނަށެވެ. އީވާގެ މޫނުގައިވި ކުލަވަރުތައް ދޭހަކުރަން ރައުހާގެ ސިކުނޑި ނުކުޅެދުނެވެ. ބުމަ އަރުވާލެވުނީ ކިހިނެއްވީހޭ އަހާލާ ފަދައަކުންނެވެ.\n''އެއީ އޭނަ، އެއާރޕޯޓުން އަހަރުމެންގެ ޓެކްސީ ވަގަށް ނެގި މީހާ، އޯ މައި ގޯޑް!'' އީވާ ކިޔައިދިނެވެ. ރައުހާއަށް ދެލޯބޮޑުކޮށްލެވުނެވެ. ފަރުވާތެރިވެ އެޒުވާނާއަށް ބަލައިލަމުން ދުރު ހަނދާނެއް އަލާވެގެން ދިޔަ އެވެ.\n''ތިހެން ބުނީމަ ވައްތަރު ޖަހައިފި، އެދުވަހު ވެސް އެހާ ރޫޑް! މިއަދު ވެސް އީވްގެ ގައިގައި ޖެހިގަނެފަ ދިޔައީ، މަޢާފަށް ވެސް އެދުމެއް ނެތި ދިޔައީ ކުރެވުނު ކަންތަކާ މެދު ވިސްނާލުމެއް ނެތި... ބަލާބެލުމަށް ހީވަނީ އަރަބި ޤައުމެއްގެ މީހެއް ހެން! އެހެންވެ ކަން ނޭނގެ އެހާ ހިތް ފޮނީ... މިހާގެ އެހެރަ ސިފައަކުން ވެސް ފަރަންޖީން ބިރުން ތުރުތުރު އަޅާނެހެން ހީވަނީ! ހައްދުފަހަނައަޅާފައި ހުރި މީހެކޭ ތަފާތެއް ނެތް... ފޫހި މީހާ ގަނޑެއް... މަގުމަތީ ސަލާންޖަހަން އުޅޭ މީހާ ވެސް އޭނައަށް ވުރެން ބަލައިލަން ރީތިވާނެހެން ހީވަނީ... ޑޮކްޓަރެއްގެ ހުންނަން ޖެހޭ ސްމާޓްކަމެއް ނެތް! އީވް ބުނިހެން ތާކުންތާކު ނުޖެހޭ މީހުންނަށް ވެސް މިހާރު ޑޮކްޓަރުންނަށް އެބަވެވޭ، ގޯސް ދޯ އެހެންވާތީ؟'' ރައުހާ އޭނައަށް ހީވާ ގޮތަކަށް އެޒުވާނާއާ މެދު ވާހަކަދެއްކިއެވެ. ޤަދަރު ކުޑަކޮށްފައެވެ. ދެއެކުވެރިންނަށް ވެސް ވާހަކަދެއްކުނީ ތަންކޮޅެއް ބާރަށްކަން ރޭކާލީ އެޒުވާނާގެ ކަންފަތާ ހަމައަށް އަޑު ދަތުރުކުރުމުން ކުއްލިޔަކަށް އޭނަ ބަލައިލި ގޮތުންނެވެ. ލިބުނު ހައިރާންކަމާއި ސިހުމާއެކު ރައުހާއާއި އީވާއަށް އެކަކު އަނެކަކުގެ ދެލޮލަށް ބަލައިލެވުނެވެ. ބަސްހުއްޓިފައެވެ.\n''އޭނައަށް އަހަރުމެން ބުނީ އެއްޗެއް އެނގުނީތަ؟...'' ދެލޯބޮޑުކޮށްލަމުން ރައުހާ އެހިއެވެ. އީވާއަށް ދޭނެ ޖަވާބެއް ނޭނގުމުން ކޮނޑުއަރުވާލެވުނެވެ. އޭގެ ފަހުން އެދެމެދުގައި ވާހަކަ ބަދަލުކުރެވުނީ ސިއްރުން ކަހަލަ ގޮތަކަށެވެ. ކޮންމެހެން ވިޔަސް ރައުހާގެ ޝައުޤުވެރިކަން އެޒުވާނާ ހޯދައިފިއެވެ. އޭނައަށް ދިން ނަޒަރުން ދެއްކި ވާހަކަތައް ފަހުމުވީބާއޭ ހިތުގައި ސުވާލު އުފެދިފައި ވަނިކޮށް، ޕުރޮފެސަރު އައިސްފިއެވެ. އެއާއެކު ކްލާސްތެރޭގެ އަޑު ކެނޑިއްޖެއެވެ.\nޕުރޮފެސަރު ގްރޭއި ތަޢާރަފްވެލަމުން އޭނަ ކިޔަވައިދޭން ހަމަޖެހިފައި އޮތް މާއްދާގެ ކުރު ހުލާސާއަކާއި، އޮޕަރޭޝަން ޕްރެކްޓިކަލްސް ތަކުގެ ވާހަކަ ވެސް ކިޔައިދިނެވެ. ޕުރޮފެސަރުގެ ވާހަކަ އަޑުއަހަން އިން އީވާގެ އަތުގައި ކޮއްޓާލަމުން ރައުހާ ދައްކަން ފެށީ ޕްރޮފެސަރުގެ ޒުވާންކަމާއި ރީތިކަމުގެ ވާހަކައެވެ. އެހާ ޒުވާން އުމުރުގައި ޕުރޮފެސަރަކަށް ވުމުން އެކަމާ ހައިރާންވާ ވާހަކަ ވެސް ބުންޏެވެ. އެވާހަކައެއްގައި ތިއްބާ ކްލާސްތައް ފެށުމުގެ ކުރިން ހުރީ އެންމެން ވެސް ތަޢާރަފްވުމަށް ޕުރޮފެސަރު އެންގިއެވެ. އެއާއެކު ފޫހި ރާގެއް ލައްވާލި އަޑު ކްލާހުގައި ގުގުމާލައިގެން ދިޔަ އެވެ.\n''އައި ނޯ އިޓްސް އޯލްޑް ފެޝަން، ބަޓް އެވްރީވަން ނީޑްސް ޓު ނޯ އީޗްއަދާރ... އެވްރީވަން ވިލް ބީ ވޯރކިންގް އިން ޕެއާރސް އިން ސާރޖިކަލް ޕްރެކްޓިކަލްސް، ސޯ ދިސް އިޒް ދި އޮޕަރޗިއުނިޓީ ޓު ޓެލް ސަމްތިންގް އެބައުޓް ޔޫ... އައި ވޯންޓް އެވްރީވަން ޓު ގިވް އެ ބްރީފް އިންޓްރޮޑަކްޝަން އެބައުޓް ޔޯރސެލްފް އެންޑް ވަޓް ޔޫ ހޭވް އެޗީވްޑް ސޯ ފާރ އޭޒް އެ ޑޮކްޓާރ...'' ޕުރޮފެސަރު ކުރިއަށް ވުރެ ބޮޑަށް އަޑަށް ހަރުކަށިކަން ގެންނަމުން ބުނެލިއެވެ. އެއަޑަށް ކްލާސް ހިމޭންވެއްޖެއެވެ. ޖެހިލުންވުން ކޮންމެ މީހެއްގެ މޫނަށް ވެރިވެއްޖެއެވެ.\nތަޢާރަފްތައް ކުރިއަށް ދަމުން ދިޔަ އެވެ. ފޫހިވެގެން ގޮސް އާފުރެން ކައިރިވެފައި އިނީ ރައުހާ އެވެ. ބައެއްފަހަރު ނިދިބަރުކަން ވެސް އިހުސާސްވަމުން ދިޔަ އެވެ. އެއީ އޭނަ އެންމެ ކުރަން ބެނުންނުވާ ފޫހި ކަންތަކެވެ. ރައުހާއާއި ޚިލާފަށް އީވާ އިނީ ކޮންމެ މީހެއްގެ ތަޢާރަފަށް ސަމާލުވެގެންނެވެ. އެހެން އިންދާ ހިތަށް ޒާތެއްގެ ފޫހިކަމެއް ވެރިވެގެން ދިޔައީ ކުރިމަތިން ފެންނަމުން ދިޔަ ޒުވާނާ އޭނަގެ ތަޢާރަފް ދޭން ގޮނޑިން ތެދުވުމުންނެވެ. އަޑުއަހަން ބޭނުން ނުވެފައި އިން ފަދައިން އީވާ ދެއަތްތިލަ ގެނެސް މޭގައި ހުރަސްކޮށްލިއެވެ.\n''މާކިން!'' ބަރު ފިރިހެންވަންތަ އަޑަކެވެ. ސަމާލުކަން ދޭން ބޭނުންނުވެފައި އިން އީވާގެ ދެލޯ ބޮޑުވެގެން ދިޔައީ އެޒުވާނާ ބުނެލި އެއްޗަކުންނެވެ. ތާއްޔާޖެހިފައި އިން ރައުހާއަށް ވެސް ހަމަހޭވެރިކަން ވެރިވެއްޖެއެވެ. ދެލޮލުން ނިދީގެ އަސަރު ގެއްލި މީހާ އެލާޓަށް އައިސްފިއެވެ.\n''މޯލްޑިވްސްއޭ؟'' ރައުހާއަށް ބޭއިހްތިޔާރުގައި ބުނެވުނެވެ. އޭނައަށް އަނގަމަތީ އަތްއަޅާލެވުނެވެ. އެޒުވާނާ އޭނައަށް ބަލައިލި ސަބަބު ވިސްނައިގަނެވުނީ ދެނެވެ. ކީއްވެގެންކަމެއް ނޭނގެއެވެ. ރައުހާގެ ހިތަށް ލަދުވެތިކަން ވެރިވެގެން ދިޔަ އެވެ. އެޒުވާނާ ދަށްކޮށްލާފައި ދެއްކި ވާހަކަތައް އެކަންފަތާ ހަމައަށް ގޮސްފިކަން އެނގުމުންނެވެ. އެޒުވާނާ އޭނައަށް ދިން ނަޒަރުގެ ފަހަތުގައި ފޮރުވިފައި އޮތް ސަބަބު ވެސް ފަހުމު ވެއްޖެއެވެ. އޭނަ ދިވެހިން ވާހަކަދެއްކީ އެޒުވާނާއަށް އޭނަ ދެރަކޮށްލާފައި ދެއްކި ވާހަކަތައް ނޭނގޭނެ ކަމަށް ވިސްނާފައެވެ. ނަމަވެސް ކަންތައް ވެގެން ދިޔަ ގޮތުން އޭނަ ރަކި ވެއްޖެއެވެ. އަނގަ ސަކަރާތް ވެއްޖެއެވެ. ރައުހާއަށް ތުންފަތުގައި ދަތް އަޅާލެވުނެވެ.\n''ކްރެޕް!...'' މަޑުމަޑުން ރައުހާއަށް ބުނެވުނެވެ. މާކިންއަށް ބަލަން ވެސް އޭނައަށް ނުކެރުނެވެ.\nގޮނޑީގައި އިށީނުމުގެ ކުރިން އީވާއާއި ރައުހާއަށް ވަކިވަކިން މާކިން ބަލައިލިއެވެ. ދެއްކި ވާހަކަތައް އޭނައަށް އަޑުއިވިއްޖެކަން އަންގާލަން ކުރިކަމެއް ކަހަލައެވެ. ލަދު ގަތީ ރައުހާ އެވެ. އީވާ އިނީ މޫނު ހަދައިގެންނެވެ. ބަހާއި އަމަލުން ދެރަވާކަށް އޭނަ ބޭނުމެއް ނުވިއެވެ. ލަދުގަންނަ ވަރުކަމެއް އެމީހުންނަށް ކުރެވުނު ކަމަކަށް ވެސް އީވާގެ ޒަމީރު ޤަބޫލެއް ނުކުރިއެވެ. ނަމަވެސް، މާކިން އޭނަގެ ގާތުން މަޢާފަށް އެދޭވަރުގެ ކަންތައް ދެފަހަރެއްގެ މަތިން ތަކުރާރުކޮށްފިއެވެ. މީހާގެ ބޮޑާކަމާއި ކިބުރުވެރިކަމާ ހުރެ އެހުންނަނީ އެއްވެސް ކަމެއް ނުވާކަމަށް ހެދިގެންނެވެ.\n''އެރޮގެންޓް!، މީހާގެ ސިފަ ވެސް އެހާ ފީކަޅާ، އެކަމަކު ތިމާވަރުގެ މީހެއް ނެތްކަމުގައި ހެދިގެން އުޅެނީ... ޖާރކް!'' އެލަފުޒުތައް ވީ އީވާގެ ހިތުގައެވެ. އޭނަ މާކިންއާ ދިމާއަށް ކަޅިއަޅާލިއެވެ. ހިތުގައި އޮތް ފޫހިކަން އިތުރުވެގެން ދިޔަ ކަހަލައެވެ.\n''ދެން ކިހިނެއް ހަދާނީ، އަހަރުމެން ދެއްކި ވާހަކަތައް އޭނައަށް އަޑު އިވިއްޖެ، ދިސް އިޒް އެމްބަރޭސިންގް! މަޢާފަށް އެދެން ވީތަ؟'' ރައުހާއަށް އީވާގެ އަތުގައި އުޅޮނބޮށިން ޖަހާލެވުނެވެ. ދެކެވުނު ވާހަކައިގެ ގޮތުން ރައުހާގެ ހިތުގެ ހަމަޖެހުން ގެއްލިއްޖެއެވެ. އެއް ކްލާހެއްގައި އުޅޭ އިރު މާކިންއަށް ފިލައިގެން ވެސް އުޅެވޭނީކީ ނޫން ވިއްޔާއެވެ.\n''އަޅާނުލާ، އަހަރުމެން ގޯސް ކަމެއް ނުކުރަން، މަޢާފަށް އެދޭވަރުގެ ކަމެއް ވިއްޔާ ކުރީ އޭނަ، ފުރަތަމަ އަހަރުމެންގެ ޓެކްސީ ވަގަށް ނެގީ، ދެން މިއަދު ލޮލުން ބެލުމެއް ނެތި އަހަރެންގެ ގައިގައި ޖެހިގަތީ، އޭނަ އެކަމާ ނުވިސްނާ އިރު ކީއްވެގެންތަ ރައު ތިހެން އުޅެނީ؟، ލަދުގަންނަ ވަރުގެ ކަމެއް ރައު ނުކުރޭ، އޭނަގެ އެހަރަ ސިފައަކުން ގޯސްކޮށް ހީކުރެވުން އެއީ ރައުގެ މައްސަލައެއް ނޫން!'' ބުމަކައިރިކޮށްލަމުން އީވާ ބުނެލިއެވެ. އީވާގެ ރާގުން ހީވަނީ ކޮންމެކަމެއްގައި ވިޔަސް މާކިންއަށް ތުހުމަތުގެ އިނގިލި ދިއްކުރަން ބޭނުންވާ ހެންނެވެ. އުމުރު ދުވަހު ވެސް މީހަކު ދެކެ އެހާ ފޫހިވި ހަނދާނެއް އޭނަގެ ނެތެވެ.\n''އެކަމަކު...'' ރައުހާއަށް ބުނެވުނެވެ. އޭނައަށް އިނގިލީގެ ނިޔަފަތިތަކުގައި ދަތް އަޅާލެވުނެވެ.\n''އަޅާނުލާ...'' އީވާ ބުނިކަމުގައި ވިޔަސް އެއީ ފަސޭހަ ކަމަކަށް ނުވާނެއޭ ރައުހާގެ ހިތަށް އެރިއެވެ. އޭނަގެ މިޒާޖު ހުންނަ ގޮތުން އެއްވެސް މީހަކު އޭނަދެކެ ނުރުހިފައި ހުންނާކަށް ބޭނުމެއް ނުވެއެވެ. އެކަމުން މީހާއަށް އުނދަގޫތަކެއް އިހުސާސް ކުރެވޭތީއެވެ. ހަމައެއާއެކު އޭނައަށް ހެދުނީ ގޯހެއްކަން ވެސް އޭނައަށް ޤަބޫލުކުރެވުނެވެ. މީހާގެ ސިފައަށް ފާޑު ކިޔަން ނުވާނެ ކަމާއި، އަނެކާ ދެރަކޮށްލަން ނުވާނެކަމާއި، އެއީ ކިހާ ދަށު ދަރަޖައިގެ އަމަލެއްކަން ވެސް ވިސްނުނީ ދެނެވެ. މާކިން ކިތަންމެ ނުލަފާ ޒުވާނަކަށް ވިޔަސް އެދަރަޖައަށް ވެއްޓިގަތުމަކީ ތިމާގެ ޝަހުސިއްޔަތަށް އުނިކަން ގެނުވި ކަމެއްކަން ރައުހާއަށް ރޭކާލައިފިއެވެ. ތަބީއަތު ގޯސްވެފައި ވަނީ އެހެން ވެއެވެ.\nކްލާސް ނިމެން ކައިރިވެފައި އޮތް ދަނޑިވަޅުގައި އިތުރު ވާހަކައެއް ވެސް ޕުރޮފެސަރު ގްރޭއި ބުންޏެވެ.\n''ބައި ނެކްސްޓް ވީކް އައިލް ލެޓް އެވްރީވަން ނޯ ވިޗް ގްރޫޕް ޔޫ ވިލް ވީ ސޯރޓެޑް ޓު، ސްޓަޑީ ވެލް!...'' ދިއުމުގެ ކުރިން ޕުރޮފެސަރު ގްރޭއި ބުންޏެވެ. ހަމައެއާއެކު ކްލާސް ބޮޑުވުމުން ދެބަޔަށް ބަހައިލާނެ ވާހަކަ ވެސް ބުނެލިއެވެ.


Misarukaarun Tharahgee Kuri 50 Futsal Dhandu Rasmee Koh Huhuvvai dhehvaifi\nމިސަރުކާރުން ތަރައްޤީކުރި 50 ފުޓްސަލް ދަނޑު ...\nއޮގަސްޓް 19 ވަނަ ދުވަސް ސަރުކާރު ...\nރާއްޖޭގެ އެކި ރަށްރަށުގައި ސަރުކާރުން ތަރައްގީކޮށްފައިވާ 50 ފުޓްސަލް ދަނޑު ރައީސް އަބްދުﷲ ޔާމީން މިރޭ ހުޅުއްވާ ދެއްވައިފިއެވެ.\nމިއީ މިހާތަނަށް ތަރައްގީކޮށްގައިވާ 86 ފުޓްސަލް ދަނޑުގެ ތެރޭގައި ހިމެނޭ 50 ދަނޑުކަމަށް ސަރުކާރުން ބުނެއެވެ.\n50 ފުޓްސަލް ދަނޑު ހުޅުވާފައިވަނީ މިރޭ މިކަމަށްޓަކައި ދަރުބާރުގޭގައި ބޭއްވުނު ރަސްމިއްޔާތެއްގައި ރައީސް އަބްދުﷲ ޔާމީނެވެ.\nމި ރަސްމިއްޔާތުގައި ވާހަކަ ދައްކަވަމުން ރައީސް ޔާމީން ވިދާޅުވީ ސްޕޯޓްސް އެރީނާގެ މަޝްރޫއުގެ ތެރެއިން މިހާތަނަށް 434 މިލިއަން ރުފިޔާ ހަރަދު ކުރެވިފައިވާ ކަމުގައެވެ.\nސަރުކާރުން ހާމަކޮށްފައިވާ ގޮތުގައި ފާއިތުވި ފަސް އަހަރެއްހާ ދުވަހުގެ ތެރޭގައި 86 ފުޓްސަލް ދަނޑާއި 49 ފުޓްބޯޅަ ދަނަޑާއި 93 ބަށި ކޯޓާއި 44 ނެޓްބޯޅަ ކޯޓާއި 11 ބާސްކެޓް ކޯޓާއި 83 ވޮލީ ކޯޓް ވަނީ ތަރައްގީ ކޮށްފައިވާކަމަށެވެ.


Malaamaayi kuriyas Arjun ah Malaika vareh nei\nމީހުން މަލާމާތް ކުރިޔަސް އަރްޖުން އަށް މަލާއިކާ ވަރެއް ނެތް\nމަލައިކާ އާއި އަރުޖުން\nމަލައިކާ އަރޯރާ އާއި އަރްޖުން ކަޕޫރުގެ ލޯބީގެ ވާހަކަ އަކީ މީހުންނަށް އެހާ ބަލައިގަންނަން ފަސޭހަ ވާހަކައެއް ނޫނެވެ. މިދިޔަ ހަފުތާގައި ފާހަގަކުރި އަރްޖުންގެ އުފަން ދުވަހު މަލައިކާ އޭނާގެ "ސަންޝައިން" އަށް އުފަން ދުވަހުގެ ތަހުނިޔާ ކިޔުމުން ވެސް ގިނަ ބަޔަކު އޭނާ އަށް މަލާމާތްކުރީ އެ ގުޅުން ބަލައި ނުގަނެވިގެނެވެ.\nމީހުން ހިތްހަމަ ނުޖެހުނަސް އަރްޖުން އަށް ހަމަ މަލައިކާ ވަރެއް ނެތެވެ. އޭނާއަށް ވުރެ މަލައިކާ 12 އަހަރު ދޮށިވުމަކީ އަރްޖުންގެ ނަޒަރުގައި މައްސަލަ އެއް ނޫނެވެ. އަދި 18 އަހަރު ފުރިފައިވާ ދަރިއަކު މަލައިކާގެ ހުރުމަކީ ވެސް އަރްޖުން ކަންބޮޑުވާ ކަމެއް ނޫނެވެ. ނަމަވެސް މަލައިކާ އާއި އަރްޖުންގެ ފޮޓޯތަކަށް ސޯޝަލް މީޑިއާގައި ވަރަށް ގިނަ ބަޔަކު މަލާމާތް ރައްދު ކުރާކަން ޚުދް އޭނާއަށް ވެސް އެނގެ އެވެ.\nއަރްޖުން ބުނި ގޮތުގައި މަލައިކާ އާއި އޭނާގެ ލޯބީގެ ވަހަކަ ދައްކަން އެހާ ހިތްހަމައެއް ނުޖެހެ އެވެ. ސަބަބަކީ މަލައިކާގެ މާޒީއެއް އޮތީމަ އެވާހަކަ ދައްކަން ފަސޭހަ ނުވާނެތީ އެވެ. އަރްޖުން މި ބުނަނީ މަލައިކާގެ ދަރިއެއް ހުރީމަ މަލައިކާގެ ލޯބީގެ މާ ގިނަ ވާހަކަތައް ދެއްކުމަކީ ދަރިއަށް ނޭދެވޭ އަސަރުތައް ކުރާ ކަމަކަށް ވެދާނެތީ އެވެ.\nމަލައިކާ އާއި އޭނާ ކައިވެނި ކުރަން އުޅޭ ކަމަށް ދެކެވޭ ވާހަކަތަކަށް ޖަވާބު ދެމުން އަރްޖުން ބުނީ އަދި އެކަމާ ނުވިސްނާ ކަމަށެވެ.\nމީހުން މަލާމާތް ކުރިޔަސް އަރްޖުންގެ މައްސަލައެއް ނެތްކަމަށް އޭނާ ބުންޏެވެ. އަދި އޭނާ ދަނީ މިކަން އަމަލުން ވެސް ސާބިތު ކުރަމުންނެވެ. ދެ މީހުން އާންމު ތަންތަނުގައި ވެސް ވަރަށް ލޯބިން އުޅޭތަން ވަރަށް ގިނައިން ފެނެ އެވެ.\nއަރްޖުން ބުނި ގޮތުގައި މަލައިކާ އަކީ ވަރަށް މިނިވަން އަންހެނެކެވެ. ދުވަހަކުވެސް އޭނާ އެއްވެސް ކަމަކާ ޝަކުވާކޮށެއް ނޫޅެ އެވެ. މަލައިކާގެ ހުރި އޭނާއަށް އެންމެ ރަނގަޅު އެއް ސިފައަކީ މިއީ އެވެ.\nއިންޑިއާ މަލައިކާ އަރޯރާ އަރުޖުން ކަޕޫރު


Eagles aa evvarukoh champion TC in league ge ahdana ufulaalaifi | Mihaaru\nއީގަލްސްއާ އެއްވަރުކޮށް ޗެމްޕިއަން ޓީސީން ލީގުގެ އައްޑަނަ އުފުލާލައިފި\nލީގުގެ ޗެމްޕިއަންކަން ހޯދުމަށް ފަހު ޓީސީގެ ކުޅުންތެރިން އުފާފާޅުކުރަނީ.-- ފޮޓޯ: އަހުމަދު ނިޝާތު/ މިހާރު\n01 ޑިސެމްބަރ 2018 - 00:17\nމި މެޗަށް ޓީސީ ނުކުތްއިރު އެ ޓީމަށް ވަނީ ލީގުގެ ޗެމްޕިއަންކަން ކަށަވަރުވެފަ އެވެ. އެއީ ޓީސީއާ ލީގަށް ވާދަކުރި މާޒިޔާ މިއަދު ހަވީރު ކުޅުނު މެޗުން މިދިޔަ އަހަރުގެ ޗެމްޕިއަން ނިއު ރޭޑިއަންޓާ 4-4 އިން އެއްވަރުވުމުންނެވެ. މިރޭގެ މެޗު ފެށުމުގެ ކުރިން އީގަލްސްގެ ކުޅުންތެރިން ވަނީ ޓީސީ ޗެމްޕިއަންކަން ހޯދުމުގެ ޝަރަފުގައި އެ ޓީމަށް ގާޑް އޮފް އޮނާ އެއް ދީފަ އެވެ.\nޓީސީން ލީގު ނިންމާލީ 40 ޕޮއިންޓާ އެކު އެވެ. ދެ ވަނައިގައި އޮތް މާޒިޔާ އަށް 38 ޕޮއިންޓް ލިބުނުއިރު، އީގަލްސް ތިން ވަނަ ހޯދީ 36 ޕޮއިންޓާ އެކު އެވެ. މިދިޔަ އަހަރުގެ ޗެމްޕިއަން ނިއު އަށް ލިބުނީ ހަތަރު ވަނަ އެވެ. އެ ޓީމު ސީޒަން ނިންމާލީ 28 ޕޮއިންޓާ އެކު އެވެ.\nމެޗަށް ފަހު ޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ އާންމުކޮށް ލީގުގެ ފަހު މެޗު ފެންނަނީ ވަރަށް ފޯރިކުޑަކޮށް ކަމަށާއި މިރޭގެ އެހާ ފޯރިގަދަކޮށް ދިއުމުން އެ ހިތްހަމަ ޖެހުން އެބައޮތް ކަމަށެވެ.\n"އާންމުގޮތެއްގައި ލީގުގެ ފަހު މެޗުގައި މާ ބޮޑު ފޯރިއެއް ނޯވޭ. އެކަމަކު ފެނިއްޖެ އީގަލްސް އިން ދެ ވަނަ ހޯދުމަށް ވަރަށް މޮޅަށް ކުޅުނުތަން އަސްލު ވަރަށް ހިތްހަމަ ޖެހޭ. މިއީ ހަގީގަތުގައި މުޅި ޓީމުން އެކީގައި ކުރި މަސައްކަތް،" ނިޒާމްބެ ބުންޏެވެ.\nޓީސީގެ ކެޕްޓަން ބޭންޑް އަޅައިގެން މިރޭގެ މެޗުގައި ކުޅުނީ އެ ޓީމަށް އެންމެ ގިނަ ދުވަސްވަންދެން ކުޅުނު ޔާމީން އިބްރާހިމް (ޔާމްބެ) އެވެ. މިރޭގެ މެޗުގައި ވެސް ޓީސީގެ ފުރަތަމަ ހަމަލާ އުފެއްދީ އެ ޓީމަށް ލީގު ހޯދައިދިނުމުގައި މުހިއްމު ދައުރެއް އަދާކުރި އަލީ އަޝްފާގު (ދަގަނޑޭ) އެވެ. މެޗު ފަށައިގެން 40 ސިކުންތު ތެރޭގައި ދަގަނޑޭ ޖެހި ބޯޅަ ދިޔައީ އަރިމަތިން ބޭރުންނެވެ.\nލަނޑު ޖެހުމަށް ފަހު ޓީސީގެ ސައްޓު އުފާފާޅުކުރަނީ. -- ފޮޓޯ: އަހުމަދު ނިޝާތު/ މިހާރު\nފުރަތަމަ 10 މިނިޓް ތެރޭ އީގަލްސް އަށް ވެސް ވަނީ ދެ ފުރުސަތެއް ތަނަވަސްކޮށްފަ އެވެ. އޭރިއާތެރެއިން އީގަލްސްގެ މުހައްމަދު ނާއިމް އަށް ލިބުނު ފުރުސަތުން އޭނާ ފައިގައި ބޯޅަ ލައްވާލާ ގޮތެއްނުވި އެވެ. އަހުމަދު ރިޒުވާން (ރިޒޭ) ޖެހި ބޯޅަ ޓީސީގެ ކީޕަރު ކިރަން ޝެމްޝޮން ވަނީ މަތަކޮށްފަ އެވެ.\nޓީސީ އަށް ލީޑުނަގައިދިނީ މެޗުގެ 20 ވަނަ މިނިޓްގައި އިބްރާހިމް ވަހީދު ހަސަން (އިއްބެ) އެވެ. އޭރިއާ ބޭރުން އިއްބެ ފޮނުވާލި ބޯޅަ ގޯލަށް ވަނީ އީގަލްސްގެ ސްރީލަންކާ ކީޕަރު ސުޖަން ޕެރޭރާ އަތްމަތިން ގޮހެވެ. އޭގެ ދެ މިނިޓް ފަހުން އިއްބެ އަށް ލިބުނު ފުރުސަތުން އޭނާ ޖެހި ބޯޅަ ކީޕަރު ސުޖަން ވަނީ ހުއްޓުވައިފަ އެވެ.\nމެޗުގެ 26 ވަނަ މިނިޓްގައި ޓީސީގެ ލީޑުފުޅާކޮށްދިނީ ދަގަނޑޭ އެވެ. އީގަލްސް ދެ ޑިފެންޑަރުން ކައިރީގައި ތިއްބައި ދަގަނޑޭ އަށް ލިބުނު ފުރުސަތުން އޭނާ ވަނީ ކީޕަރު ސުޖަން އަށް އެއްވެސް ފުރުސަތެއް ނުދީ ހަނި އޭންގަލުން ގޯލުގެ ތެރެއަށް ބޯޅަ ފޮނުވާލައިފަ އެވެ.\nލިބޭ ފުރުސަތުތަކުގައި އީގަލްސް އިން ދިޔައީ ޓީސީގެ ފަހަތަށް ބާރުބޮޑުކުރަމުންނެވެ. ނަތީޖާއެއްގެ ގޮތުން މެޗުގެ 35 ވަނަ މިނިޓްގައި ނާއިމް ވަނީ އީގަލްސް އަށް ލަނޑެއް ޖަހައިދީފަ އެވެ. ސަމީހު މޫސާ (ސަމިއްޓެ) ނަގައިދިން ހުރަހަކުން ނާއިމް ވަނީ ގޯލުގެ ދުރު ކަނަށް ބޯޅަ އަމާޒުކޮށްލައިފަ އެވެ.\nދެ ވަނަ ހާފްގެ ކުޅުން ފަށައިގެން ފުރަތަމަ ފަސް މިނިޓް ތެރޭ އީގަލްސްގެ ނާއިމަށް ނަތީޖާ ހަމަހަމަކުރަން ދެ ފުރުސަތެއް ލިބުނުއިރު ބޭނުމެއް ނުކުރެވުނެވެ. ފުރަތަމަ ފުރުސަތުގައި ނާއިމްގެ ބޮލުގައި ބޯޅަ ލައްވާލާގޮތެއްނުވި އެވެ. ދެ ވަނަ ފަހަރަށް ފޮނުވާލުމުން ދިޔައީ އަރިމަތިން ބޭރުންނެވެ.\nއީގަލްސް އަށް މެޗުގެ 53 ވަނަ މިނިޓްގައި އެއްވަރުކޮށްދިނީ ރިޒޭ އެވެ. އޭރިއާ ތެރެއިން ލިބުނު ބޯޅަ ރިޒޭ ވަނީ ގޯލުގެ ތެރެއަށް ފަސޭހަކަމާ އެކު ފޮނުވާލައިފަ އެވެ. އޭގެ ހަތް މިނިޓް ފަހުން އީގަލްސް އިން ލީޑުނެގީ ޕެނަލްޓީ އަކުން ރިޒޭ ވައްދާލި ގޯލުންނެވެ. މި ޕެނަލްޓީ އަކީ ޓީސީގެ އޭރިއާ ތެރެއިން އެ ޓީމުގެ މުހައްމަދު ސާމިރު އީގަލްސްގެ ހުސެއިން ޝިފާއު (ކުރޯ) އަށް ފައުލުކުރުމުން ރެފްރީ ދިން ޕެނަލްޓީ އެކެވެ.\nއީގަލްސްގެ ހަތަރު ވަނަ ލަނޑު ޖަހައި ރިޒޭ އޭނާގެ ހެޓްރިކް ފުރިހަމަކުރީ މެޗުގެ 69 ވަނަ މިނިޓްގަ އެވެ. މިއީ އޭރިއާ ތެރެއިން ޓީސީގެ އަހުމަދު ފައްރާހު (ފައްރަ) އަތުގައި ޖެހުމުން ރެފްރީ ދިން ޕެނަލްޓީ އެކެވެ.\nއީގަލްސް އިން ދެ ގޯލުގެ ލީޑެއް ނެގުމާ އެކު ޓީސީން ކުރިއަށް ޖެހިގެން ކުޅެން ފެށި އެވެ. އަދި މެޗުގެ 74 ވަނަ މިނިޓްގައި ލަނޑެއް ޖެހި އެވެ. މި ގޯލު ކާމިޔާބުކުރީ އެ ޓީމަށް ކުޅޭ މިސްރުގެ ޑިފެންޑަރު އަލާ ނާސިރު އެވެ. ކީޕަރު ސުޖަން އަތުގައި ޖެހިފައި އަލާ އަށް ލިބުނު ބޯޅަ އޭނާ ވަނީ ގޯލުގެ ތެރެއަށް ފޮނުވާލައިފަ އެވެ.\nއިތުރުވަގުތުގެ ފަހު މިނިޓްގައި ޓީސީ އަށް އެއްވަރުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން އެރި ސައްޓު އެވެ. އޭނާ މި ލަނޑު ޖެހީ އިބްރާހިމް މަހުދީ (ފޭދޫ އިއްބެ) ދިން ބޯޅަ އަކުންނެވެ. މި ލަނޑާ އެކު ޓީސީ ކުޅުންތެރިން ވަނީ ވަރަށް ބޮޑަށް އުފާފާޅުކޮށްފަ އެވެ.\nމެޗުގެ މޮޅު ކުޅުންތެރިއަކީ މިރޭ ސީޒަނުގެ އަށް ވަނަ ހެޓްރިކް ހެދި ރިޒޭ އެވެ. މުބާރާތުގެ އެންމެ މޮޅު ކީޕަރަކީ ޓީސީގެ ކިރަން އެވެ. އަދި ފެއާޕްލޭ ޓީމަކަށް ހޮވުނީ ކްލަބް ގްރީން ސްޓްރީޓްސް އެވެ. ޗެމްޕިއަން ޓީމަށް ތަށި ހަވާލުކޮށްދެއްވީ ޓޫރިޒަމް މިނިސްޓަރު އަދި ނިއު ރޭޑިއަންޓުގެ ކުރީގެ ޗެއާމަން އަލީ ވަހީދު (ބަލަކް) އެވެ.\nމިރޭގެ މެޗުގެ މޮޅު ކުޅުންތެރިއަކަށް ހޮވުނު ރިޒޭ (ކ) އަށް އެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް އެވޯޑް ހަވާލުކުރަނީ. -- ފޮޓޯ: އަހުމަދު ނިޝާތު/ މިހާރު\nކްލަބް އީގަލްސް ޓީސީ ސްޕޯޓްސް ދިވެހި ޕްރިމިއާ ލީގް ދިރާގު ދިވެހި ޕްރިމިއާ ލީގު 2018\nތިޔަ ލީގެއް ނުބަލާނަން ނިއު އެނބުރި ނާންނަނީސް. ވަރަށް ދެރަވޭ މިހެންވާތީ. މަރުހަބާ ޓީސީ.\nމަހީ ނުކުރަން ދަނގަޑޭ ފެންވަރު ކުޅުންތެރިއެއް މިއިން ޒަމާނަކުވެސް ފެންނާނެ ކަމަށް. އެކަމަކު، ރިޒޭގެ ކުޅުން ފެނިފަ އުންމީދު އާލާވެއްޖެ. ޕާސިން، ކްލޯސް ކޮންޓްރޯލް، ކޮއްޓުމާ ނެއްޓުނުން، އެވެޔާނަސް، ހަމަޖެހިގެން އެކުޅެލާ ކުޅެލުން ވަރަށް ސަޅި. އަދި ކޮބާ ލަނޑުޖަހަން އެހާ ހުޝިޔާރު.\nއީގަލްސްގެ ކުޅުން ވަރަށް ފުރިހަމަ. މޯހަންގެ ކޯޗިން ވަރަށް ބާރާބަރޭ ބުނަން ޖެހެނީ. ވަރަށް ރަގަޅު ޕާސްތަކެއް މުހިންމު ދަޑިވަޅުގަ ޖަހައިގެން ކުޅެ ވަރަށް ރީތި ޗާސުތަކެއް ކްރިއޭޓްކުރި. މިއަންނަ އަހަރު މިއަށްވުރެވެސް ވަރުގަދަކޮށް އީގަލްސް ފެންނާނެ ކަމަށް އުންމީދު ކުރަން.\nލީގުގެ އެންމެ ފަހު އަދި ތަށިހަވާލުރާ މެޗައް ބައްސާމު ވަޑައިނުގަތީމަ އެގިއްޖެ އެބޭފުޅާ ފުޓްބޯޅައަށް ދޭ އަހައްމިއްތުކަން. ޝުކުރިއްޔާ ބައްސާމު.\nރޯމުގަ އެބައުޅޭ .. ބޭރުވާންވާއިރށް ދުނިޔެ ވަށާ ބުރުޖެހުމުގަ\nކުޅިވަރަށް ވަރަށް އިސްކަމެއް ދޭނެކަމަށް ވިދާޅުވި އާ ޔޫތް މިނިސްޓަރު ލީގުގެ ފަހު މެޗުން ނުވެސް ފެނުނު. ކޯޗެކޭތަ ދެން އަހަރުމެން ހިތައްވަރުވަންވީ؟\nލަންކާގަވީ ކޮންފަރަންސަކައް ގޮސް އިއްޔެ މާލެ ވަޑައިގަތީ\nއެއްގޮތަކަށްވެސް ނޭގެ އެފްއޭއެމްގެ ރައީސް އެތަން ހިންގަނީ ކިހިނެއްކަމެއް.. ސިޑި ބަރީގެ މެދަކާ ހިސާބުން މައްޗައް ހުރި ގޮޑިތަކުގަ އިދެގެން މެޗެއް ނުބެލޭ ރައީސް ހުވާކުރަން ކޮންމެ ދަނގަޑު ހޮޅިއްގަ ބޮޑު ބޯޑުތަކެއް ޖަހާފަ ނުނަގއި ހުރީމަ. އެއެއްޗެހި ނަގާނެ މީހަކު ބައްސާމުއަށް ނުވީތަ؟ މީވަރު ރައީސަކު ފުޓްބޯޅައިގެ މައިއިދާރާގެ ބޮޑަކަށް ހުރެގެން ކުޅިވަރު ކުރިއަރާނީ ދެން ކޮންގޮތަކަށްތޯ ހިތައްމިއަރަނީ.\nނިއުގެ އެހީތެރިކަމާއެކު ދޯ ޓީސީއަށް ލީގު މި އުފްލާލެވުނީ .\nނުފޯރާފޮތިން ފޫގަޅަން އުޅުގެން ލަނޑު ލިބުނީމަ ދެން ކޮން ބޭކާރު ވާހަކައެއް.\nތިިހެން ކަލޭމެން ކިޔާފާނެތީ އަހަރުމެން މިރޭ ޕޮއިންޓެއް ހޯދީވެސް.4ގަ ދޯ ތި ނިންމާލީ؟\nއާނ ނިއު ދިން 40 ޕޮއިންޓު އެއީ... ??


Karankaa Rasheed avahaara vejje\nކަރަންކާ އިބްރާހިމް ރަޝީދު\nނިޝާން އިއްޒުއްދީންގެ އިއްޒަތުގެ ވެރިޔާ (ނޢޢވ) އިބްރާހިމް ރަޝީދު (ކަރަންކާ ރަޝީދު) އަވަހާރަ ވެއްޖެ އެވެ.\nއެމަނިކުފާނު އަވަހާރަވީ ވަރަށް ބޮޑަށް އާލާސްކަންފުޅާ އުޅުއްވުމަށްފަހު މިއަދުގެ ވަގުތެއްގަ އެވެ.\nރަޝީދަކީ ވަރަށް ދިގު މުއްދަތަކަށް ގައުމަށް ހިދުމަތް ކުރެއްވި ބޭފުޅެކެވެ. ސަރުކާރުގެ ހިދުމަތް ފައްޓަވާފައި ވަނީ ނޮވެމްބަރު 24، 1942 ގައެވެ. 65 އަހަރަށްވުރެ ދިގު މުއްދަތެއްގައި ސަރުކާރަށް ހިދުމަތް ކުރައްވާފައިވެއެވެ. ފުރަތަމަ އަދާކުރެއްވީ، ރައްޔިތުންގެ ބޮޑު އިސްޓޯރުގެ ކާތިބު ކަމެވެ. ފުރަތަމަ ޖުމްހޫރިއްޔާގެ ރައީސް މުހަންމަދު އަމީން ދޮށިމޭނާ ކިލެގެފާނުގެ ކާތިބެއްގެ ގޮތުން ހިދުމަތްކުރައްވައި، ގައުމީ ހިދުމަތުގައި އެކި މަރުހަލާތައްވަނީ ކަޑައްތު ކުރައްވާފައެވެ.\nއިބްރާހީމް ރަޝީދަކީ، ސަރުކާރުގެ ވަރަށް އިސް މަގާމުތަކެއް ފުރުއްވި ބޭފުޅެކެވެ. އޭގެތެރޭގައި މާބަނޑޭރި އޮފީހުގެ ރަދުންގެ ކާތިބުއްސިއްރު ކަމާއި، ވުޒާރަތުއް ދާހިލިއްޔާގެ ވަޒީރުގެ ނައިބު ކަމުގެ މަގާމާއި ވުޒާރަތުލް މައާރިފުގެ ނައިބު ކަމުގެ މަގާމާއި ވަޒީރުލްއައުޒަމްގެ ހާއްސަ ސެކްރެޓަރީ ކަމާއި ވަޒީރުލްއައުޒަމްގެ ނައިބު ކަމުގެ މަގާމާއި މިނސްޓަރު އޮފް ހެލްތު ކަމުގެ މަގާމާއި މިނިސްޓަރު އޮފް ހޯމްއެފެއާޒް ކަމުގެ މަގާމާއި ދައުލަތަށް ގިނަދުވަހު ހިދްމަތް ކުރެއްވި އިއްޒަތްތެރިއެއްގެ މަގާމު ހިމެނެއެވެ. އެމަނިކުފާނަކީ، ރައްޔިތުންގެ މަޖިލީހުގެ ޒައީމުކަމާއި، ރައީސުލްޖުމްހޫރިއްޔާގެ މަޝްވަރާ މަޖިލީހުގެ މެންބަރުކަންވެސް ކުރައްވާފައިވާ ބޭފުޅެކެވެ.\nދިވެހި ސިވިލް ސާވިސްގެ ގާނޫނުގެ ދަށުން ސަރުކާރުގެ ވަޒީފާއިން ވަކިވެވަޑައިގެންނެވި ބޭފުޅުންގެ ތެރެއިން 50 އަހަރަށްވުރެ ދިގު މުއްދަތެއްގައި ސަރުކާރަށް ހިދުމަތް ކުރައްވާފައިވާ ބޭފުޅުންނަށް ދެއްވި ޝަރަފުގެ ހަނދާނީ ފިލާވެސް އިބްރާހީމް ރަޝީދަށް ވަނީ ލިބިވަޑައިގެންފައެވެ.\nގައުމީ ހިދުމަތްތަކަށް ބަލާއިރު، އިނގިރޭސީންގެ ހިމާޔަތުގެ ދަށުން، ދިވެހިރާއްޖެއަށް ފުރިހަމަ ސިޔާސީ މިނިވަންކަން ހޯއްދަވައިދެއްވުމަށް ކުރެވުނު މަސައްކަތުގައި ބޮޑުވަޒީރު ސުމުއްވުލްއަމީރު އިބްރާހީމް ނާސިރު ރަންނަބަނޑޭރި ކިލެގެފާނުގެ އަރިހުގައި އެންމެ އިސްދައުރެއް އަދާކުރެއްވި އެއްބޭފުޅަކީ، އިބްރާހީމް ރަޝީދެވެ. 1962 ވަނަ އަހަރު ވޯރާ ވިޔަފާރިވެރިންގެ އިގްތިސާދީ އަޅުވެތިކަމުން، ރާއްޖެއަށް އިގްތިސާދީ މިނިވަންކަން ހޯއްދަވައިދެއްވުމަށް އިބްރާހީމް ނާސިރު ކުރެއްވި ގައުމީ މަސައްކަތް ޕުޅުތަކާއި ރާއްޖޭގައި އިނގިރޭސި މީޑިއަމަށް ތައުލީމުދޭން ފެށުމާއި ގަވަންމަންޓް ހޮސްޕިޓަލް ހުޅުވުމާއި އަތޮޅުތަކުގައި ސިއްހީ މަރުކަޒު ހުޅުވުމާއި އެއާޕޯޓް ބިނާކުރުމާއި ދަތުރުފަތުރާއި މުވާސަލާތުގެ ރޮނގުތަކުން އެދުވަސްވަރު ގައުމަށް އައި ހުރިހާ ތަރައްގީއަކާއި ކުރިއެރުމެއްގައި އަމަލީގޮތުން އެންމެ މުހިންމު ދައުރެއް އަދާ ކުރެއްވިއެވެ.\nމަރު އޮބިޗުއަރީ ކަރަންކާ އިބްރާހިމް ރަޝީދު\n"ޒަމާނުގެ އަންހެނުން ތައާރަފުވުމުގައި ނާސިރާގެ ދައުރު ބޮޑު"\nނޫރައްދީނުގެ އަނބިކަނބަލުން ނާސިރާ އަވަހާރަވެއްޖެ\nލޯޖެހި އަހްމަދު މަނިކު އަވަހާރަވެއްޖެ


Theyo Bidi Nulibegen Vaa Majubooru Ge Sababun Isthiufa Dhinumakee "Baqaavaatheh" Noon: Iyaaz - Vaguthu\n"ތެޔޮ ބިޑި" ނުލިބެގެން ވާ މަޖުބޫރުގެ ސަބަބުން އިސްތިއުފާ ދިނުމަކީ "ބަޣާވާތެއް" ނޫންކަމަށް ވިދާޅުވެ، ދީނީ އިލްމުވެރިޔާގެ ޑރ.މުހައްމަދު އިޔާޒުގެ ބަހުގެ ހަމަލާތަކެއް ރައީސް މުހައްމަދު ނަޝީދަށް އަމާޒުވެއްޖެއެވެ.\nއިޔާޒް މިފަދައިން ވިދާޅުވެފައި ވަނީ އެސިސްޓެންޓް ކަމިޝަނާ އޮފް ޕޮލިސްގެ މަގާމުގައި ހުންނެވި އަބްދުﷲ ފައިރޫޝް ފުލުހުންގެ ވަޒީފާއިން ރިޓަޔާ ކުރެއްވުމާއި ގުޅިގެން އެމްޑީޕީ ސަޕޯޓަރުންގެ ބަހުގެ ހަމަލާތަކެއް އޭނާއަށް އަމާޒުވެފައިވާ ދަނޑިވަޅެއްގައެވެ.\nއެމްޑީޕީގެ ސަޕޯޓަރުން ފައިރޫޝް ދެކެ ރުޅި އަންނަނީ ނަޝީދު ރައީސް ކަމުން އިސްތިއުފާ ދެއްވި ދުވަހު ފުލުހުންނަށް ކޮމާންޑް ކުރެއްވުމާއި އޭނާ ވަކިހިސާބަކުން ހަވާލުވެ ލެއްވުމުންނެވެ.\nރައީސް ނަޝީދު އިސްތިއުފާ ދެއްވީ މަޖުބޫރު ވެގެން ކަމަށް ބުނާތީ ޑރ.އިޔާޒް ވިދާޅުވީ އެމަޖުބޫރު ވުމަކީ "ތެޔޮ ބިޑި" ނުލިބިގެންވީ މަޖުބޫރެއް ކަމަށެވެ. "ތެޔޮ ބިޑިއެއް ނުލިބިގެން ވާމަޖުބޫރުގެ ސަބަބުން އިސްތިއުފާ ދިނުމަކުން ބަޣާވާތަކަށް ނުވާނެ." ކަމަށް ޑރ.އިޔާޒް ވިދާޅުވިއެވެ.\nތެޔޮ ބިޑިއަކީ މަސްތުވާތަކެތީގެ ބާވަތެއް ކަމަށްވާ ހަޝިޝް އޮއިލް ބޭނުން ކުރުމަށް ހަޝިޝް އޮއިލްއިން ތައްޔާރުކުރާ ބިޑިއެކެވެ.\n"Majbooru" is kuruvi gotheh ves onnan jehey. "theyo bidi" eh nulibigen vaa majbooreh ge sababun isthiufa dhinumakun "baghaavaathakah" nuvaane.\n— Dr.Mohamed Iyaz (@dr_iyaz) January 3, 2021\nޑރ.އިޔާޒް ކުރެއްވި ޓްވީޓްގައި ވަނީ7ފެބްރުއަރީ 2012 ގައި އޭރުގެ ރައީސް އަދި މިހާރުގެ ރައްޔިތުންގެ މަޖިލީހުގެ ރައީސް، މުހައްމަދު ނަޝީދުގެ ވެރިކަން ބަދަލުވެފައިވަނީ ބަޣާވާތަކުން ކަމަށް ވިދާޅުވެ ދައްކަވާ ވާހަތަކަކީ އެއްވެސް ހަގީގަތެއް ނެތް ވާހަތަކެއް ކަމަށެވެ. އެދުވަހު ކަން ހިނގައިދިޔަ ގޮތާއި ގުޅޭގޮތުން ހާއްސަ ރިޕޯޓެއް އެކުލަވާލައި ވެރިކަން ބަދަކުވި ގޮތް ވަރަށް ސާފުކޮށް އެގެން އޮތް ކަން އޭނާ ފާހަގަކުރެއްވިއެވެ.\n"7 ފެބުރުއަރީ 2012 ގައި ހިނގައިދިޔަ ކަންތައްތައް ބަލައި އެކުލަވާލި ކޯނީ ރިޕޯޓްގައި ވަރަށް ސާފުކޮށް ބުނެފައިވޭ އޭރުގެ ރައީސް މުހައްްމަދު ނަޝީދު އިސްތިއުފާ ދެއްވީ އަމިއްލަ އިހްތިޔާރުގައި މަޖުބޫރުކަމެއް ނެތި ކަމަށް. ދެން އެޔަށް ބަޣާވާތޭ ކިޔޭނެ ހަމަ އަކީ ކޮބައިތޯ؟" އިޔާޒް މިފަދައިން ވިދާޅުވެފައި ވަނީ ރައްޔިތުން މަޖިލީހުގެ ދާންދޫ ދާއިރާގެ މެމްބަރު ޔައުގޫބު އަބްދުﷲ ދެކެވި ވާހަކައަކަށް ރައްދު ދެއްވަމުންނެވެ.\n7 February 2012 gai hingaa dhiya kanthah balai ekulavaali "coni report" gai v saafu koh bunefai vey eyruge Raees @MohamedNasheed isthiufa dhevvee amilla ikhthiyaaru gai evves majbooru kameh nethi kamah. Dhen eyah "baghaavaaiy" kiyeyne hama aky kobai tho?\n— Dr.Mohamed Iyaz (@dr_iyaz) January 2, 2021\nފައިރޫޝް ފުލުހުންގެ ވަޒީފާއިން ރިޓަޔާ ކުރެއްވުމާއި ގުޅުގެން ފުލުސް ކޮމިޝަނަރު މުހައްމަދު ހަމީދު އޭނާއަށް ތައުރީފް ކުރައްވާ ދެއްކެވި ވާހަކަތަކަށް ޔައުގޫބު ވަނީ ރައްދުދެއްވާފައެވެ.\nޔައުގޫބް ކުރެއްވި ޓްވީޓެއްގައި ވިދާޅުވެފައި ވަނީ ސީޕީގެ ވާހަތަކުން7ފެބްރުއަރީގައި ހިނގައިދިޔައީ ބަޣާވާތެއް ނޫންކަމަށް ސިފަވާކަމާށެވެ. ނަމަވެސް ސީޕީގެ ވާހަކަތަކަކީ ދިވެހިންނަށް ބަލައި ގަންނަން އުދަނގޫ ވާހަތަކެއްކަމަށް އޭނާ ވިދާޅުވިއެވެ.\nޔައުގޫބުގެ މި ޓްވީޓަށް ރައްދު ދެއްވަމުން އިޔާޒް ވަނީ ވެރިކަން ބަދަލު ވެފައިވަނީ ރަނގަޅަށް ކަމަށާއި، ރައީސް ނަޝީދު އިސްތިއުފާ ދެއްވާފައިވަނީ އަމިއްލަ ފުޅަށްކަން ރިޕޯޓުން ހާމަވާން އޮތް އިރު، އެއަށް ބަޢާވާތެކޭ ކިޔޭނެ ހަމަޔަކީ ކޮބައިތޯ ސުވާލު އުފައްދަވާފައެވެ.\nޖެނުއަރީ 3, 2021 11:48\nދިވެހީންނޭ ކިޔާފަ އަހަރުމެން ލާނެކަމެއްން. އަމިއްލައައް ބަލައި ނުގަނެވޭވާހަކަ ބުނޭ!\nޖެނުއަރީ 3, 2021 12:01\nއެންޑީޕީ ގައި އުޅޭ ލާދީނީ ކުދިންނަކަށް ހަޖަމެއް ނުކުރެވޭނެ ދޮތަ. އިސްލާމި ރިވެތި އުޞޫލު ދަސްކޮށްބަލަ\nޖެނުއަރީ 3, 2021 18:29\nޢިޔާޒު ދައްކަނީ ޖަންގަލީގެ އުސޫލު. އިސްލާމީ އުސޫލެއްނޫން.\nޖެނުއަރީ 3, 2021 12:27\nތެޔޮ ބިޑި ނުލިބެގެން ވާމަޖުބޫރުން އިސްތިއުފާ ދިނުމަކީ "ބަޣާވާތެއް" ނޫން ހަ ހަ\nޖެނުއަރީ 3, 2021 12:29\nއަންނިގެ އިސްތިޢުފާ ގުޅިފައިވަނީ ބަޣާވާތަކަށްތޯ ބަލާ ރިޕޯޓު ހެދުމަށް އެއްކުރެވުނު ލަޝްކަރަކީ އެމްޑީޕީއާއި އަންނި އެދޭގޮތަށް އެއްކުރެވުނު ލަޝްކަރެކެވެ. އެ ލަޝްކަރުގައި އެމްޑީޕީއަށް މާލީއެހީޔާ ޤާނޫނީ އެހީދޭ އެންމެ ބޮޑު ޖަމާޢަތްކަމުގައިވާ ކޮމަންވެލްތުގެ ލަޝްކަރެއް ހިމެނުނެވެ. އަދި ރާއްޖެއިން އެމްޑީޕީ އެންމެ ރުހޭ ގަހާ ސަޢީދު އެ ލަޝްކަރުގައި ހިމެނުނެވެ. ބޮޑުމުސާރަދީ އެތައްމަހެއްވަންދެން ދިރާސާ ހެދުމަށްފަހު ލަޝްކަރުގެ ރިޕޯޓު ޢާއްމުކުރިއިރު ބުނެފައިވަނީ އެއީ ބަޣާވަތެއް ނޫންކަމަކަމަށެވެ. މިހާރު ދެން ބަޣާވާތޭ ޖަނާޒާއޭ ބަލާވެރިކަމޭ ކިޔައިގެން އަގަ އެރުވުމުގެ ބޭނުމެއް އެމްޑީޕީއަށް އެބަ އޮތް ހެއްޔެވެ؟\nޖެނުއަރީ 3, 2021 12:53\nސަޅި ކިޔާލާހިތްވާކަހަލަކޮމެންޓެ އް،\nޖެނުއަރީ 3, 2021 23:03\nކުޑަ ކުދިންކައިރީގަ ދައްކާ ޒާތުގެ ފޭކު ހޮޅި ވާހަކަ ނުދައްކާ.. ތިޔަ ބުނާ ކޮމިޓީއެއްގަ ގަހާ ސައީދު ނޫނީ ތިބީ ހުސް ޔާމީނުގެ ޕަޕެޓުން.. ޔާނު ސަރުކާރުގަ ބޮޑެތި މަޤާމު ދިން ކޮރަޕްޓް ޑރ ފަވާޒުމެން ކަހަލަ ނަފުސު ވިއްކާ އަގެއް ނެތް މީހުން\nޖެނުއަރީ 3, 2021 12:41\nޑޮކްޓަ އިޔާޒް އަކީ މީހުންގެ ޤަދަރާއި ލޯބި ހޯއްދަވާފައިވާ ބޭފުޅެއް ދީނީ އިލްމި ވެރިޔެއް\nބަހުގެ މުރާދަކީ ބޮނޑިބަތާއި ބައިއަތު ހިފުން\nޖެނުއަރީ 3, 2021 12:45\nކުޑަކޮށް އެބަ ރަނގަޅުވޭ...\nހަޤީގަތް ބަދަލެއް ނުކުރެވޭނެ ދެއްތޯ ޑޮކަޓަ އިޔާޒް ވެރިކަން ކުރަން ނޭންގުނީމާ އިސްތިއުފާވެސްދޭނެ . މީހަްީގަތަކީ\nޖެނުއަރީ 3, 2021 15:01\nސުރުޚީ ގޯސް އިޔާޒު ތެޔޮ ބިޑި އެ އް ނުހި އްޕަވާނެ ޝޫލާ ޝިރާބް ހި އްޕަވާނީ އެ އެ އްޗެ އް ހި އްޕަވަ އިގެން ހުރެ ހެ އްދެވުނު ގޯހަކުން އިސްތި އުފާ ދިނީ\nގަން ފޭދޫ ނިހާ ދު\nޖެނުއަރީ 3, 2021 12:52\nމީނަ ފަތުރާ މަކަރުވެރި ވާހަކަތަކާއި މެދު ހިތާމަ ކުރަން\nމީނަ ފަތުރާ މަކަރުވެރި ހިޔަޅު ވާހަކަތަކާއި މެދު ހިތާމަ ކުރަން\nޖެނުއަރީ 3, 2021 13:10\nޖެނުއަރީ 3, 2021 13:43\nބޮނޑިބަތް ގިނައިން ކައްކާ އެއާއި ހޭކޭމީހުން އަނގަދިޔާވާނެ އެއީ އެބަތްގަނޑު ފޮނިބީމަ\nއިޔާޒޫ މިހާރު ކަލޭގެ ކަންތައް މާ މައްޗަށް ތިދަނީ.. ސިޔާސީ ވާހަކަ ދައްކަން ވަޒީފާއިން ޔުނިވާސިޓީއިން ވަކިވެގެން ހުރޭ.. ކަލޭ ވަޒީފާއިން ވަކިކުރުމުގެ މަސައްކަތް މިހާރު މިފެއްޓީ..\nޖެނުއަރީ 3, 2021 14:00\nއިޔާޒަކީ ވެސް ބާޢީއެއް..7ފެބްރުއަރީ 2012 ގެ ބަޢާވަތް ބަލަން ފެއްޓީމަ ޙަޖަމް ނުވަނީ..\nޖެނުއަރީ 3, 2021 14:25\n7 ފެބުރުއަރީ ކީއްކުރަން މިހާރުވެސް މި ލާދީނީ ބައިގަނޑު ރައްޔިތުންނަށް ސަރުކާރު ހަވާލުކޮށްފައިދާންވެއްޖެ މި މުޅިމާލެ ވަގުންގެ ހާއްޔަކަށްވެއްޖެ. ތެޔޮބިޑި ގިންވެއްޖެ\nޖެނުއަރީ 3, 2021 14:36\nފެބްރުއަރީ72012 އަކީ ނަސީދު ގެނެސްގެން އުޅުނު ބަގާވާތަކުން ގައުމު ސަލާމަތް ކުރެވުނު ދުވަސް. އޭރު ނަސީދު ވަނީ ދުސަތުރީ ބަގަވާތެއް ގެނެސްފަ، އެކަންއެހެނީ މުލީއާގޭގަ ނަސީދު ލިއުއްވާފަ އޮތް ލިއުމެއްގަވޭ. ގާނޫނުއަސާސީ ގަޑުބަޑުކޮށް ބާރުތައް އަތަށް ނެގިކަމަށް ހަވީރު ނޫހުންނަގާފަ އެލިއުމުގެ ކޮޕީއެއް މިހާރުވެސް އެބައޮތް. ދެން އިއުލާންކުރީ ގާނޫނުއަސާސީ ވަނީ ހުއްޓިފާކަމަށް މާނަޔަކީ ގާނޫނުއަސަސީއަށް އަމލުކުރުން ހުއްޓާލި ކަމަށް. ވީމާ އެގެނެވުނީ ދުސްތޫރީ ބަގަވާތެއް. އެއީ ތަހުގީގު ހިންގާ އަދަބުދޭންޖެހޭކަމެއް.\nޖެނުއަރީ 3, 2021 14:41\nމީކޮން މާ ސިޔާސީ ވެގެން އުޅޭ ބޯ ބުރާންތި ތުބުޅި ސޭކެއް! އޭ ދީންވެރިން ނަކީ ސިޔާސީ ވެގެން އުޅޭ ބައެއް ނުން! އނގަ މަޑުން ލާގެން އިދޭ އައްޑޫ ރޯނު އެދުރު ސޭކު ޝޭޚު!\nޖެނުއަރީ 3, 2021 15:18\nކަލޯ ތިޔަ ބަޤާވާތުގެ ތުހުމަތު އެމްޑީޕީން އެންމެ ބޮޑަށް ކުރި މީހުން ތިބީ ސަރުކާރު ފަޅީގަ ކޯލިޝަން ހަދައިގެން. ތިޔާ ތިބީ ވެރިކަމުގަ.. ތަހުގީގު ކުރަންވީނު އެކަން ވެސް؟\nޖެނުއަރީ 3, 2021 16:04\nއެ އެއްޗެއްގެ ލެވެއްލަށް ރައްދުދިނީމަ ނޫނީ، ގެޓެއް ނުވާނެ. ސާބަސް ޑރ. އިޔާޒު\nޖެނުއަރީ 3, 2021 16:36\nޑރ. އިޔާޒް ހަބޭސް.\nބަލަގަ ކެބިނެޓް ވެސް އިސް ތި އުފާދެ އްވި ނޫން ތޯ އެލެކުސް ބަ އާވާތް ކޯ އްގެން\nޖެނުއަރީ 3, 2021 19:41\nޑރ އިޔާޒު ތިޔަ އުޅުއްވަނީ ދަގަނޑުރުފިޔާ އެ އްއގެ ދެފަރާތް އެއީ ދެރުފިޔާކަމަށް ދަ އްކަވަންތޯ؟ ބުނެވޭހަރުބަހެ އްގަވޭ ސަންފާއޮނަކަށްލާފަ ކިތަންމެދުވަހަކުނުނަގާބޭ އްވިޔަސް ހަމަނަގާއިރަށް އަސްލުގޮތަށް ގުދުވާނެ އޭ ވީމާ 1 ރުފިޔާދެރުފިޔާ އަކަށްނުވާނެ ވާނީހަމަ 1 ރުފިޔާ އަށް، އެރުފިޔާގެ ފައިބުޑުގަ ބޯބާ އްވަ އިގެން ތިޔަކިޔަނީސަނާ! ކީ އްވެ ދީނަށް މަލާމާތްކޮށްރިޕޯޓުތައްނެރޭ އިރު ހަނުހުންނަނީ މަދުވެދާނެތީތޯ؟\nޖެނުއަރީ 4, 2021 02:53\nއަންނި އެދުވަހު އިސްތިއުފާ ދިނީ ހަމަފިނޑިކަމުން، އޭނާހުރި ހާލަތުންހީވީ ބަޔަކު އޭނަގަޔަށް ބަޑިޖަހާފާނޭ ، އެހެންނަމަވެސް ހޭބުއްދި ހުރިމީހަކަށް ނަމައެނގޭނެ ރައީސްގެ ބޮޑިގާޑުން ވަށައިގެން ތިއްބާ ބަޑިނުޖަހާނެކަން.\nޢެއީ ހުރިހާ ރައްޔިތުން ކުރިމަތީ ހިސާންގެ ލަފާގެމަތިން ލައިވްކޮށް ދެއްވި އިސްތިއުފާއެއް !މިއަދުވެސް އެހިތާމައިގާ އެއުޅުއްވަނީ!


Dhauvathu libuny Meeting akah, ekamaku vaki hisaabakun libuny bodu surprise eh!\nދަޢުވަތު ލިބުނީ މީޓިންގއަކަށް، އެކަމަކު ވަކި ހިސާބަކުން ލިބުނީ ބޮޑު ސަރޕްރައިޒެއް!\nމިއަދު ރާއްޖޭގެ އެކި ސްކޫލްތަކުގައި ތަފާތު އެކި ހަރަކާތްތަކާއެކު މުދައްރިސުންގެ ދުވަސް ފާހަގަކުރަމުން އަންނައިރު ރ. އަތޮޅު ތަޢުލީމީ މަރުކަޒުގެ މުދައްރިސުންނަށްވެސް މިއަދުވެފައިވަނީ ފާހަގަކޮށްލެވޭ ދުވަހަކަށްށެވެ. ބައެއް ދުވަސްތަކެކޭ އެއްގޮތަށް މިއަދުވެސް މުދައްރިސުންނަށް އެންގީ ސެޝަން މީޓިންގއެއް ރ. އަތޮޅު ތަޢުލީމީ މަރުކަޒުގެ ޓީ.އާރު.ސީ ގައި އޮންނާނެކަމަށެވެ. އެހެންނަމަވެސް މި މީޓިންގ ފެށިމފަހުން މުދަރިސުންނަށް ލިބިގެންދިޔަ ބޮޑު ސިހުމެކެވެ. މީޓިންގ ބަދަލުވެގެންދިޔައީ ސިއްޙީ މަރުކަޒުގެ މުވައްޒަފުންގެ ފަރާތުން މުދައްރިސުންގެ އަގުވަޒަންކުރުމަކަށެވެ. ރ. މީދޫ ސިއްޙީ މަރުކަޒުގެ މުވައްޒަފުންގެ ފަރާތުން މުދައްރިސުންގެ އަގުވަޒަންކުރުމުގެ ގޮތުން އެރުވި 'މަލާފަތް' ވެގެންދިޔައީ މުދައްރިސުންނަށްވެސް ލިބުނު ބޮޑު ސަރޕްރައިޒަކަށެވެ. 'މަލާފަތް' ހިފައިގެން ސިއްޙީ މަރުކަޒުގެ ހުރިހާ މުވައްޒަފުންހެން ސްކޫލަށް ޒިޔާރަތްކޮށްފައިވާކަން ފާހަގަކޮށްލެވެއެވެ.\nސިއްޙީ މަރުކަޒުގެ މުވައްޒަފުން ހަދިޔާކުރި 'މަލާފަތް' | ފޮޓޯ: ރ. އަތޮޅު ތަޢުލީމީ މަރުކަޒު\nމިކަން ކުރިއަށް ގެންދިޔުމުގެ މައިގަނޑު މަޤުސަދަކީ ޓީޒަރުން ކުރާ ބުރަ މަސައްކަތު އަގު މުޖުތަމަޢުގެ އެންމެންވެސް ވަޒަން ކުރަން ޖެހޭނެކަން ޤަބޫލުކޮށް ސިއްޙީ މަރުކަޒުގެ މުވައްޒަފުންވެސް އެކަމުގައި ބައިވެރިވުންކަމަށް ސިއްޙީ މަރުކަޒުގެ ސީނިއަރ އެޑްމިނިސްޓްރޭޓަރ އަޙްމަދު ނަސީމް ވިދާޅުވިއެވެ.\nސިއްޙީ މަރުކަޒުގެ މުވައްޒަފުންނާއި ރ. އަތޮޅު ތަޢުލީމީ މަރުކަޒުގެ މުވައްޒަފުން | ފޮޓޯ: ރ. އަތޮޅު ތަޢުލީމީ މަރުކަޒު\nމީގެ ކުރިން ނަރުހުންގެ ދުވަސް ފާހަގަކުރުމުގެ ގޮތުން ރ. އަތޮޅު ތަޢުލީމީ މަރުކަޒުގެ އަންހެން މުވައްޒަފުންވެސް ސިއްޙީ މަރުކަޒަށް ޒިޔާރަތްކޮށް ނަރުހުންގެ އަގުވަޒަންކުރުމުގެ ގޮތުން ހަރަކާތެއް ކުރިއަށްގެންދިޔަކަން ފާހަގަކޮށްލެވެއެވެ.\nvarah ves ufaa manzaru kolheh thi fenigen dhiya ee teachers day faa hagakoh ekamuge agu vazan koh ebai meehun nah thau reefu kuru maker qaumee vaaji beh\nމަޝްހޫރު ޕްރެޒެންޓަރު ސޯދިޤު މަޑުއްވަރީ ކައުންސިލްގެ ރައީސްކަމަށް ވާދަކުރަނީ\nދިވެހިންގެ އަޑު: ރޭޕްކުރާ ނުބައި ނުލަފާ މީހުންނަށް މަރުގެ އަދަބު ދޭން ޖެހޭ!\nރ. އަތޮޅުގެ ރަށެއްގައި އޯޓިޒަމް ކުއްޖަކަށް ޖިންސީ ގޯނާކުރާކަމުގެ ތުހުމަތުތަކެއް؟!\nށ. ފުނަދޫ އެއާޕޯޓަށް މާދަމާ ޓެސްޓް ފްލައިޓު ޖައްސަނީ\nސްކޫލްތަކުގައި ކުރިއަށްގެންދަމުން އައި ދަސްވާރު ޕްރޮގުރާމް ހުއްޓާލައިފި


Supportarun kibain Ma'aafah edhen - Mbappe - Hali News\nޕެނަލްޓީ ނާކާމިޔާބު ވުމުން އެމްބައްޕޭ މާޔޫސްވެފައި.\nސަޕޯޓަރުން ކިބައިން މައާފަށް އެދެން – އެމްބައްޕޭ\n29 June 2021, 11:02\nއޭނާ އަތުން ނާކާމިޔާބުވި ޕެނަލްޓީގެ ސަބަބުން ޕެނަލްޓީ ޝޫޓްއައުޓުގައި ސްވިޓްޒަލޭންޑް އަތުން 5-4 އިން ބަލިވެ ފްރާންސް ޔޫރޯ ފުޓްބޯޅަ މުބާރާތުގެ ދެވަނަ ބުރުން ކެޓުމުން ހުރިހާ ސަޕޯޓަރުންގެ ކިބައިން ވަރަށް ބޮޑަށް މައާފަށް އެދޭކަމަށް ފޯވާޑް ކިލިއަން އެމްބައްޕޭ ބުނެފިއެވެ.\nމެޗުގެ ފުރިހަމަ ވަގުތާއި އިތުރަށް ކުޅުނު 15 މިނެޓުގެ ދެހާފުގައިވެސް 3-3 އިން ނަތީޖާ އެއްވަރުވެފައި އޮތުމުން، ނަތީޖާ ނެރުމަށް ޕެނަލްޓީ ޖަހަން ޖެހުނު މިމެޗުގައި އެމްބައްޕޭ ޕެނަލްޓީ ޖަހަން ދިޔައީ ފްރާންސްގެ5ވަނަ ޕެނަލްޓީއެވެ. އޭރު ސްވިޓްޒަލޭންޑުން ވަނީ އެޓީމުގެ ފަސް ޕެނަލްޓީވެސް ކާމިޔާބު ކޮށްފައެވެ. އިތުބާރެއް ނެތް ކަހަލަ ގޮތަކަށް އެމްބައްޕޭ ފޮނުވާލި ޕެނަލްޓީ ސްވިޓްޒަލޭންޑުގެ ކީޕަރު ޔެން ސޮމާ ހުށިޔާރު ކަމާއެކު ދިފާއުކޮށް މިފަހަރުގެ ޔޫރޯގައި ފެނިގެންދިޔަ އެންމެ ހައިރާންކުރުވަނިވި ނަތީޖާ ނެރުނެވެ.\nއެމްބައްޕޭ ފޮނުވާލި ޕެނަލްޓީ ސްވިޓްޒަލޭންޑުގެ ކީޕަރު ދިފާއު ކުރަނީ.\n"ޕެނަލްޓީއެއް ނާކާމިޔާބުވެ މުބާރާތުން ކެޓުން ވެގެންދާނީ ނިދަން ވަރަށް އުނދަގޫ ކަމަކަށް. އެކަމަކު މިއީ އަހަރެމެން އެންމެން ލޯބިވާ، ފުޓްބޯޅައިގައި އޮންނާނެ ރިސްކްތައް. އަހަރެން ގަބޫލް ކުރަން މުބާރާތުން ކެޓުމުން ސަޕޯޓަރުން ތިބޭނީ ވަރަށް ބޮޑަށް މާޔޫސްވެފައިކަން. ސަޕޯޓަރުންގެ ކިބައިން އަހަރެން މައާފަށް އެދެން ޕެނަލްޓީ ކާމިޔާބު ކުރެވުނީތީ. އަދި މިފުރުސަތުގައި ސަޕޯޓަރުން ދިން ސަޕޯޓަށާއި ހިތްވަރަށް ޝުކުރު އަދާކުރަން" ރޭގެ މެޗަށްފަހު ޓްވިޓާގައި އާންމު ކުރި ބަޔާނުގައި އެމްބައްޕޭ ބުންޏެވެ.\nއެމްބައްޕޭ،22، އެންމެ ބޮޑަށް ވިދާލައިގެން ދިޔައީ 2018 ވަނަ އަހަރު ފްރާންސުން ވޯލްޑް ކަޕް ކާމިޔާބު ކުރިއިރުއެވެ. އެމުބާރާތުގެ ފައިނަލަށް ފްރާންސް ގެންގޮސްދިނުމަށް މުހިއްމު ލަނޑުތަކެއް އެމްބައްޕޭ ކާމިޔާބު ކޮށްދިނެވެ. އަދި ފައިނަލުގައި ކްރޭޝިޔާ ކޮޅަށް ލަނޑު ޖަހައި، ބްރެޒިލްގެ ޕެލޭއަށްފަހު ވޯލްޑް ކަޕް ފައިނަލެއްގައި ލަނޑު ޖެހި އެންމެ ޒުވާން ކުޅުންތެރިޔާގެ ޝަރަފް ހޯދިއެވެ.


ފަޒީ ހިޖާމާ - ވަރަށް ގިނަ ބައަކަށް ޚާއްޞަ ވަނީ ކީއްވެ؟\nފަޒީ ހިޖާމާއަކީ ދެޖިންސުގެ މީހުންނަށް ވެސް ޙިޖާމާގެ ޚިދުމަތް ދިނުމުގައި ރާއްޖޭގައި އެންމެ މަޝްހޫރު، އެންމެ ގިނަ ބައަކު ބަލައިގެންފައިވާ އެންމެ ގިނަ ބައަކު އިތުބާރުކުރާ އެއް ކްލިނިކެވެ.\nރާއްޖެ ޢާއި ރާއްޖެއިން ބޭރުން ޑޮކްޓަރީ ފަރުވާ ހޯދައިގެންވެސް ޙައްލު ނުލިބިހުންނަ ކަންކަމަށް ފަޒީ ހިޖާމާގެ ޚިދުމަތް ހޯދައިގެން ހައްލު ލިބިފައިވާކަން ޚިދުމަތް ހޯދާ ގިނަ ބައަކު ދަނީ ފާހަގަކުރަމުންނެވެ. ޚާއްޞަ ގޮތެއްގައި ދަރިން ނުލިބުމުގެ މައްސަލަތަކަށް ޙައްލު ލިބި ދަރިން ލިބިފައިވާކަން ޚިދުމަތް ހޯދާ ފަރާތްތަކުން ގެންދަނީ ފާހަގަކުރަމުންނެވެ.\nހިޖާމާ ޖެހުމަކީ ހަމަކޮންމެ ބައްޔަކަށްވެސް ފަރުވާލިބޭ ކަމެއްކަން ސުންނަތުން އެނގެން އޮތްއިރު މިއަދު ޑޮކްޓަރުންވެސް ގެންދަނީ ފާހަގަކުރަމުންނެވެ. ފަޒީ ހިޖާމާއިން ޚިދުމަތްދެނީ ސުންނަތާއި އެއްގޮތަށެވެ.\nފަޒީލާ އުޘްމާން އާންމު ނަމުން ނަމަ ފަޒީ އަކީ އެނަމެއް ކިޔައިފި ނަމަ ދިވެހިންނަށް ނޭނގި ނުދާނެ މަގުބޫލު މީހެކެވެ. 2016 ވަނަ އަހަރުން ފެށިގެން ދިވެހި ރާއްޖޭގައި ރަސޫލާ ސ.އ.ވ ސުންނަތާ އެއްގޮތަށް ފަޒީ ދަނީ އެތައް ބަޔަކަށް ހިޖާމާގެ ފަރުވާ ދެމުންނެވެ. ތަފާތު އެކި ބަލިތަކުން ފަރުވާ ހޯދަން ބޭނުންވާ އެތައް ބަޔަކށް ކޮންމެ ދުވަހަކުވެސް ފަޒީ ދަނީ އޭނާގެ ކްލިނިކުގައި ފަރުވާ ދެމުންނެވެ.\nﷲ ސ.ވ ގެ ރަހުމަތްފުޅާއެކު ގިނަ ބަޔަކަށް ޝިފާލިބެން ފެށުމުން އޭނާއަށް ވަނީ އެތައް ބައެއްގެ މަގުބޫލްކަމާއި ލޯބި މަދު ދުވަސްކޮޅެއްގެ ތެރޭގައި ލިބިފައެވެ. އެކަން އެނގިގެން ދަނީ ރާއްޖޭގައި މިވަގުތު އެންމެ ގިނަބަޔަކު ފޮލޯ ކުރަމުންދާ އޭނާގެ ފޭސްބުކްް (ފަޒީސް ހިޖާމާ ތެރަޕީ) ޕޭޖަށް އަޕްލޯޑްކުރާ އެކިއެކި ރިޕޯޓްތަކާއި ޕޯސްޓުތަކުންނެވެ.\nފަޒީގެ އެންމެ ކާމިޔާބު އެއް މަސައްކަތް ކަމުގައިވާ ދަރިމައިވުމުގެ މައްސަލަތަކަށް ހިޖާމާގެ ފަރުވާ ލިބިގެން ﷲގެ ރަހުމަތްފުޅުން މީހުން ބަނޑުބޮޑުވެ އެ ރިޕޯޓު ހިއްސާ ކުރެއެވެ. ރިޕޯޓުގެ އިތުރުން ދަރިމައި ވުމަށް ހިޖާމާއިން ކާމިޔާބުވެ، ވިހެއުމަށްފަހު ދަރިފުޅުގެ ފޮޓޯވެސް ފަޒީގެ ޕޭޖަށް ގިނަ ބަޔަކު ވަނީ ހިއްސާކޮށްފައެވެ. ފަޒީ ޝެއާރ ކުރާ މިފަދަ ރިޕޯޓްތަކާއި ޕޯސްޓުތަކުުގެ ސަބަބުން އެތައް ބަޔަކަށް އުންމީދު އާވެ ހިތްހަމަޖެހުން ލިބޭނެކަން ޔަގީނެވެ.\nއެތައް ބަޔަކަށް ފަޒީސް ހިޖާމާ ތެރަޕީ އިން ހިޖާމާގެ ފަރުވާ ދެމުން އަންނަ އިރު، އެތައް އާންމުނަކަށް ހިޖާމާގެ ފަރުވާ ހޯދައިގެން ﷲގެ ރަހުމަތްފުޅާއި އެކު ޝިފާ ލިބިފައިވެއެވެ. ހަކުރުބަލި، ކޮލަސްޓްރޯލް، ތައިރޮއިޑް، ލޭ މައްޗަށްދިއުން، ނާރުގެ މައްސަލަތައް އަދި މައިގްރެއިންގެ އިތުރުން އެކިކަހަލަ ތަދުތަކަށްވެސް ހިޖާމާއިން ޝިފާ ލިބެމުންދާކަން ގިނަ ބަޔަކު ވަނީ އޭނާ އާއި ހިއްސާކޮށްފައެވެ. އަދި މިފަދަ އާންމު ބަލިތަކުގެ އިތުރުން ބޮޑެތި އަދި ނުރައްކާތެރި ބަލިތައްކަމުގައިވާ ޓިއުމަރ އުފެދުން، އަދި ސްޓްރޯކް ޖެހުންފަދަ ބަލިތަކަށްވެސް ފަޒީ ދަނީ ހިޖާމާއިން ފަރުވާ ކޮށްދެމުންނެވެ.\nރަސޫލާ ސ.އ.ވ ގެ ހަދީސްފުޅެއްގައި ވެއެވެ. ތިޔަބައިމީހުންގެ ފަރުވާތަކުގެ ތެރެއިން އެންމެ މޮޅު ފަރުވާއެއްކަން ކަށަވަރީ ހިޖާމާޖެހުމެވެ. ނުވަތަ އެއީ ތިޔަބައިމީހުންގެ ބޭސްތަކުގެ ތެރެއިން އެންމެ މޮޅު ބޭހެވެ.\nއަޖުމަ ބައްލަވައިލެއްވުމަށް ހިޖާމާގެ އެންމެ ސެޝަން އަކުންވެސް ﷲ ގެ ރަހުމަތްފުޅުން ޝިފާ ލިބޭނެ ކަމަށް ބައެއް ބަލިތަކުގެ ވާހަކަ ފަޒީ އޭނާގެ ޕޭޖުގައި ޝެއާކޮށްފައި ވެއެވެ.


ސަގާފީ ތަރިކައިގެ ބިލާއި ޓެކްސް ނެގުމާބެހޭ އިދާރީ ޤާނޫނަށް އިޞްލާޙު ގެނައުމުގެ ބިލު ރައީސް ތަޞްދީޤު ކުރައްވައިފި | | Sangu News\n12 ސެޕްޓެމްބަރ 2019 - 13:54\nރައީސުލްޖުމްހޫރީއްޔާ އިބްރާހިމް މުހައްމަދު ސާލިޙް :ސަންގު ފައިލް ފޮޓޯ\nސަޤާފީ ތަރިކައިގެ ބިލަކީ ދިވެހިރާއްޖޭގެ ސަގާފީ ތަރިކަ ކަނޑައެޅުމާއި، ސަގާފީ ތަރިކަ ރައްކާތެރިކޮށް ދެމެހެއްޓުމާ ގުޅޭ އުސޫލުތައް ކަނޑައެޅުމާއި، ކަމާގުޅޭ ގޮތުން ދައުލަތާއި ފަރުދުންގެ ޒިންމާތައް ކަނޑައެޅުމާއި، ސަގާފީ ތަރިކައަށް ގެއްލުން ލިބޭފަދަ ގޮތަށް ހިންގާ ޢަމަލުތަކަކީ ކުށުގެ ގޮތުގައި ބަޔާންކޮށް އެއަށް އަދަބު ކަނޑައެޅުމާއި، ދިވެހިރާއްޖޭގެ ސަގާފީ ތަރިކައާބެހޭ ދިރާސާތައް ކުރުމާއި، ދިވެހިރާއްޖޭގެ ސަގާފީ ތަރިކަ ރައްކާތެރިކޮށް ބެލެހެއްޓުމާ ގުޅޭ އެނޫންވެސް އުސޫލުތައް ބަޔާންކުރުމުގެ ޤާނޫނުގެ ބިލެވެ.މި ބިލުގެ މަޤްޞަދުތަކުގެ ތެރޭގައި ރާއްޖޭގެ ސަގާފީ ތަރިކަ މިހާރުގެ ޖީލުތަކަށާއި އަންނަން އޮތް ޖީލުތަކަށް ރައްކާތެރިކަމާއެކު ފޯރުކޮށްދިނުމަށްޓަކައި، ދިވެހިރާއްޖޭގެ ސަގާފީ ތަރިކަ ދެނެގަނެ، ސަގާފަތް ދިރުވައި އާލާކޮށް، އެ ތަކެތި ގިންތިކޮށް ދަފްތަރުކުރުމާ ގުޅޭ އުސޫލުތައް ބަޔާންކުރުން ވެސް ހިމެނެއެވެ.\nމީގެ އިތުރުން ރާއްޖޭގެ ސަގާފީ ތަރިކަ ރައްކާތެރިކުރުމާ ގުޅޭ އުސޫލުތައް ކަނޑައެޅުމާއި، ސަގާފީ ތަރިކަ ރައްކާތެރިކުރުމުގައި އެކިއެކި ފަރާތްތަކުގެ ޒިންމާތައް ބަޔާންކުރުމާއި ހެރިޓޭޖް ޓްރަސްޓް ފަންޑު ޤާއިމުކޮށް ހިންގުމާބެހޭ އުސޫލުތައް ބަޔާންކުރުމުގެ އިތުރުން ޤާނޫނުގެ ދަށުން ކުށުގެ ގޮތުގައި ބަޔާންކުރާ ކަންކަމާއި، އެ ކުށްތަކަށް އަދަބު ކަނޑައެޅުމާ ގުޅޭ އުސޫލުތައް ވެސް މި ބިލުގައި ހިމެނެއެވެ.\nމި ބިލުގައި މީރާގެ ބޯޑުއެކުލެވިގެންވާ ގޮތަށް އިސްލާޙް ހުށަހަޅާފައިވެއެވެ. އެގޮތުން މީރާގެ ބޯޑު އެކުލެވިގެން ވަނީ7މެންބަރެއްގެ މައްޗަށްކަން ބަޔާންކޮށްފައިވާއިރު،\nއޭގެ ތެރޭގައި ހިމެނެނީ ދައުލަތުގެ މާލީ ކަންކަން ބެލެހެއްޓުމުގެ މަސްއޫލިއްޔަތު ޙަވާލުކޮށްފައިވާ ވުޒާރާގެ ޓެކުހާބެހޭ ސިޔާސަތުތަކާގުޅޭ ކަންކަން ބެލެހެއްޓުމަށް މިނިސްޓަރ ކަނޑައަޅާ ފަރާތަކާއި، ރައީސުލްޖުމްހޫރިއްޔާ އައްޔަންކުރާ5މެންބަރަކާއި ކޮމިޝަނަރ ޖެނެރަލް އޮފް ޓެކްސޭޝަން އެވެ.\nމީގެ އިތުރުންވެސް ޓެކްސް ނެގުމާއި ބެހޭ އިދާރީ ޤާނޫނުގެ އެކިއެކި މާއްދާތަކަށް މި ބިލުން އިޞްލާހު ހުށަހަޅާފައިވެއެވެ. އޭގެ ތެރޭގައި ޓެކުހާގުޅޭ މަޢުލޫމާތު ބަދަލުކުރުމުގެ އެއްބަސްވުމާބެހޭ މާއްދާއަކާއި މުޢާހަދާއަށް ޢަމަލުކުރުމާބެހޭ މާއްދާއެއް އިތުރުކޮށް ޤާނޫނުގެ ފަސްވަނަ ބާބުގެ ސުރުޚީގެ ނަން ބަދަލުކުރުން ހިމެނެއެވެ. މި ދެ ބިލު ރައީސުލްޖުމްހޫރިއްޔާ މިއަދު ތަސްދީޤުކުރެއްވުމާ ގުޅިގެން މި ބިލުތައް ވަނީ ދިވެހި ސަރުކާރުގެ ގެޒެޓުގައި ޝާއިއުކުރައްވާފައެވެ.


Shilpa ge fahuge2film ves kamakunudhiya – adduLIVE\nޝިލްޕާގެ ފަހުގެ ދެ ފިލްމު ވެސް ކަމަކުނުދިޔަ\nJun 21, 2022, 09:56 އަހުމަދު އަދްޝަން\nއެކްޓިންއާ ދުރުގައި ހުންނަތާ ގިނަ އަހަރުތަކެއް ފަހުން ބޮލީވުޑްގެ ބަތަލާ ޝިލްޕާ ޝެޓީ ކުޅުނު ފިލްމުތަކުގެ ތެރެއިން މިދިޔަ ހުކުރު ދުވަހު ރިލީޒްކުރި "ނިކައްމާ" ވެސް ބެލުންތެރިންނަށް ކަމުދާ ފިލްމަކަށް ނުވެ، ފްލޮޕް ބޯޑު އަޅުވަން ޖެހިއްޖެ އެވެ.\nމި ފިލްމަކީ ސަބީރް ޚާން ޑައިރެކްޓްކުރި އެކްޝަން ކޮމެޑީއެކެވެ. "ނިކައްމާ" ގައި ޝިލްޕާ ކުޅެފައި ވަނީ އަވްނީ ކިޔާ ކެރެކްޓާއެކެވެ. ފިލްމުގެ ލީޑް ތަރިންނަކީ އަބިމަންޔޫ ދައްސާނީ އާއި އާ ބަތަލާ ޝާލީ ސެތިއާ އެވެ. "ނިކައްމާ" އަށް ބެލުންތެރިންގެ ފަރާތުން މާ ބޮޑު ތަރުހީބެއް ލިބެމުން ނުދާ އިރު، ކްރިޓިކުން ވެސް ބުނެފައި މި ވަނީ މި ފިލްމަކީ މާ ކަމުދާ ކަހަލަ ފިލްމެއް ނޫން ކަމަށެވެ.\nއެގޮތުން އެންމެ ބޮޑު މައްސަލަ އަކީ އޮއްޓަރެއް ނެތް، ހަމަނުޖެހޭ ސްކްރީންޕްލޭ ކަމަށް ގިނަ ކްރިޓިކުން ބުނެފައިވެ އެވެ. "ނިކައްމާ" ހަދާފައި ވަނީ 2017 ގެ ތެލެގޫ ފިލްމު "މިޑްލް ކްލާސް އައްބޭ" އަސްލަކަށް ބަލައިގެންނެވެ.\nއެކްޓިންއާ 14 ވަރަކަށް އަހަރު ދުރުގައި ހުރުމަށް ފަހު ޝިލްޕާ ފެނުނު ފުރަތަމަ ފިލްމަކީ މިދިޔަ އަހަރު ޑިޒްނީ ޕްލަސް ހޮޓްސްޓާ އިން ޕްރީމިއާކުރި ކޮމެޑީ ފިލްމު "ހަންގާމާ 2" އެވެ. އެ ފިލްމަކީ ވެސް ބެލުންތެރިންގެ މާ ބޮޑު ސަމާލުކަމެއް ލިބުނު ފިލްމެއް ނޫނެވެ. އަނެއްކޮޅުން ފިލްމު ރިލީޒްކުރީ ޝިލްޕާގެ ފިރިމީހާ ރާޖް ކުންދުރާ، ބަރަހަނާ ފިލްމު ހެދި ކަމަށް ބުނާ މައްސަލައެއްގައި ބެދި ހައްޔަރުކޮށްފައި ވަނިކޮށެވެ. އެހެންވެ އެކަމުގެ ނޭދެވޭ އަސަރު ވެސް "ހަންގާމާ 2" އަށް ކުރި އެވެ.\nއަހަރުތަކެއް ފަހުން ޝިލްޕާ ކުޅުނު ދެ ފިލްމު ފަނުފުލުން ދިޔަ އިރު، އޭނާ މިހާރު ވެސް އަންނަނީ ދެ ޕްރޮޖެކްޓެއްގެ މަސައްކަތްކުރަމުންނެވެ. އެއީ "ސުކީ" ކިޔާ ފިލްމަކާއި ރޯހިތު ޝެޓީ ހަދާ ވެބް ސީރީޒް "އިންޑިއަން ޕޮލިސް ފޯސް" އެވެ.\nޝާހްރުކް ޚާނާ އެކީ 1993 ގައި "ބާޒީގަރް" އިން ބޮލީވުޑަށް ނުކުތް ޝިލްޕާ 47، ގެ ކެރިއަރުގެ އެންމެ ފާހަގަކޮށްލެވޭ ފިލްމަކީ 2000 ވަނަ އަހަރުގެ "ދަޅުކަން" އެވެ. ގިނަ ބަޔަކު ބަތަލާއެއްގެ ގޮތުގައި އޭނަގެ މަތިން އެންމެ ބޮޑަށް ހަނދާން ހުންނަނީ އެ ފިލްމުގައި ކުޅުނު އަންޖަލީގެ ރޯލުންނެވެ.